
EDITORIAL 





De ce n-au voie _ 
homosexualii în stradă 














N 
AND 


umeroase organizaţii civice şi politice au 

protestat faţă de organizarea GayFest în 

România, Biserica Ortodoxă Română a 
criticat Primăria Capitalei pentru că a autorizat o 
paradă a pederaştilor, o asociaţie controversată a 
organizat o manifestaţie „pentru normalitate“, 
iar mai mulți trecători i-au agresat pe unii homo- 
sexuali care au mărșăluit, la 3 iunie, în Bucureşti. 
La o primă privire, reacţia ar putea părea dispro- 
porționată. Spiritele s-au încins însă din pricina 
temei GayFest din acest an - căsătoriile homose- 
xuale. Politica activiştilor homosexuali în Româ- 
nia, ca şi aiurea, este clară. Înti, au cerut ca sodo- 
mia să nu mai fie sancționată de lege. Apoi, au 
pretins ca homosexualitatea să fie considerată o 
opţiune sexuală firească. Astăzi, revendică drep- 
tul la căsătorie civilă între parteneri de acelaşi 
sex. Miine, ne vor forța mîna să acceptăm adopți- 
ile în cuplurile de homosexuali. Iar poimiine, pe 
urmele pidosnicilor, şi pedofilii, şi zoofilii vor 
putea reclama aceleaşi drepturi - cum deja fac în 
Olanda, ţară în care homosexualilor li s-au satis- 
făcut toate doleanţele. 

În fața acestei perspective, este explicabil de 
ce o parte a societăţii civile, cîteva partide şi Bise- 
rica au luat atitudine. Mai ales că festivalul homo- 
sexualilor a avut două cauze provocatoare. 
Prima, de context: acțiunea s-a desfăşurat în Săp- 
tămîna Înălţării Domnului şi Mîntuitorului nos- 
tru lisus Hristos, ofesînd majoritatea creştină a 
țării. A doua, de principiu: ieşirea homosexuali- 
lor în stradă urmăreşte să facă prozeliți. Declara- 


Claudiu Târziu 





Festivalul homosexualilor, desfășurat la începutul lui iunie, 

a funcționat ca o hirtie de turnesol pentru societatea românească. 
S-a văzut că România mai are resurse de bun-simţ. Răspunsul 
românilor la această provocare este, în principal, un avertisment 
adresat autorităților: drepturile minorităților, tie ele și sexuale, nu 
trebuie să lezeze drepturile majorităţii. 


țiile activiştilor homosexuali cum că marșul 
gay-lor este o manifestare pentru toleranță şi di- 
versitate sînt sofisme. În fapt, face parte dintr-o 
propagandă menită să prezinte anormalul drept 
normal şi care amenință să smintească noile ge- 
nerații de la virsta cînd nu au discernămînt. Ceea 
ce este inacceptabil. 

Putem admite că homosexualitatea este o 
boală, dar atunci, cei atinşi de ea nu au nici un 
motiv să umble pe străzi fălindu-se cu maladia de 
care suferă. E ca şi cum schizofrenicii ar manifes- 
ta în pieţe, sub sloganul „Fiţi şi voi ca noi!“. 

Dacă homosexualitatea nu e o boală, ci „o 
opțiune“, adică un viciu, manifestările publice ale 
gay-lor ar trebui cu atât mai mult să stea sub sem- 
nul interzis. 

Nimeni nu le încalcă intimitatea, nimeni 
nu-i agresează atâta vreme cât rămîn discreți. Alt- 
minteri, este de aşteptat ca majoritatea să-şi ape- 
re drepturile sale cu o fermitate crescândă, pe mă- 
sura provocărilor la care se dedau activiștii ho- 
mosexuali. Dreptul la a da o educaţie creştină co- 
piilor noştri, dreptul de a-i feri de experienţe ne- 
fericite şi traumatizante, dreptul de a distinge în- 
tre firesc şi anormal, dreptul de a spune nu discri- 
minării pozitive a homosexualilor... 

Responsabilitatea pentru eventualele dera- 
paje în susținerea acestor drepturi revine în pri- 
mul rînd Guvernului - care finanţează festivalu- 
rile gaylor - şi Primăriei Bucureştiului - care 
autorizează ieşirile lor în stradă. 

Autorităţile vor arăta, a justificare, înspre 
UE, care cere țărilor membre să condamne penal 

continuare în pag. 7 

Fapte, vorbe, ginduri 


Eroii neamului, 

omagiaţi în Basarabia 

La 1 iunie, de Înălțarea Domnului şi Ziua Eroilor, 
la Țiganca, jud. Cahul, în Republica Moldova, a 
fost sfințit şi inaugurat cimitirul românesc 
refăcut. La ceremonie, alături de 1000 de 
basarabeni şi de oficiali ai R. Moldova şi ai 
României, a fost prezent şi Regele Mihai. Sfinta 
Liturghie a fost oficiată de un sobor de preoți, în 
frunte cu ÎPS Petru, Mitropolitul Basarabiei. 
Ceea ce a rămas în istorie drept bătălia de la 
Țiganca a fost, de fapt, ansamblul luptelor date 
de Corpul 5 al armatei române în intervalul 

22 iunie-16 iulie 1941, pentru cucerirea zonei 
fortificate de pe malul opus al Prutului, zona 
Țiganca-Stoeneşti-Leca-Epureni. Au murit acolo 
26.000 de soldaţi români. A fost cea mai mare 
jertfă a armatei române. Eroii neamului au fost 
înhumați, la grămadă, în trei gropi comune: la 
Cania, Epureni şi Stoeneşti. După îndepărtarea 
frontului, s-a împrejmuit un cimitir, s-au pus 
cruci şi s-a înălțat un monument. Cele din 
Epureni şi Stoeneşti au fost profanate în perioa- 
da regimului comunist. La inițiativa şi în special 
prin eforturile Consiliului Mondial Român, 
cimitirul de la Țiganca a redevenit un loc de 
reculegere în memoria celor peste 71.000 de 
militari români căzuți în Campania din Est, în 
perioada iunie 1941-august 1944. Este primul 
cimitir românesc reconstruit de Oficiul Naţional 
pentru Cultul Eroilor în străinătate. 


Cenzură la Mitropolia Moldovei 

La pangarul Catedralei Mitropolitane din Iaşi se 
vând, printre altele, şi cîteva publicaţii religioase, 
între care şi revista „Lumea credinței“. Cititorii 
care o cumpără de obicei de acolo au avut o 
surpriză neplăcută luna trecută, căci n-au mai 
găsit-o. Unii dintre ei au întrebat de ce, iar 
vînzătorul le-a răspuns că numai numărul pe 
mai al publicaţiei nu este scos la vînzare acolo. 
Motivul: pe coperta acestui număr apare chipul 
unuia dintre cei mai mari duhovnici ai 
României: Pr. Iustin Pârvu, stareţul Mănăstirii 


Petru Vodă - Neamţ. Cititorii noştri sînt la curent 
cu relațiile tensionate dintre Pr. Iustin şi ÎPS 
Daniel, Mitropolitul Moldovei, soldate cu 
tentativa de schimbare a duhovnicului din 
scaunul de stareţ la Petru Vodă. Deşi Pr. Iustin 
şi-a dat demisia şi a acceptat numirea în locul 
său a tînărului Pr. Lavrentie, obştea şi credin- 
cioşii din jurul mănăstirii n-au acceptat schim- 
barea, acuzîndu-l pe ÎPS Daniel că vrea să-l ia de 
la ei pe cel pe care îl consideră un sfânt în viață. 
ÎPS Daniel a făcut un pas înapoi, iar Pr. 
Lavrentie, proaspăt numit, a demisionat şi el din 
funcţie, la stăreţie revenind Pr. Iustin. Se pare că 
ÎPS Daniel suportă greu această înfrîngere. 


Episcopul Melchisedec Ștefănescu 
comemorat la Roman 

În zilele de 14-16 mai a.c,, la iniţiativa 
Protopopiatului Roman şi cu sprijinul Episcopiei 
Romanului, la Roman s-a desfăşurat cea de-a VI-a 
ediţie a „Zilelor Episcop Melchisedec 
Ştefănescu“. În cadrul manifestărilor a avut loc 
concursul şcolar interjudețean „Viaţa şi 
activitatea Episcopului Melchisedec Ştefănescu“, 
s-a oficiat o slujbă de pomenire a vrednicului 
ierarh şi s-a ţinut un simpozion. Între cei care au 
cuvântat a fost şi colegul nostru Adrian Nicolae 
Petcu, istoric şi cercetător la CNSAS, care a 
susținut o comunicare pe tema „Episcopul 
Melchisedec Ştefănescu în operele unor teologi 
ortodocşi din perioada interbelică“. 
Comunicările au fost urmate de lansarea 
volumului: Barocul - artă și mentalitate în epoca 
lui Vasile Lupu (Ed. Cronica, laşi, 2006), al 
profesorului universitar ieşean Gheorghe 
Macarie. 


Evocare radiofonică 

Ion Gavrilă-Ogoranu 

Ediţia de joi, 11 mai, a emisiunii „Creatori între 
sacru şi profan. Ziduri de lumină“, realizată de 
Cristian Curte, la Radio România Cultural, i-a 
fost dedicată lui Ion Gavrilă-Ogoranu, simbol al 
rezistenţei anticomuniste armate, recent trecut 

la cele veşnice. Invitat în studio, Claudiu Târziu, 
directorul ROST, a evocat personalitatea 
marelui luptător şi a explicat de ce aceasta 
reprezintă un caz-şcoală pentru cei care studiază 
istoria recentă a României. „Gavrilă-Ogoranu a 
fost nu numai un luptător anticomunist, ci şi un 
militant pentru întoarcerea la normalitate, şi un 
scriitor talentat, şi un model pentru tînăra 
generație“, a spus Claudiu Târziu. Prin telefon, 
au vorbit despre ce a însemnat Ion Gavrilă 
pentru România, dar şi despre semnificația 
întregii rezistenţe anticomuniste: Petru C. Baciu 
(83 de ani), liderul unui grup de rezistență din 
munţii Bacăului, şi Silviu B. Moldovan, istoric, 
cercetător la CNSAS. 


Gura masonului... 

Dezgustătoare a fost una dintre emisiunile de la 
OTV, în care au fost invitați doi masoni prea 
zgomotoşi ca să fie sau ca să mai rămîn masoni: 
Horia Nestorescu şi Olimpian Ungherea. Cei doi 
au debitat o groază de năzbitii, de la binele făcut 
de Masonerie neamului românesc pînă la faptul 
că Francmasoneria ar fi perfect compatibilă cu 
credința creştină! Deşi orice om care a citit ceva 
despre Masonerie ştie că aceasta este principial 
a-religioasă (recunoaşte un Mare Arhitect, 
creator al lumii, dar nu şi vreo religie anume, în 
afară de religia lor: banul) şi în fapt anticreştină. 
Însă, la un moment dat, căutând să-şi 
argumenteze teza că Masoneria nu e 
anticreştină, Ungherea a afirmat că „mulți înalți 
ierarhi din BOR din trecut şi de astăzi au făcut 
sau fac parte din Masonerie:. Ştie el ce ştie. Cînd 
un preot din Craiova i-a pus la punct printr-un 
mesaj telefonic, în care susţine că Masoneria e 
anti-creştină, cei doi masoni l-au trimis la 
plimbare, nu înainte de a-l înjura „popă prost“. 
Şi-au adăugat ameninţător că ar fi bine să nu 
cumva să urmărească emisiunea vreun superior 
mason al preotului. 


Mișcarea Legionară este legală 
În ultimul său număr, revista „Obiectiv 
Legionar“ tratează pe larg deznodămîntul în 
procesul lui Grigore Opriţă (42 ani), primul 
român judecat pentru propagandă 
naţionalist-şovină şi pentru organizarea unor 
grupări fasciste, după 1989. Profesorul 





braşovean 
Grigore Opriţă a 
fost trimis în 
judecată la 
sfirşitul anului 
2002, condamnat 
de Tribunalul 
Braşov la doi ani 
şi jumătate de 
închisoare în iulie 
2003 şi achitat de 
Curtea de Apel 
Braşov în septembrie 2005. Sentința de achitare 
a fost menținută şi în recursul formulat de 
procurori la Înalta Curte de Casaţie şi Justiţie, în 
februarie 2006. În sentinţa judecătorilor de la 
Curtea de Apel se arată: „În România, ca stat 
democratic, exprimarea unor opinii sau convin- 
geri legate de doctrina sau Mişcarea Legionară 
nu sunt interzise. (...) De altfel, funcţionarea a 
numeroase organizații legal înființate, precum: 
Mişcarea Legionară, Noua Dreaptă, etc. şi 
existența unor publicaţii ale acestora, constituie 
o realitate care nu poate fi ignorată. (...) Sîntem, 
de fapt, în prezența materializării libertăţii de 
exprimare care, dacă funcţionează în alte cazuri, 
trebuie să funcţioneze, în limitele legii, şi pentru 
inculpat“. În context, judecătorii precizează că 
articolele şi cărțile semnate de Opriţă nu conţin 
mesaje extremiste. Iar revistele la care 

a colaborat au apărut legal şi nu au fost 
vreodată condamnate pentru propagandă 
naţionalist-şovină. 





Incă un sfint: Pr. Ilarion Argatu 

La 11 mai a.c. s-au împlinit şapte ani de cînd a 
plecat la Domnul Părintele Ilarion Argatu, mare 
duhovnic al românilor şi unul dintre cei mai 
puternici exorcişti. Cu acest prilej, trupul 
neînsufleţit al Părintelui a fost dezgropat din 
mormîntul său de la Boroaia - Suceava. Deşi îl 
considerau sfint încă din viaţă, cei prezenţi, foşti 
ucenici, călugări, preoți şi rude, au rămas 
înmărmuriți de mirare cînd i-au descoperit 
trupul neputrezit şi bine-mirositor. Podul de 
deasupra sicriului, copîrşeul, parte din 
veşminte, totul era putrezit, în afară de trupul 
Părintelui. Rămăşițele pămînteşti ale 
duhovnicului au fost spălate cu agheasmă şi 

depuse în biserica satului Boroaia, unde 
slujeşte fiul Părintelui Ilarion, Pr. Alexandru 
Argatu. A doua zi, ÎPS Pimen, Arhiepiscopul 
Sucevei şi Rădăuților, în fruntea unui sobor de 
30 de preoți, a oficiat o slujbă specială la 
catafalcul Părintelui Ilarion. Mii de pelerini din 
toată țara merg de atunci să se închine la 
moaştele Părintelui Ilarion. Pr. Ilarion Argatu, 
s-a născut la 2 august 1913, în satul Boroaia - 
Suceava. După ce a absolvit Facultatea de 
Teologie a fost mai mult timp preot de mir. 
Urmărit de Securitate, a stat ascuns timp de 16 





soţia sa. Au avut cinci copii, două fete şi trei 
băieţi care au devenit preoți. La vîrsta de 46 de 
ani, după moartea soţiei sale, Pr. Ilarion s-a 
călugărit la Mănăstirea Antim din Bucureşti. 
Ultimii 20 de ani din viață şi i-a petrecut la 
Mănăstirea Cernica. Din colectă 

publică, a ridicat o biserică în satul natal şi a 
dăruit Comunității Româneşti din Israel un 
teren la Ierihon, unde a fost clădit un lăcaş de 
cult ortodox, cu hramul „Naşterea Domnului“. 


A plecat sora Benedicta 
Academicianul Zoe Dumitrescu Buşulenga 

a trecut la cele veşnice pe 5 mai, la vârsta de 86 
de ani. Născută la 20 august 1920, Zoe 
Dumitrescu Buşulenga a făcut studii muzicale la 
Conservatorul „Pro-Arte“, studii juridice şi 
filologice, susținînd teze de doctorat în drept şi 
în filologie. A profesor universitar, cercetător şi 
director la Institutul de Istorie şi Teorie Literară 
„George Călinescu“ şi director al Şcolii Române 
din Roma. Zoe Dumitrescu Buşulenga şi-a 
consacrat talentul elaborării unor lucrări de 
istorie literară, literatură comparată, istoria 


culturii, analize stilistice, memorialistică, toate 
repere ale culturii româneşti contemporane. Ca 
recunoaştere a valorii sale, a fost aleasă membru 
al Academiei Române şi al Academiei de Ştiinţe 
şi Arte Europene şi a primit numeroase premii. 
În 2003, a fost decorată cu Ordinul Naţional 
pentru Merit în grad de Ofiţer. În ultimii ani s-a 
retras la mănăstirea Văratec, sub numele 
monahal de sora Benedicta. Dumnezeu 

s-o odihnească în pace! 


Basarabenii sînt înjosiți 
de Justiţia română 

Potrivit portalului „Vocea Basarabiei“, Ministerul 
Justiţiei din România a răspuns într-un mod 
iresponsabil solicitării unui grup de români din 
Basarabia (majoritatea foşti deţinuţi politici) de 
a simplifica procesul de redobîndire a cetățeniei 
române. Secretarul de stat Katalin Barbara 
Kibedi susține că redobîndirea cetăţeniei „nu 
este o obligaţie a statului român“. El 
batjocoreşte astfel jertfa a un milion de 
basarabeni şi demonstrează că nu a înţeles că 
românii din Basarabia nu cer să li se acorde 
cetăţenia română, ci să li se redea dreptul de a fi 
cetăţeni români, drept răpit prin ocuparea ile- 
gală a acestei provincii româneşti la 28 iunie 
1940. „Vocea Basarabiei“ îi îndeamă pe românii 
de pretutindeni să trimită scrisori către 
ministerul Justiţiei, Guvern şi Preşedinţia 
României în care să arate calvarul Basarabiei şi 
necesitatea recunoaşterii, printr-un decret unic 
al preşedintelui Traian Băsescu, a cetăţeniei 
române pentru toţi cei care au pierdut-o la 28 
iunie 1940. 


Despre filosoful Constantin 
Rădulescu-Motru 

O amplă lucrare dedicată prestigiosului filosof 
român Constantin Rădulescu-Motru a apărut la 
Editura Albatros. Volumul - al treilea din studiul 
realizat de prof. univ. Constantin Schifirneţ de la 
Facultatea de Comunicare şi Relaţii Publice, 
Şcoala Naţională de Studii Politice şi 
Administrative Bucureşti -, se referă la anii 
1940-1957 din viaţa filosofului. Autorul lucrării 
prezintă informaţii inedite despre 
personalitatea marelui gînditor, precum şi 
fundamentele teoriei referitoare la 

personalismul energetic. Ideea care l-a călăuzit 
pe profesorul Schifirneţ în elaborarea studiului 
a fost legitimarea ideilor şi acţiunilor filosofului 
în întemeierea unui sistem filosofic şi a unor 
instituţii naționale. Publicistica filosofului, 
apărută în timpul războiului, este analizată de 
autor în detaliu. De asemenea, sînt prezentate 
informaţii şi consideraţii preţioase şi inedite 
despre: T. Maiorescu, N. Iorga, I. Petrovici, $. 
Mehedinţi, D. Gusti, M. Ralea, M. Sadoveanu ş.a. 
Este descris, totodată, calvarul trăit de 
venerabilul filosof, rămas după exproprierea 
din martie 1949 fără nici un mijloc de 
subzistență. Prof. univ. Constantin Schifirneţ 
este autor al unor volume bine primite de 
specialişti şi public: Geneza modernă a ideii 
naţionale (2001), Sociologie (1999, 2002, 
2004), Educaţia adulților în schimbare (1997), 
Civilizație modernă şi națiune. Mihail 
Kogălniceanu, Titu Maiorescu, M. Eminescu 
(1996), Tineretul între permanenţă şi înnoire 
(1987); Generaţie şi cultură (1985). 


Pedofilii vor să-și facă de cap legal 
Pedofilii olandezi şi-au făcut partid în 
încercarea de a determina scăderea vîrstei 
consimțămîntului sexual de la 16 la 12 ani şi 
legalizarea pornografiei infantile şi a sexului cu 
animale, informează Reuters. Ad van den Berg, 
unul dintre fondatorii Partidului Carităţii, 
Libertăţii şi Diversităţii (NVD) a declarat ziarului 


Editorial 


homofobia şi să permită homosexualilor să se că- 
sătorească. Dar n-au nici o scuză. Nimeni nu ne 
poate obliga să îngăduim inadmisibilul. Nici Occi- 
dentul, nici presa autohtonă ticăloşită. 
Observăm că mare parte din presă îi pri- 
veşte cu simpatie pe homosexuali şi înfierează 
„alianța“ dintre BOR şi Gigi Becali, îndărătul că- 
reia s-ar încolona militanţii unei „noi mişcări de 
extremă-dreapta“. Din păcate, această nouă di- 
versiune a fost înlesnită de o dublă greşeală a Bi- 
sericii. BOR a ezitat să ia o poziţie publică pînă 
cînd a obligat-o un memoriu semnat de peste 20 
de organizaţii civice. Apoi, a lăsat ca protestul să 
fie confiscat de Noua Dreaptă, grupare considera- 
tă extremistă şi legată prin câteva fire, unele vizi- 
bile, de Gigi Becali - personaj antipatizat de pre- 


Algemeen Dagblad: „Dorim să facem din 
pedofilie un subiect de discuţie“. Aşa încep toate 
la ei, cu discuţii, libertate de exprimare... 
Olanda are deja politici liberale asupra 
drogurilor uşoare, prostituţiei şi 

căsătoriilor între persoane de acelaşi sex. Spre 
asta se îndreaptă, pe calea pretențiilor, şi „comu- 
nitatea gay“ (citeşte: a pidosnicilor) din 
România. 


Vernisaj sub egida ROST 

La 11 aprilie 2006, ora 10.00, sub egida 
Asociaţiei ROST, în coordonarea medicului 
Richard Constantinescu, a avut loc, la Muzeul de 
Istorie a Medicinei - Iaşi, vernisajul expoziţiei de 
pictură religioasă „Icoana - fereastră spre cer“. 
Desenele şi picturile au fost realizate de copii cu 
deficienţe de Ia Școala Specială „Constantin 
Păunescu“ din localitate. Parteneri ai 
manifestării au fost Inspectoratul Şcolar 
Judeţean Iaşi şi Asociaţia „Alternative Sociale“. 
În prezenţa a peste 100 de elevi şi a numeroşi 
profesori, lucrările au fost comentate de artistul 
plastic şi criticul de artă Petrache Bicer, care a 
înmânat copiilor diplome. Un moment deosebit 
de emoţionant a avut loc când s-a constatat că 
una dintre diplome era scrisă pe numele unui 
copil bolnav de SIDA, care între timp decedase. 
Asociaţia ROST şi Asociaţia „Alternative 
Sociale“ şi-au propus să îşi extindă pe viitor 
colaborarea. 


(urmare din pag. 3) 


să din pricina suficienţei şi a aroganţei sale. În 
acest fel, a oferit unor jurnalişti - împinşi de ură 
sau de interes - ocazia de a se inflama pe tema 
„politizării Bisericii“ şi de a discredita mesajul 
creştin. 

Biserica Ortodoxă trebuia să fie prima care 
se declară împotriva acestui atentat la morali- 
tatea vieţii publice şi la demnitatea persoanei şi 
să conducă o manifestaţie de protest. La chema- 
rea Bisericii ar fi răspuns indiscutabil mai mulți 
români, iar impactul ar fi fost mai puternic. Poate 
chiar le-ar fi tăiat perverşilor pofta de exibiţio- 
nism. În absenţa unei astfel de inițiative a Bise- 
ricii, majoritatea românilor de bun-simţ a prefe- 
rat să tacă pentru a nu fi pusă sub eticheta Noii 
Drepte. 

Gavrilă-Ogoranu, 
voievodul rezistenţei 
anticomuniste 


România nepăsătoare şi-a mai îngropat un simbol: Ion Gavrilă- 
Ogoranu. Unul dintre ultimii şeti de grupuri de luptători 
anticomuniști din munți a murit pe 1 mai, a ora 21.00, 

în casa lui din Galţiu - Alba, după mai multe luni de grea suferință. 


Claudiu Târziu 





Avea 83 de ani. 

on Gavrilă a fost coşmarul Securităţii pentru 
] aproape 30 de ani. Student la Agronomie în 
Cluj şi la Ştiinţe Economice în Braşov, Gavri- 
lă s-a aruncat în lupta anticomunistă încă din 
1946. A fost unul dintre liderii grevei studenţeşti 
de la Cluj, din 1946, apoi a lucrat la constituirea 
unor nuclee de rezistență împotriva regimului de 
ocupaţie sovietică. 

Înainte de a-şi lua licenţa în Agronomie, în 
primăvara lui 1948, cînd au început marile ares- 
tări, Gavrilă s-a refugiat în Munţii Făgăraşului, îm- 
preună cu alți câţiva camarazi din organizaţia „Fră- 
ţia de Cruce“, din care a făcut parte. Ei au consti- 
tuit „Grupul Carpatin de Rezistență Naţională Ar- 
mată“, condus de Gavrilă - om cu experiența răz- 
boiului, în care participase în 1944 ca voluntar. 

Grupul Gavrilă, care nu a numărat niciodată 
mai mult de 30 de bărbaţi, a avut zeci de lupte cu 
trupele de Securitate pînă în 1955, cînd a fost li- 
chidat. După cum o arată documentele Securită- 
ţii, împotriva „bandei Gavrilă“ au fost declanșate 
peste 100 de atacuri. Soldaţii Securităţii nu au dat 
însă piept cu „partizanii“ de fiecare dată, căci 
aceştia reuşeau să se retragă din zonă la timp. 


Condamnat la moarte 


În 1951, Tribunalul Militar din oraşul Stalin (Bra- 
şov) Fa condamnat la moarte pe Ion Gavrilă în lipsă. 


„Aşteptam să vină americanii, să înceapă un 
război pentru eliberarea ţărilor din sfera de in- 
fluență sovietică. Rostul nostru era să sprijinim 
ofensiva americană din interior“, ne-a povestit, în 
urmă cu câtăva vreme, lon Gavrilă. 

Americanii n-au venit, iar grupul lui Gavrilă 
a fost distrus: unii dintre membri au fost ucişi în 
luptă, alții au fost prinşi şi condamnaţi la moarte. 
Gavrilă a scăpat miraculos, iar, în 1956, a coborit 
din munți şi s-a ascuns în Galtiu - Alba, la văduva 
unui fost coleg de liceu, Ana Săbăduş. S-au căsă- 
torit în secret. Securitatea l-a prins abia în 1976, 
în urma unei trădări, pe cînd se afla la Cluj. 


Eliberat de Nixon 


Anchetat 6 luni de Securitate, Gavrilă a fost 
eliberat la intervenţia preşedintelui american 
Richard Nixon, beneficiind şi de prescrierea fap- 
telor sale. Pus în libertate, Gavrilă a fost în conti- 
nuare urmărit de Securitate pînă la căderea lui 
Ceauşescu. A lucrat ca muncitor şi apoi tehnician 
la IAS Miercurea Sibiului pînă la pensionare. 

Gavrilă a participat la revoluţia din decem- 
brie 1989, dar nu a solicitat certificat de revolu- 
ționar, pentru că nu a vrut vreun avantaj din asta. 


Datoria de a mărturisi 


După 1989, Ion Gavrilă s-a dedicat „datoriei 
de a mărturisi despre răul comunist“. A înființat 

şi condus Fundaţia „Luptătorii din Rezistenţa Ar- 
mată Anticomunistă din România“, a făcut parte 
din Academia Civică, AFDPR şi din Partidul „Pen- 
tru Patrie“ - al cărui preşedinte a fost ales în no- 
iembrie anul trecut. 

Ion Gavrilă-Ogoranu şi-a scris povestea vieții 
în cartea Brazii se frîng, dar nu se îndoiesc. Două 
dintre cele 5 volume ale cărţii (ultimul aflindu-se 
încă sub tipar) conţin documente selectate din 
dosarul de urmărire informativă al „bandei Ga- 
vrilă“, aflat acum în arhiva CNSAS. Securitatea a 
adunat 100.000 de file, în 124 de volume, referi- 
toare la activitatea Grupului Gavrilă. 

Gavrilă a mai publicat cărțile Amintiri din co- 
pilărie, Întâmplări din lumea lui Dumnezeu şi 
Episcopul Ioan Suciu în faţa furtunii - în care evo- 
Că, prin prisma documentelor din arhiva CNSAS, 
lupta şi martiriul episcopului greco-catolic Ioan 
Suciu. 

Scrierile şi le-a semnat Ion Gavrilă-Ogoranu, 
adăugîndu-şi la numele său, cu smerenie, un cog- 
nomen despre care credea că-l reprezintă. Căci, 
spunea, zîmbind cald: „Eu mi-s plugar. Trăiesc din 
trudirea pămîntului“. 

În urmă cu o lună, pe baza lucrării sale de 
diplomă întocmite din 1948, „Agricultura la mun- 
te“, a primit titlul de inginer agronom onorific 
din partea Senatului Universităţii de Ştiinţe Agro- 
nomice şi Medicină Veterinară din Cluj. 


Lipsa de recunoştinţă 
a autorităţilor 


În ultimii ani, bădia Gavrilă a făcut eforturi 
majore pentru a obține recunoaşterea publică a 
jertfei luptătorilor din munţi. Prin Fundaţia pe 
care a condus-o, a cerut ca „partizanii“ să fie recu- 
noscuţi drept soldaţi ai Armatei române. „Cînd 
întregul popor era încătuşat, ocupat de sovietici 
şi prigonit, noi ne-am considerat adevărata arma- 
tă a ţării. Şi ne-am purtat ca atare“, ne-a împărtă- 
şea Ion Gavrilă nu de mult. 

Ela iniţiat şi un proiect de lege în acest sens, 
în 1999, dar toate partidele aflate de atunci la pu- 
tere l-au trădat. Deşi politicienii erau de acord la 
modul declarativ, proiectul nu a trecut prin Par- 
lament. 

În urmă cu 5 ani, Ana Gavrilă, soţia lui Ion 
Gavrilă-Ogoranu, a solicitat unei Comisii specia- 





Ion Gavrilă, la vârsta retragerii în munți 


le, îndrituite de lege, să i se acorde calitatea de 
luptător în rezistența anticomunistă. La sfârşitul 
lui februarie a.c., a fost înştiințată că i se respinge 
cererea, întrucât cazul său nu era prevăzut de le- 
ge. Atunci, soții Gavrilă au trimis Monicăi Maco- 
vei, ministrul Justiţiei - căruia i se subordonează 
Comisia specială pentru acordarea calităţii de 
luptător -, o scrisoare deschisă, în care şi-au ma- 
nifestat mînhnirea. Ministrul nu a răspuns. 


Fără funeralii naţionale 


Chiar şi fără să fie recunoscut ca un mare 
comandant al rezistenței armate, aşa cum a fost, 
Gavrilă-Ogoranu merita însă să fie înmormîntat 
cu funeralii naţionale. Autorităţile puteau astfel, 
fie şi în ceasul al 13-lea, să se plece cu gratitudine 
în faţa acestui monument al demnității româ- 
neşti. N-au făcut-o. 

A fost îngropat joi, 4 mai, în strimtul cimitir 
al satului Galtiu din județul Alba, în prezența ce- 
lor care l-au prețuit cu adevărat. 

Trupul neînsuflețit al lui Ogoranu a fost de- 
pus timp de trei zile în biserica din sat, în care 

slujesc deopotrivă ortodocşi şi greco-catolici. La 
sicriul său au făcut de gardă, în schimburi de 
cîte 20 de minute, foşti deţinuţi politici, 
urmaşi ai luptătorilor din munţi şi tineri care 
l-au cunoscut pe bădia Gavrilă. La intrarea în 
biserică au fost arborate două drapele tricolo- 
re, aşa cum şi-ar fi dorit şi Ion Gavrilă, care a 
făcut proba patriotismului cu arma în mînă. 
Personalitatea sa marcantă a fost omagiată de 
liderii locali şi naţionali ai mai multor partide 
şi organizaţii civice, care şi-au exprimat regre- 
tul pentru trecerea la cele veşnice a lui 
Gavrilă-Ogoranu prin necroloage în presă şi 
prin depunerea unor coroane de flori la mor- 
mîntul său. Asociaţia ROST, în Senatul că- 
reia Ion Gavrilă era membru, a fost reprezen- 
tată de Marcel Petrişor (preşedintele Se- 
natului), Răzvan Codrescu (vicepreşedinte al 
grupării) şi subsemnatul (preşedinte al orga- 
nizaţiei). 

Slujba de înmormâîntare a fost oficiată de un 
sobor de preoţi greco-catolici şi ortodocşi. Iar 
înainte de a scoate sicriul din biserică, un preot a 
dat citire unui mesaj din partea lui Lucian Mure- 
şan, Arhiepiscopul Major al Bisericii Greco- 
Catolice din România - confesiune căreia îi apar- 
ținea şi Ion Gavrilă. 

Peste 200 de persoane, majoritatea venite 
din toate colțurile țării, l-au însoţit pe Gavrilă- 





Ogoranu pe ultimul drum. Dintre cuvântările 
ținute la mormânt s-a distins cea a prof.univ. dr. 
Radu Munteanu, rectorul Universităţi Tehnice 
din Cluj-Napoca. „Ion Gavrilă a fost o legendă, 
dar, din păcate, istoria şi viața nu-şi respectă 
legendele. (...) Pe acest pămînt fiecare valore- 
ază atât cât a dăruit. lon Gavrilă s-a dăruit pe 
sine“ - a spus, printre altele, profesorul 
Munteanu. 

În preziua înmormîntării, circulau zvonuri 
că vor participa la ceremonie Majestatea Sa Re- 
gele Mihai 1 al României, premierul Tăriceanu şi 
alți oficiali. N-au venit. 


Memorialul 
„Lon Gavrilă Ogoranu“ 


Înhumarea lui Ion Gavrilă-Ogoranu nu în- 
seamnă şi îngroparea în uitare. 

Asociaţia „15 Noiembrie 1987“ a organizat, 
la 8 mai, la Braşov, cea de-a patra întrunire a Re- 
zistenței Româneşti Anticomuniste. Cu acest 
prilej, a propus fondarea la Braşov a unui me- 
morial al rezistenței numit „Ion Gavrilă Ogo- 
ranu“. 

De asemenea, bădia Gavrilă va fi pomenit 
de noi toţi în fiecare an, în prima duminică du- 
pă Sf. Ilie (20 iulie), la Mănăstirea Brîncoveanu 
din Sîmbăta de Sus - Braşov, unde are loc co- 


De gardă Ia catafalcul lui Gavrilă-Ogoranu 

memorarea „partizanilor“ ucişi în munţi sau în 
închisori. 

Vreme de 15 ani, ceremonia a fost organiza- 
tă de Ion Gavrilă-Ogoranu, supraviețuitor al lup- 
telor din munți. 

Din acest an, dificila sarcină a fost asumată 
de Coriolan Baciu, nepot al liderului anticomu- 
nist. 

Ion Gavrilă a fost iniţiatorul pomenirii de la 
Sîmbăta, împlinindu-şi astfel, în parte, un legă- 
mâînt făcut cu camarazii săi, în prima zi de Paşti a 
lui 1952, la mănăstirea Brîncoveanu. 

Atunci, au jurat că acei care vor supraviețui 
le vor aduna rămăşiţele pământeşti celor ucişi de 
comunişti şi le vor îngropa la mănăstire, pentru a 
le cinsti cum se cuvine. 

După 1990, lingă mănăstire, Gavrilă, ajutat 
de alți foşti deţinuţi politici, a ridicat o cruce 
înaltă de marmoră albă pe care a scris numele 
celor care s-au jertfit în munţi. Oasele camarzilor 
săi nu le-a mai găsit. 


Moartea lui Ion Gavrilă-Ogoranu a atras, în 
sfirşit, atenţia asupra tuturor celor care, ase- 
meni lui, deşi s-au jertfit pentru țară, sînt igno- 
raţi de compatrioți. 

Episodul luptelor din munţi lipseşte din 
memoria colectivă a românilor. Şi iată de ce. 
Mărturiile unor foşti luptători au fost tipărite în 
tiraje nesemnificative, iar manualele şcolare ex- 
pediază rezistenţa în cîteva fraze. Puținele lu- 
crări ale unor istorici sînt cunoscute numai de 
inițiați. Aparent inexplicabila „discreție“ care în- 
văluie subiectul ar putea fi motivată de aparte- 
nența majorităţii „partizanilor“ la Mişcarea Le- 
gionară. Prea mulți sînt cei care gîndesc ca isto- 
ricul american Tony Judt - critic al Memorialului 
Sighet, sub cuvînt că acolo „legionari, antone- 
scieni şi antisemiți sînt recilați ca martiri ai 
prigoanei comuniste“ (Postwar, 2005). 

De altfel, şi legislaţia românească privitoare 
la foştii deținuți politici operează discriminato- 
riu nerecunoscîndu-i pe legionari drept luptă- 
tori anticomuniști. Chiar dacă hotărîrea de a 
lupta în munţi nu a fost determinată de aparte- 
nența politică, ci de conştientizarea pericolului 
comunist. 





Eroii uitaţi ai unui popor ingrat 











Grupul de „partizani“ al lui Gavrilă 


Specialiştii CNSAS au identificat 19 centre 
de rezistență, din Obcinile Bucovinei pînă în 
Banat şi din Maramureş pînă în Pădurea 
Babadag. Între anii 1945 şi 1959, au acţionat 
cel puţin 1.196 de grupuri de „bandiți“ - cu 
efective de la 20 la 120 de luptători -, ajutate 
de mii de persoane, organizate în rețele în 
jurul munţilor. Cu unele excepţii, grupurile nu 
aveau un program politic articulat, ci erau con- 
tra regimului comunist şi a URSS. N-au avut o 
conducere comună, lipsa de unitate fiind 
deopotrivă o slăbiciune, dar şi un punct forte 
- au fost mai greu de distrus. Luptătorii nu-şi 
spuneau „partizani“ - căci nu apărau vreun 
partid -, ci „haiduci“, fiindcă luptau împotriva 
sistemului. Scopul lor era să reziste pînă la iz- 
bucnirea unui nou război mondial, considerat 
iminent, între anglo-americani şi ruşi. Atunci 
ar fi ajutat ofensiva anglo-americană la elibe- 
rarea ţării. 

Posturile de radio occidentale au încurajat 
rezistența, iar SUA a antrenat exilați români pe 
care i-a paraşutat în țară. Aşa a fost alimentată 
speranța ca va izbucni un război izbăvitor. Din 
păcate, fuseserăm demult abandonaţi. 

Sprijinitorii 
„haiducilor“, în luptă 
cu Securitatea 


Între cele mai importante grupuri de rezistență armată împotriva 
comunismului, cel din munții Făgărașului, condus de Ion Gavrilă, a 
însemnat nu numai lupta unor tineri curajoși ci a unei întregi regiuni. 
Spre deosebire de alte grupuri de acest fel, membrii săi proveneau 
din sate diferite. Prietenii şi familiile acestora erau veriticate prin 
mijloace tehnice, urmăriți pas cu pas şi percheziționaţi trecvent. 
Pentru a divulga ascunzătorile celor ce rezistau în munți erau 


amenințați, bătuţi şi torturați de Securitate. 


luliu Crăcană 


area majoritate se cunoşteau din anii de 
M liceu (Liceul „Radu Negru“ din Făgăraş), 

unii dintre ei făcând parte din organiza- 
ţia tineretului legionar Mănunchiul de prieteni. 
Într-un raport al Securităţii din perioada ianuarie 
1953-mai 1954 rezistența făgărăşeană era clasifi- 
cată ca fiind cea mai periculoasă din țară pentru 
motivul că „era formată din elemente intelectua- 
le tinere, foşti membri ai mișcării legionare şi în 
activitatea ei a găsit teren prielnic de a se men- 
ține deoarece pe raza Raioanelor Făgăraş, Sibiu şi 
Agnita, elementele duşmănoase sunt în număr 
destul de mare. Aici mişcarea legionară a avut ră- 
dăcini adânci, imprimate de foştii comandanți le- 
gionari originari din aceste locuri ca Horia Sima 
din comuna Mândra, Raionul Făgăraş şi Nicolae 
Pătraşcu din Comuna Sâmbăta acelaşi raion. La 
aceste elemente şi la familiile lor, banda şi-a găsit 
principalul ei sprijin. În afară de aceasta bandiții 
au mai găsit sprijin la elementele naţionaliste din 
rândul populaţiei germane care au activat în di- 
ferite organizaţii hitleriste (S.S., GEG) precum şi 
alte elemente dușmănoase, cu mentalități filo- 
americane, cunoscând fiind faptul că, într-o serie 





de comune din raionul Făgăraş şi Sibiu sunt foar- 
te mulţi români repatriați din America. Banda 
Gavrilă desfăşoară o activitate de instigare a popu- 
laţiei la nesupunere față de legile R.PR., de insti- 
gare a populaţiei naţionaliste, de crime şi jafuri 
îndreptate asupra organelor de stat şi unităților 
socialiste. Gavrilă Ion a fost conducător al organi- 
zaţiei de tineret Frățiile de cruce pe întregul 
Ardeal.“ 


Organizaţii din Făgăraș 


Convinsă de faptul că grupul din munţi era 
doar partea vizibilă a aisbergului, Securitatea şi-a 
făcut un scop din a descoperi în satele făgărăşene 
persoanele de sprijin (termenul Securităţii) care 
făceau posibilă existența grupului. Deşi ştiau că, 
ajutându-i pe fugari îşi riscau libertatea lor şi a 
familiilor sau chiar viața, însuflețiți de aceleaşi 
idealuri, suferind de aceeaşi incompatibilitate la 
comunism, făgarăşenii i-au ajutat pe cât posibil 
pe „cei din munţi“ găzduindu-i, procurându-le 
mâncare, informându-i permanent, sprijinindu-i 
moral şi material 

Locuitorii din satele făgărăşene, a căror lup- 
tă împotriva comunismului nu se putea duce fățiş 


1 Arhiva Consiliului Naţional pentru Studierea Arhivelor Securităţii (ACNSAS), 


fond Documentar, dosar 36, f. 37 

Monahul Nectarie (Nicolae Ciolacu) şi Ion Gavrilă (dreapta) Ia Simbăta de Sus 


au înființat organizații care aveau ca scop înlătu- 
rarea regimului impus de tancurile sovietice. 

Organizaţia „Vultanul“ a luat ființă „în toam- 
na lui 1949 când locuitorul Redecea din comuna 
Veneţia de Jos, Raionul Făgăraş, a mers la învăță- 
torul Pridon loan (arestat), din comuna Pârău pe 
care l-a rugat să găzduiască pe fugarul Cornea 
Marcel în urma cărui fapt acesta a fost de acord. 
În urma unor discuţii purtate cu învățătorul 
Boamfă Ion, ultimii doi au hotărât să pună bazele 
unei organizaţii pe care să o denumească Vulta- 
nul.“ În concepţia lor, aceasta trebuia să fie com- 
pusă din tineri săteni a căror condiţie socială şi 
inteligență să le permită înţelegerea unor scopuri 
şi principii de bază înalte. Au fost recrutați în or- 
ganizaţie sătenii Nicolae Noara, loan Clement, 
Oana şi Cerbu Andrei.? 

Jurământul formulat de Marcel Cornea se 
efectua cu o mână pe pistol şi cu una pe inimă: 
„Jur să apăr interesele organizației Vultanul şi să 
păstrez secretele ei. 

Punctele de bază: 

1. Organizaţia se numeşte Vultanul. 

2. Vultanul trebuie să fie un bun român. 


2 Idem, fond Informativ, dosar 770, vol. 1, f. 23-25 
3 Ibidem, . 25. 


3. Vultanul trebuie să fie un bun creştin. 

4. Vultanul trebuie să dea adăpost şi hrană 
elementelor urmărite, dacă acestea nu au crime 
[a activul lor. 

5. Vultanul trebuie să păstreze secretele şi 
viața morală. 

Scopul organizaţiei era „formarea unui om 
nou“ care să lupte împotriva comunismului prin 
participarea directă sau indirectă la rezistența 
armată. 

O altă organizaţie înființată cu scopul de a 
ajuta resistenţa din munţi a funcţionat sub egida 
mai veche F.D.C. (Frăția de cruce) compusă din 
tinerii loan Pică, loan Roşca, Cornel Mija, loan 
Balaban, Ioan Florea, Octavian Balaban, loan To- 
ma, Cornel Vlad, Nicolae Comşulea, loan Pică, 
loan Sasu, Ioan Coman, Simion Ghizdaru, Sabin 
Cornea, Toma Blebeş, loan Mardu, Dorel Cornea, 
Ioan Chiochernea etc. Cu scopul de a le folosi în 
lupta împotriva bolşevizării României şi-au pro- 
curat armament şi muniţie uşoară. Şi-au procurat 
chiar 3 bombe de avion a câte 50 kg fiecare. În 
1951, Securitatea se putea lăuda că arestase 53 de 
săteni, participanţi la acţiune, cărora le şi întoc- 

mise dosarele pentru a fi trimişi în justiție şi că 
împuşcase mortal 4 partizani: loan Mogoş, Ni- 
colae Mazilu, Marcel Cornea, Toma Pirău.+ Încon- 
juraţi de Securitate, în casa învățătorului Pridon, 
la 15 noiembrie 1950, Marcel Cornea şi Virgil 
Radeş au încercat să fugă. Primul a fost împuşcat 
mortal. Celălalt fiind capturat, avea să fie con- 
damnat la 25 de ani de muncă silnică şi să sfâr- 
şească în închisoare. Membru mai nou al grupu- 
lui de partizani, urcase în munți în iulie 1950, 
Toma Pirău zis „Porâmbu'“ a fost înconjurat în 
timp ce se afla în podul unchiului său, Dumitru 
Cornea din Ileni-Făgăraş, aşteptând să-i întâl- 
nească pe aceştia. S-a apărat cu îndârjire împuş- 
când mortal un sergent-major şi un locotenent de 
miliție. S-a sinucis cu ultimele gloanțe în fața 
mamei lui, adusă de Securitate pentru a fi folosită 
ca scut viu. La 16 decembrie 1950, în urma unei 
trădări, Securitatea a aflat că loan Mogoş şi 
Nicolae Mazilu sunt în casa lui Traian Murariu din 
Pădureni-Timiş. Şeful de miliţie s-a deplasat cu 
6 ostaşi la faţa locului şi, deşi a folosit gazda drept 
pavăză, a fost împuşcat mortal de rebelii treziţi 
din somn. Cei doi au fost copleşiți de numărul 
ostașilor şi ucişi. Nu împliniseră 20 de ani.5 


Mii de făgărășeni urmăriți 
de Securitate 


Organele represiunii comuniste aveau infor- 
maţii certe că cei care au scăpat, Andrei Haşu, 
loan Gavrilă, loan Novac, Gheorghe Şovăială, 
Gheorghe Chiujdea, Gheorghe Haşu, Laurean 
Haşu, Ioan Ilioiu, Remus Sofronea, Victor Metea, 
Gelu Novac, stau ascunși prin comunele de la poa- 
lele munţilor Făgăraş, fiind alimentaţi în primul 
rând de familii şi rude, dar şi de alţi cunoscuţi. 
Dimensiunile exagerate ale dosarului de urmări- 
re al lui Gavrilă sunt date în principal de faptul că 
toți cei pe care Securitatea îi bănuia că ar fi putut 


4 Ibidem, vol. 1, f. 28 
5 Ibidem, £. 27 

6 Ibidem, £. 29 

7 Ibidem, 1,£.1 

3 Ibidem, £. 8-16 

9 Ibidem, £. 54-00 


sprijini grupul au fost urmăriţi în acest dosar. Li- 
viu Negrea, preot ortodox din satul Pojorta, a în- 
treținut legături cu unii dintre „bandiți“, fiind ru- 
dă cu Gheorghe Haşu. „Datorită faptului că obiec- 
tivul acestei acţiuni nu este deosebit de cel al acţi- 
unii deschise elementelor din bandă“, Securita- 
tea face propunerea de închidere a dosarului de 
urmărire a acestora „şi urmărirea lui în contin- 
uare în cadrul acţiunii informative de grup a lui 
Gavrilă.“ Astfel, în dosarele de urmărire întâl- 
nim câteva mii de făgărăşeni urmăriți întâmplă- 
tor, note informative despre diverşi, mulţi dintre 
ei, probabil, nu aveau nici cea mai mică legătură 
cu grupul din munți. Existau însă şi „elemente ur- 
mărite“ cu consecvență, folosindu-se toate mij- 
loacele specifice. Opisul alfabetic din dosarul de 
urmărire al lui Ion Gavrilă cuprinde 290 persoa- 
ne8. Valuri de arestări şi percheziţii se abăteau pe- 
riodic asupra satelor făgărăşene. Numai în satul 
Netotu, Securitatea raporta 29 arestaţi pentru că 
l-au sprijinit sau au tăinuit pe Gavrilă. În privinţa 
altora, deşi existau dovezi care, cu certitudine, îi 
încriminau ca persoane de sprijin sau măcar tăi- 
nuitori, se evita arestarea lor până în momentul 
lichidării grupului din munți. Motivul era că, prin 
urmărire permanentă, aceştia ar fi putut să de- 
conspire ascunzătorile acestora, sau, prin pre- 
siuni, bătăi, şantaj, puteau fi determinaţi să cola- 
boreze la prinderea „bandiţilor“.10 Fiecare în par- 
te era monitorizat permanent. În 1956 Securita- 
tea urmărea 59 de persoane de sprijin despre 
care avea certitudinea că îi ajutaseră pe fugari, 
dar nu fuseseră „încă“ arestaţi până în acel mo- 
mentii. 


Au cerut ajutor SUA 


Neavând posibilitatea de a părăsi zona, pen- 
tru a fi informaţi şi a informa, la rândul lor cu pri- 
vire la cauza şi caracterul luptei lor, pentru a-şi 


10 Soţia şi copii lui loan Toader se plângeau într-un memoriu că, de o lună, de când acesta fusese chemat Ia Miliție, 
nu mai ştiau nimic de el. Idem, fond Penal, dosar 16, vol. 12, f. 446 


1! Ibidem, f. 38 

face aliați, grupul se baza tot pe persoanele de 
sprijin. S-a încercat, de exemplu, luarea contactu- 
lui cu emigrația română şi cu guvernele occiden- 
tale. Menţionăm în acest sens încercarea de a 
transmite prin Ion Căpăţână, nepotul unui cunos- 
cut, Moise Câlţea, o scrisoare către Consiliul Na- 
țional Român din SUA, în care se dădeau coordo- 
nate geografice pentru paraşutarea de arme şi 
alimente. !2 

Deoarece se presupunea că partizanii erau 
ajutaţi de preoţii mănăstirii Brâncoveanu din 
Sâmbăta de Sus, a fost recrutat starețul acesteia. 
Însă ofițerul de Securitate care raporta acest „suc- 
ces“ avea impresia că informatorul este nesincer, 
din această cauză încadrându-l şi pe el cu infor- 
matori.I5 

În cele din urmă, cei ce îi ajutau pe fugari 
erau descoperiţi. În urma unor turnătorii, în şura 
casei familiei Novac din Berivoii Mici Securitatea 
a descoperit în ascunzătoarea în care se adăposti- 
se, pe loan Novac.!* Securitatea ştia că Gheorghe 
şi Andrei Haşu au întreţinut în permanență legă- 
tura cu familia lor şi paralel cu preotul Liviu Ne- 
grea din Comuna Pojorta, că Preotul Viorel Ghin- 
dea din comuna Drăguş s-a întâlnit în repetate 
rânduri cu Ioan Ilioiu şi Remus Sofronea pe care 
i-a spovedit şi cuminicat, că Marcel Cornea a în- 
treţinut până la momentul împuşcării permanent 
legătura cu preotul Milea şi că a fost găzduit de 
Maria Idomir şi de loan Timaru fost casier al co- 


munei din comuna Ohaba. Securitatea a mai sta- 
I. ” —- = = 








Ana şi lon Gavrilă-Ogoranu 


12 Idem, fond Penal, dosar 16, vol. 18, f. 222 

13 Idem, fond Informativ, dosar 770, vol. 3, £. 357 
14 Ibidem, vol. 1, £. 33 

15 Ibidem, fond Informativ, dosar 770, vol. 1, f. 36 


bilit că părinţii lui Marcel Cornea îi trimiteau bani 
prin intermediul lui loan Idomir din Oraşul Stalin. 

Ridicate de la domiciliu la orice oră din zi şi 
din noapte, percheziționate, obligate să dea de- 
claraţii, persoanele de sprijin aveau de ales între 
arest, bătăi, umilinţe ale lor şi ale familiilor lor şi 
a deveni informatori. Maria Idomir, Ștefan Ido- 
mir, Tănase Creţu, Oana Cuta Ioan, loan Dobrin, 
au fost arestați de Securitate doar după ce au dis- 
părut de la domiciliu.I5 

În septembrie 1951, pădurarul Jean Pop, 
sprijinitor al fugarilor, care avea misiunea, traver- 
sând mai des munții prin natura funcției, să încer- 
ce facilitarea legăturii între Gavrilă şi grupările 
din sudul Făgăraşului conduse de Arsenescu şi 
Arnăuţoiu, a aflat de la un cioban de patru parti- 
zani care şi-ar face veacul pe creasta muntelui 
Bândea. Deconspirat, Jean Pop a fost nevoit să se 
alăture grupului de rezistenţă, nu înainte de a 
veni beat acasă şi a-şi bate, demonstrativ, în fața 
vecinilor, nevasta. Aceasta a plecat plângând la 
părinţi, care fuseseră preveniţi de această însce- 
nare menită să o salveze de represaliile pe care le 
sufereau rudele celor fugiți în munţi. Tot cu mar- 
tori l-a agresat verbal şi pe socrul său şi l-a dat 
afară din locuinţă, cei doi făcând plângere la mili- 
ție să vină să-l scoată din casă pe „nebun“. Soţia sa 
a divorțat la scurt timp. Această stratagemă era 
menită să păcălească Securitatea, dar, cu toate 
acestea, atât nevasta cât şi tatăl ei au fost înca- 
draţi informativ prin factorul poştal al satului, şi, 
în cele din urmă, au fost condamnați. 


Iernile „partizanilor“ 


Dacă vara traiul în munţi era mai uşor, pu- 
tându-se deplasa fără să lase urme, odată cu că- 
derea zăpezii, proscrişii trebuiau să se împartă în 
două sau trei grupuri pentru a putea ierna. Deoa- 
rece presiunea asupra persoanelor de sprijin era 
foarte mare, ei trebuiau să îşi facă dinainte pro- 
vizii de iarnă, în special de la stâne. Un neprețuit 
ajutor venea din partea ciobanilor făgărăşeni, 
care îi aprovizionau în special cu brânză şi carne, 
acestea fiind depozitate în locuri sigure încă din 

vară.1 Dosarul lui Gavrilă conţine mai multe chi- 
tanțe: „s-a ridicat de la stâna Mezea 75 kg de brân- 
ză de burduf şi 40 kg mălai. 25 iunie 1953. Rezis- 
tența naţională“. Tot de atunci se încerca şi con- 
struirea bordeielor pentru iernat deoarece iarna 
evitau deplasarea pentru a nu lăsa urme pe zăpa- 
dă. Depozitele de alimente erau în general desco- 
perite de Securitate. Aceasta se lăuda cu două ast- 
fel de capturi în vara anului 1952.18 Din acest mo- 
tiv, peste iarnă se punea acut problema lipsei de 
hrană. Datorită lipsei mijloacelor de subzistență, 
în februarie 1952, Andrei Haşu părăseşte bordeiul 
din muntele Trăznita. Este nevoit să apeleze la o 
persoană de sprijin. Este descoperit de Securitate, 
în şura unui prieten din Voievodeni, fuge desculț, 
dar nu ajunge prea departe fiind împuşcat. 

„În vara şi toamna lui 1954“ deoarece „prin 
acțiunile întreprinse de trupele operative le-a fost 
stingherită aprovizionarea cu alimente“ Securita- 
tea bănuia că grupul „ar fi adăpost la persoane de 
sprijin“. De aceea, în jurul fiecărei rude sau cu- 
noştință a celor din munţi formase deja sau era în 
curs de formare a unei reţele informative. Redăm 
în cele ce urmează un fragment dintr-un plan de 
măsuri al Securității: 

„Sectorul condus de tov. Lt. Popovici Octa- 
vian, cuprinde comuna Berivoi cu satele: Berivoii 
Mici, Sasciori şi Săvăstreni. Din acest sector res- 
pectiv din satul Berivoii Mici sunt originari ban- 


x 

Frăția Negoiul din care a tăcut mă şi Ion Gavrilă 

diţii Chiujdea Ioan şi Novac loan. Pentru depista- 
rea acestora se iau următoarele măsuri: 

Chiujdea Maria mama banditului Chiujdea 
loan cunoscută că în perioada anilor 1950 - 1952 
a găzduit şi a alimentat pe fiul său, aceasta va fi 
încadrată informativ cu informatorul «Boboc 
Nicolae» care are posibilități de pătrundere pe 
lângă aceasta. 

Beleaua Elena sora banditului Chiujdea Ioan 
din satul Berivoii Mici este cunoscută că a găzduit 
şi a alimentat pe fratele său în anii 1949 - 1950, 
aceasta va fi încadrată informativ cu informatorii 
«Porumbelu loan şi Craiul Lancea» pentru a se 
stabili dacă aceasta nu cunoaşte în prezent de 
existența banditului. 

Maga Victor din Berivoii Mici element tăinui- 
tor al bandei (1951) va fi încadrat informativ prin 
informatorii «Borzea Dumitru şi Craiul Lancea» 
prin dirijarea unuia din informatori se va inten- 
sifica munca informativă în scopul de a stabili 
motivul pentru care a fost scris numele său în 
adăpostul de pe valea Pojortei. 

Rădulescu Lucreția din Berivoii Mici va fi în- 
cadrată informativ cu informatorul «Ancuţa Ghe- 
orghe» în scopul de a se stabili dacă are legături 
cu bandiții întrucât din materialul informativ re- 
zultă că acesta s-a exprimat în vara lui 1954 «că 
până acum câteva zile au fost toţi bandiții bine şi 
deşi mama ei este arestată ea tot le-ar fi dat de 
mâncare bandiților dacă ar fi venit la ea.» 

Coman Spiridon din Berivoii Mici naşul ban- 
ditului Chiujdea Ioan fost element de sprijin timp 
de trei săptămâni va fi încadrat informativ cu in- 
formatorii «Craiul Lancea» şi «Boldea Dumitru» 
pentru a se stabili dacă are legături cu banda. 

Damian Coman din Berivoii Mici în cursul lu- 
nei decembrie 1954 s-a exprimat față de locuito- 
rul Socol Aurel care este vecinul său «măi Aurele 
tu dacă ai auzit ceva din partea mea sau ştii ceva 
să nu spui nimic, că eu vreau să-l ţin şi să-i dau de 
mâncare, pentru a-i face un bine» prin această 
afirmaţie se deduce că acesta are legături cu ban- 
diții. Acesta are un frate, Coman loan condamnat 


16 pentru a nu crea probleme ciobanilor, aceştia primeau bonuri scrise de mână în care se preciza cantitatea 
confiscată în scopul „luptei împotriva comunismului“. Acestea erau semnate: Craii libertăţii, Partizanii 
libertăţii, Păunașii codrilor, Grupul 52 de rezistență, Şoimii Carpatilor. Ciobanii erau stătuiţi să declare că au 
fost jefuiți. Cantitatea de alimente trecută pe bon era mai mare, cu scopul de a le micşora acestora cotele date 
către stat şi a induce în eroare Securitatea cu privire la numărul membrilor grupului (Ibidem, vol. 1, f. 218) 


17 Idem, fond Informativ, dosar 770, vol. 1, f. 153 
18 Idem, fond Documentar, dosar 36, f. 136 

9 ani pentru că a fost element de sprijin al bandei. 
Obiectivul va fi încadrat informativ prin informa- 
torii «Craiu Lancea» şi «Boldea Dumitrw». 

Ganea Spiridon din Berivoii Mici în prezent 
lucrează la I.FE.T. în punctul numit «Piciorul Bă- 
trân» acesta va fi încadrat informativ cu informa- 
torul «Bradu Ioan» şi «Craiul Lancea» pentru a sta- 
bili dacă acesta mai are legături cu banditul No- 
vac loan cu care a fost intim prieten, iar în cursul 
lui 1954 a fost văzut des urcând în munte cu can- 
tități mari de alimente. 

Silaghi Ilie din Berivoii Mici chiabur are legă- 
turi suspecte cu alți chiaburi din Poiana Sibiului şi 
anume Pătraşcu Nicolae căruia i s-au cărat în mai 
multe rânduri oi la locuința sa. 

Mai este de semnalat că Chiujdea Matei în 
perioada anilor 1953-1954 în august l-a alimentat 
pe banditul Chiujdea Ioan, banditul a trecut prin 
curtea numitului Silaghi Ilie deci este posibil câ şi 
acesta poate să alimenteze banda, va fi încadrat 
informativ prin informatorul «Craiul Lancea». 

Va fi reactivat informatorul necalificat 
«Ancuţa Gheorghe» din satul Berivoii Mici, va fi 
reactivat pentru motivul că în perioada anilor 
1954, luna august n-a semnalat faptul că auzise 
mai multe fluierături suspecte la marginea joa- 
gărului şi care se bănuieşte că ar fi fost banditul 
Novac loan. 

În urma anchetării numitului Chiujdea Ma- 
tei din satul Berivoi au rezultat un număr de 6 
elemente de sprijin ale banditului Chiujdea din- 
tre care va fi studiat în vederea recrutării unul din- 
tre acestea elemente până la 12 februarie 1955. 

Novac Eugenia mama banditului Novac loan 
va fi încadrată informativ prin informatorii «Po- 
rumbelu loan» şi «Ancuța Gheorghe» tot cu aceşti 
informatori va fi încadrată informativ fica asces- 
teia Novac Viorica care urmează a se căsători cu 
Beleaua Gheorghe. 

Chiujdea Matei unchiul banditului Chiujdea 
şi care a alimentat de mai multe ori pe banditul 
Chiujdea şi care a recunoscut aceste lucruri în 
anchetă va fi încadrat informativ prin informato- 


19 Idem, fond Informativ, dosar 770, vol. 1, f. 213-215 
20 Ibidem, vol. 1, f. 272-274 

2! Ibidem, £. 308 

22 Ibidem, £. 312 

23 Ibidem, £. 313 

24 Ibidem, £. 315 


rii «Boboc Nicolae», «Anastasia Adrian», şi «Bor- 
zea Dumitru» pentru a se stabili dacă nu are legă- 
turi cu banditul. 

Cristea Nicolae din Berivoii Mici chiabur de 
profesie inginer de drumuri şi poduri care în de- 
cembrie 1954 a cântat cântece legionare, se va 
studia recrutarea susnumitului pe bază de mate- 
rial compromițător, termen de executare 17 fe- 
bruarie 1955, această recrutare se face cu scopul 
de a cunoaşte dacă familiile bandiților Chiujdea 
şi Novac nu au cunoştinţă de ei iar susnumitul ne 
poate semnala acest lucru întrucât este în bune 
relaţii cu ambele familii“.19 


Victimile trădării 


Pentru o mai bună reprezentare a sistemului 
relaţional din satele făgărăşene Securitatea a îm- 
părțit zona în 7 sectoare. Un sector cuprindea mai 
multe sate.20 Erau propuse următoarele măsuri: 

„Se interzice categoric Statului Major pre- 
cum şi organelor din subordine să reţină persoa- 
nelor care vin în mod voluntar şi semnalează de- 
spre existența bandei sau a elementelor lor de 
sprijin. Atitudinea față de aceste persoane tre- 
buie să fie corectă iar aceştia trebuie să fie stimu- 
laţi“.21 „Să ia măsuri în vederea recrutării de in- 
formatori din rândurile pădurarilor, ciobanilor 
care, prin nat muncii lor, se deplasează în munţi 
şi păduri.“22 Ținând cont de tinereţea majorității 
fugarilor care „pot avea legături cu femei (aman- 
te), se va da o atenţie deosebită prelucrării şi re- 
crutării de informatoare (agentura feminină) în 
vederea folosirii lor pe lângă bandiți şi rudele 
lor.“23 

Șefului Serviciului „I“ îi era recomandat să 
folosească tehnica prin „organizarea de capcane 
şi în casele celor mai apropiate legături şi rude 
ale bandiţilor“.24 

Conducătorii Securității recomandau subal- 
ternilor „atenţie deosebită la identificarea adă- 
posturilor de sub duşumea, cunoscut fiind faptul 
că Gavrilă şi-a construit adăpostul sub duşumea 

în casă în satul Dăişoara, cu foarte mare greutate 
s-au putut observa cele două scânduri prin care se 
introducea înăuntru.“25 

Odată cu trecera anilor, măsurile Securităţii 
au început să dea roade. O parte dintre sătenii 
care îi sprijineau erau arestaţi iar ceilalți speri- 
ați20 sau, mai rău, informatori.27 Urmărirea per- 
manentă a acestora va face ca membrii grupului 
să îi protejeze. Preferă să se aprovizioneze pe alte 
căi, luând alimentele cu forța, sub amenințarea 
armelor, sau furând pur şi simplu. Când nu au 
mai respectat această regulă, având încredere în 
oameni necunoscuți în prealabil, au fost trădați. 
Ajungând lângă satul Obreja, Gelu Novac şi Ghe- 
orghe Şovăială au dat bani unui paznic de câmp şi 
unui păstor de vite pentru a le aduce pâine. Aceş- 
tia au alertat Securitatea. Cei doi partizani nu 
s-au lăsat prinşi, murind cu arma în mână. 


Capcana „fuga în Grecia“ 


Ajunşi într-o situaţie critică, fugarii s-au des- 
părțit în grupuri mici, încercând să fugă peste gra- 
niţă, folosindu-se de unii dintre puţinii oameni în 
care mai aveau încredere, profesorii Olimpiu Bor- 
zea şi loan Grovu din Sâmbăta de Sus şi de medi- 
cul Nicolae Burlacu din Făgăraş. Aceştia, însă, fu- 
seseră, ca mulți alții,28 nevoiţi să semneze un an- 
gajament cu Securitatea, în sensul că o vor ajuta 
în prinderea „bandiţilor“.29 La 20 august 1954, 
loan Ilioiu fusese rănit şi arestat. În timpul prime- 
lor anchete nu divulgase numele niciunei persoa- 
ne de sprijin, dar la 5 octombrie, în urma aplicării 
mijloacelor specitice de anchetă, îşi schimbă de- 
claraţia („Nu am fost sincer față de anchetă“) şi în- 
cepe să divulge zecile de persoane care îi ajutase- 
25 Ibidem, £. 446 


ră pe el şi camarazii săi în ultimii 5 ani. Printre 
aceştia se aflau şi cei trei menţionaţi anterior.30 
În casa profesorului Olimpiu Borzea, Lau- 
rian Haşu a fost nevoit să ia o decizie dureroasă. 
Prietenul şi camaradul său Remus Sofonea fusese 
rănit, glonțul rămas în os provocându-i cangrena 
piciorului. În timp ce gazda era plecată să aducă 
pe ascuns un medic, Laurian a dat curs sugestiei 
lui Sofonea de a-i curma zilele, sub motivul că „nu 
s-a mai văzut partizan fără un picior“. Din solida- 
ritate, Haşu s-a împuşcat şi el în cap, glonţul a pă- 
truns prin tâmpla dreaptă şi a ieşit prin cea stân- 
gă, dar nu i-a fost dat să moară. „Când m-am reîn- 
tors, declara Borzea în anchetă, am văzut un ta- 
blou îngrozitor. Sofonea întins pe podea zăcea în- 
tr-un lac de sânge, cu pistolul pe piept. Lângă el, 
un alt lac de sânge, zăcea Haşu Laurian, cu pis- 
tolul tot pe piept. Acesta însă trăia. L-am întrebat 
ce s-a întâmplat, însă acesta nu mi-a răspuns ni- 
mic. L-am ajutat să se ridice de jos, pansându- la 
cap, unde avea împuşcătura. La întrebarea mea 
insistentă ce anume să fac, el mi-a spus să merg să 
anunț Securitatea spre a mă scăpa pe mine din 
încurcătură, însă eu nu am fost de acord.“3! Ajutat 
de fratele său Gheorghe, profesorul Olimpiu Bor- 
zea l-a îngropat pe Sofonea în propria grădină. Pe 
ceilalți, împreună cu Grovu şi Burlacu, sperau să 
îi poată trimite peste graniță. Printr-o călăuză cu- 
noscută de Grovu, ei trebuiau să plece pe rând în 
Grecia. Cei care ajungeau cu bine acolo, erau înţe- 
leşi să trimită scrisori care să conţină anumite cu- 
vinte-cheie. Borzea le dădea bani şi haine de 
oraş, mergea împreună cu ei până la Podul Olt, le 
făcea legătura cu călăuza tocmită şi se întorcea 
acasă.52 Datorită faptului că totul era o înscenare 
din partea Securităţii, cu ajutorul lui Grovu, toţi 


2 La 1 iulie 1954 Filip Maria din Comuna Berivoii Mici refuză să vorbească cu Gheorghe Şovăială şi dă fuga la 
Miliție. La data de 4 iulie 1954 a fost semnalat Victor Metea în curtea lui Gheorghe Ciocan din satul Bucium. 
Soţia acestuia a refuzat să vordească cu el denunţând imediat cazul miliției. Ibidem, f. 317 


27 Cea mai folosită metodă de recrutare a informatorilor era şantajul: Informatorul “Voiosul“, a fost recrutat pe 
bază de material compromițător. Fiind văr cu loan Ilioi, Securitatea ştia că, în 1948-1949, îl adăpostise 
pe acesta în domiciliu său şi nu îl denunțase organelor statului. Ibidem, f. 450 

2 Olimpiu Borzea şi Remus Budac, un alt element de sprijin al partizanilor, îşi mărturisiseră reciproc situaţia de 
informatori formali ai Securităţii. Cu toate acestea, în discuţii nu îşi dezvăluiau unul altuia ultimele informaţii 
despre aceştia. Borzea îl bănuia de colaborare sinceră cu Securitatea. Budac va fi condamnat la 20 de ani de 
temniță grea, confirmând injusteţea bănuielii (dem, fond Penal, dosar 16, vol. 3, f. 49) 


29 Ibidem, vol. 3, £. 102 

30 Ibidem, vol. 2, f. 223-229 
31 Ibidem, vol. 3, £. 35 

32 Ibidem, £. 92, 97 

Cu toţii (Ion Chiujdea, Laurian Haşu, loan 
Novac, Victor Metea, Gheorghe Haşu, lon Pop) au 
fost condamnaţi pentru crima de uneltire împo- 
triva securității interne și externe a R.P.R. la 
moarte prin împușcare de către Tribunalul Mili- 
tar Cluj, prin sentința nr. 1369/1957, la 6 august 
fiind executaţi. Tot această pedeapsă au primit 
pentru complicitate Nicolae Burlacu şi Olimpiu 
Borzea, care îi ajutau de mai mult timp. Alţi cola- 
boratori, peste 35 de persoane, au fost condam- 
naţi cu pedepse de la munca silnică pe viață până 
la 10 ani temniță grea.3% Printre aceştia nu se re- 
găseşte Ioan Grovu35, care, deşi fusese arestat îm- 
preună cu ceilalți, - remarcau anchetatorii în 
1958 - „a sprijinit organele noastre în timpul ur- 
măririi penale a bandei în cauză, contribuind la 
arestarea unor membri ai acesteia“36. 

Locuitorii satelor făgărăşene au avut mult de 
teia de a distruge rezistența făgărăşană. Pentru a 
combate „psihoza creată de bandiți între anii 
1950-1955“, Securitatea propunea ca procesul 
acestora să se desfăşoare la Sibiu, iar sala să fie 
plină de activişti, membri de partid şi muncitori 
fruntaşi.37 Bunurile sechestrate ale condamnaţi- 
lor au fost vândute în piaţă.58 

În concluzie, putem afirma că împotriva regi- 
mului impus României de tancurile sovietice au 
luptat nu numai cei din munți, ci, cu alte mijloace, 
şi cei care şi-au riscat viaţa şi libertatea ajutându-i. 
În afara acţiunilor de anvergură a trupelor de se- 
curitate care scotoceau munţii, Securitatea a acţio- 
nat prin mijloace specifice în satele făgărăşene. 
Cauza obiectivă a fost legătura permanentă dintre 
săteni şi partizani, care nu erau cu totul izolați aşa 
A cum s-ar putea crede. Prin obiective şi idealuri co- 

Monumentul de Ia Simbăta de Sus mune, locuitorii satelor făgărăşene au fost în per- 
membrii grupului au fost arestaţi în vara lui 1955  manență alături de rezistența armată împotriva 
la Bucureşti.55 comunismului din munții Făgăraşului. 





35 loan Novac şi Laurean Haşu au fost arestați la 28 iulie, iar loan Chiujdea, Victor Metea şi Gheorghe Haşu 
la 15 august (Ibidem, vol. 13, f. 26) 

34 Ibidem, vol. 12, £. 188 

35 Ioan Grovu fusese arestat de Securitate la 6 martie 1955, în urma divulgării lui de către Ilioiu. Pe 7 mai 1955, 
ministrul Alexandru Drăghici recomanda în privința informatorului „Petru Pavel“ (Grovu): „Să se treacă încet, 
cu tact şi sigur de a-i sădi în conştiinţa informatorului situaţia clară că atât sora lui cât şi el sunt în mâinile 
organelor noastre şi faţă de acestea el trebuie să meargă alături de noi pentru a preda pe banditul Gavrilă, 
întrucât îşi distruge sora, copiii, soția lui şi pe el însuşi.“ (dem, fond Informativ, dosar 770, vol. 85, f. 18). 


36 Ibidem, vol. 9, £. 14 
37 Ibidem, £. 299 
38 Ibidem, vol. 17, f. 244 

lon Gavrilă povestașul 


Nu prea înalt, dar foarte îndesat, cu mișcări sigure și iuți, în ciuda anilor 
ce-i albeau în plete, iscodind lumea cu ochi albastru-rizători, de o 





Răzvan Codrescu 





i-l amintesc umblind, acum vreo două- 
M sprezece veri, prin Paris ca prin Munţii 

Făgăraşului, drept fără ostentaţie, cu 
pas răzbit, ca un patriarh răsărit din uitare; trecă- 
torii, deveniți parcă deodată sfioşi, îi fereau calea 
de departe, cercetîndu-l cu un fel de admirație 
mută şi reverențioasă, ca şi cînd l-ar fi recunoscut 
fără să-l cunoască, nu după nume, ci după soi, aşa 
cum Simte jigania la om... (Trupul supt de cancer 
din copîrşeul de la Galtiu - ultima lui imagine pe 
răbojul acestei lumi - n-a fost decît o glumă 
proastă a firii stricăcioase, şi pe care memoria re- 
fuză s-o reţină...) 

Fidel fără emfază şi patetism crezului auro- 
ralalunei generaţii crescute organic în duhul Fră- 
țiilor de Cruce, luptător în rezistența armată din 
munți împotriva comunismului (1948-1955), a 
supravieţuit ascuns timp de peste 20 de ani, scă- 
pîndu-le mereu hăitaşilor printre degete. Poves- 
tea autentică a rezistenței din Munţii Făgăraşului 
a Scris-0, cu vocaţie de mărturisitor, în cele cinci 
volume intitulate Brazii se frîng, dar nu se îndo- 
iesc. Cînd represiunile s-au potolit, a coborit din 
munte, dar câte-o iscoadă a avut tot timpul pe 
urme. Se obişnuise cu asta şi uneori se amuza. 
„Eu mergeam înainte, fără nici o grijă; el mergea 
în urmă, cu grija mea“... Odată şi-a tuns, la pro- 
priu, urmăritorul. Văzîndu- că se ţine scai, a in- 
trat într-o frizerie şi s-a prefăcut a-şi aştepta rîn- 
dul. Securistul a făcut la fel, crezîndu-se ignorat. 
Cînd să-i vină rîndul, fostul partizan îi zice hîtru 
frizerului: „Eu mai aştept; serviţi-l pe dumnea- 
lui!“. Şi securistul, ca să nu se deconspire penibil, 


şiretenie fără răutate, ca unul îndelung vînat și niciodată prins, ținîndu-și 
capul sus şi pieptul înainte, nu cu ocoşenie, ci cu un fel de maiestate 
firească, amestec de voievod şi de haiduc rătăcit prin vaviloane - 

Ion Gavrilă Ogoranu (1 ianuarie 1923 - 1 mai 2006) era demult o 
legendă vie a rectitudinii şi a dîrzeniei româneşti de altădată. 


s-a lăsat pe miinile frizerului, ca o oaie la codinit. 
Între timp, bădia Gavrilă s-a ridicat zvelt de pe 
scaun, a salutat politicos şi s-a dus, nesupărat, la 
ale sale... 


Luptătorul a umbrit scriitorul 


Am avut prilejul să constat, cu inima strânsă, 
că mulți dintre cei care-l ştiu pe Ion Gavrilă luptă- 
torul, fie din memoriile publicate în răstimp de 
vreo doisprezece ani, fie din „Memorialul dure- 
rii“ al d-nei Lucia Hossu-Longin, fie din paginile 
unor publicaţii postdecembriste de dreapta 
(printre care şi Puncte cardinale sau meteorica 
Lumea satelor), aproape că îl ignoră - păgubos 
pentru ei - pe Ion Gavrilă „povestaşul“, cel din În- 
tîmplări din lumea lui Dumnezeu (1998) şi Amin- 
tiri din copilărie (2001), narator liric cu vînă sa- 
doveniană, atent nu doar la epicul existenței tra- 
diționale, dar şi la rînduielile tainice ale Firii, to- 


brazii 

se frâng, 
dar nu se 
îndoiesc 
vol. 1V 

Ion Gavrilă-Ogoranu, la 83 de ani 
pind la un loc, cu pană sigură, narațiunea vioaie, 
tezaurul experienței proprii sau ancestrale, des- 
crierea de o mare plasticitate poetică, umorul sfă- 
tos şi înțelepciunea nediscursivă a „lumii lui 
Dumnezeu“. Dulcea vorbire făgărăşană înfloreş- 
te - precum odinioară cea moldovinească a lui 
Creangă - în ample desfăşurări stilistice, vădind 
un artist conştient de mijloacele sale, ba uneori 
confiscat de-a dreptul de farmecul pur al „zicerii“ 
- gratuitate netăgăduită a harului care nu se 
pierde. 

Păstrez şi acum puternica impresie a primei 
întâlniri cu povestirile sale - şi de aceea pe aceas- 
tă lectură dintâi mă întemeiez cu precădere în în- 
semnările care urmează (şi care s-ar vrea o pro- 
vocare pentru cei neîndulciţi încă la mierea „Mo- 
şului“). Cele şapte texte adunate în volumul său 
de târziu debut literar, Întâmplări din lumea lui 
Dumnezeu (Editura M. Cşosmoviciț., Bucureşti, 
1998, 145 pp., cu un util glosar final de termeni 
regionali şi cu rafinatele ilustraţii ale tinerei gra- 
ficiene Simona Bucan), inegale poate nu doar ca 


întindere, dar şi ca valoare literară, alcătuiesc în- 
să icoana unei lumi fascinante, care încununează, 
pe un plan mai general, vocaţia de mărturisitor a 
autorului. Acesta se sinchiseşte mai puţin de 
„construcţia epică“; în fond, adevărata şi marea 
„întîmplare“ a acestei lumi este uriaşa colcăire a 
vieții, după rînduieli eterne, ca un „miracol“ per- 
petuu, al cărui tilc nu se dezvăluie întreg decât 
prin trăire, prin acordul uman cu „ritmurile cos- 
mice“. Ne aflăm poate, la acest nou ceas de inva- 
zie galopantă a civilizaţiei de tip occidental („Şi 
cum vin cu drum de fier, / Toate cîntecele 
pier“...), în fața uneia dintre ultimele mărturii be- 
letristice a ceea ce Mircea Eliade numea „creşti- 
nismul cosmic“, iar teologia răsăriteană - „senti- 
mentul cosmic şi organic al existenței. 


Puritatea unui erou 


Moș Pian, din bucata cu acelaşi nume (prac- 
tic lipsită de osatură epică), rătăcitor extatic prin 
„lumea celor care nu cuvîntă“ (dar tainic-cuvîntă- 
tori în graiul lor ne-omenesc), devine întruchipa- 
rea exponențială a unei „țărănii“ sacerdotale, un 
soi de „Mare Orb“ blagian în variantă rustic-creş- 
tină, invitîndu-ne, cu gesturi simple şi vorbe nai- 
ve, la liturghia cotidiană a tainelor Firii. 

Două Vetuţe pare o bucată de abecedar, for- 
țînd aceeaşi temă în universul domestic, pe di- 
mensiunea ludică a copilăriei. De unde atita re- 
zervă de puritate, îţi vine să te întrebi, la acest om 
hăituit o treime din viață asemenea unei sălbăti- 
ciuni, confruntat în atitea rînduri cu moartea, cu 
mizeria, cu trădările acestui veac?! 

Cine-s mai tari? înfăţişează un insolit şi pil- 
duitor război al furnicilor, unde cele mari sunt în- 
frânte de cele mici, a căror unică armă este jerfa 
de sine. Ceea ce fascinează este migala observa- 
ției (deopotrivă „entomologice“ şi „poetice“), din- 
colo de „morala“ prea transparentă a „fabulei“. 

Piţi este un înduioşător recviem pentru un 
pui de cinteză aurie („cea mai necăjită şi neajuto- 
rată pasăre din tot cuprinsul pădurii“), în care 
străluceşte, insuficient valorificat, nucleul epic al 
unei mari nuvele (povestea lelei Viroana, cea ca- 
re a murit singură şi săracă, dar ținînd în ladă po- 
liţa unei averi uriaşe, moştenite la bătrîneţe de la 
omul ei, ce „luase drumul Americii“ şi nu se mai 
întorsese niciodată). 

Puţinii camarazi rămaşi în viaţă poartă 
pe umeri sicriul lui Ion Gavrilă 
Despărţite de bucata numită Pripas (poves- 

tea unui cîine ce nu-şi află rostul, poate o alegorie 
reinterpretabilă în plan uman, ca şi Cine:s mai 
tari? sau Piţi), textele cele mai substanțiale şi mai 
savuroase ale volumului sunt cele intitulate Lupii 
(pp. 39-65) şi Urşii (pp. 72-139), două adevărate 


„monografii“ regizate beletristic, după modelul 
povestirilor sadoveniene la gura sobei, bazate pe 
observaţia vie, dar şi pe documentaţia folclorică, 
epuizînd realitatea şi proiectînd-o în mit. E aici şi 
ceva din verva eseistică odobesciană (Pseudokine- 
getikos), dar cu un alt gen de „erudiție“, necărtu- 
rărească, de „om al pămîntului“. Anevoie s-ar putea 
închipui o mai completă prezentare neconvenţio- 
nală a celor două specii şi a raporturilor lor cu lu- 
mea umană, fără nici o lezare a cadrului estetic. 

Mai rezistă „celula“ românească de azi la 
acest gen de ofertă estetică de iz „sămănătorist“? 
Oricum ar fi, cine ar îndrăzni să-l reducă la iposta- 
za de condeier pe omul total, exponențial şi eroic 
care a fost Ion Gavrilă Ogoranu, a cărui statură se 
ridică imperială, acum de dincolo de veac, deasu- 
pra tuturor cărților negre sau albe ale comunis- 
mului, cu acea maiestate a brazilor care „se frîng, 
dar nu se îndoiesc“ şi de care „lumea lui Dumne- 
zeu“ e astăzi atît de lipsită şi de vinovat uitătoare? 
Pe bădia Gavrilă, dacă te cumineci verde cu el, în 
duh şi în cuvînt, sfirşeşti prin a-l respira prin toți 
porii, ca pe un văzduh de veşnicie românească la 
vămile din urmă ale unei istorii care poate că nu 
l-a meritat... 


Un omagiu lui 
lon Gavrilă-Ogoranu 


Ce a fost acest om, dacă nu ultimul Voievod 
român trădat de semenii săi, dar înconjurat cu 
dragoste de oastea sfântă și tăcută, de brazi frînți, 
dar neîndoiți? Crescut parcă dintr-o stîncă din 
Carpaţii care L-au apărat, figura lui avea ceva mă- 
reţ, de dac încreştinat ce stă cu spatele Ia istorie, 
dar cu faţa Îa veșnicia neamului. Să ne bucurăm 
că am fost contemporani cu el şi să ne rușinăm Că 
el n-a vrut să tie contemporan cu noi. Dumnezeu 
să-l odihenească şi să-l aşeze lîngă ai lui, cei care, 
refugiaţi în munţi, cu arma în miini, au ținut loc 
de poporul român. Vor cobori și ei odată printre 
noi, ca sfinţi în biserici, şi uitîndu-ne Ia ei, vom şti 
că sînt ferestrele neamului nostru către Dum- 
nezeu. 

Dan Puric 














Ion şi Ana Gavrilă-Ogoranu 

Vedere de pe centura politicii 


Mahalaua naţională, mai 
tare ca politica europeană 


„29 


„(n 


are problemă este şi mingea pentru şefii 
M de stat! De ce vor ei s-o lovească imediat 

ce-o văd? Ca să arate că pot! Milică a vă- 
zut o minge, şi-a făcut vânt, a pălit-o pe lângă şi a 
căzut pe coadă. Marinelu a ginit şi el o minge la 
expoziţia de comunicaţii CERF 2006, a tras de trei 
ori (la poartă) şi mai să-i miroase gura a flori! 

Isterie naţională! Preşedintele paralizează! 
Şi dacă vrei să operezi un preşedinte în patrie, 
faci două comisii. Şi tot n-ajung. Preşedintele a 
fost trimis, în cele din urmă, la Viena. Şi-a început 
chirăiala ca la uşa cortului. Apare preocupat Ana- 
listul Neamului: „Nu se poate, Marinelu şi-a făcut 
prestigiu praf“. Trebuia să stea în patrie şi dacă 
rămânea lat, îl aveam acolo pe nea Nae Văcăroiu 
să ţină loc de preşedinte, că doar el este al doilea 
om în stat. Părerea mea! Apare scârbit şi eseistul 
Octavian Paler, această Casandră care abjură me- 
reu. „Eu şi Traian Băsescu avem un punct comun: 
coloana vertebrală“. Ho-paa! Nu, nu! Era vorba 
tot despre coada de cal... 

Tot mai agresiv şi mai spiritual şi Ludovic Or- 
ban. Cum să nu-l primească Traian pe Călin lângă 
patul de suferință? 

Aici, Marinelu a greşit iar. Trebuia să-l pri- 
mească, să nu mai cârâie nimeni. Ar fi fost per- 
fect, dar... 

Asta îmi aminteşte de ultima întâlnire dintre 
Corneliu Coposu şi Ion Raţiu, doi ţărănişti din Tran- 
silvania. Fantastici amândoi şi aşa de români... 

Vine Ion Raţiu să-l vadă pe Corneliu Coposu, 
care tocmai ieşise din spital. Bătrânul se stingea. 


Viorel Patrichi 





„Lancule, ai venit să mă vezi, mă?!“ „Da, desigur...“ 
„Vai, lancule, tare te rog să măierţi, mă!...“ „De ce, Cor- 
nele? Desigur...“ „Vai, Iancule, tare te rog să mă 
ierți, mă, că n-am murit încă, mă...“ „Da, desigur... 


Băsescu și Arghezi 


Eu, ca orice bătrân, am mania să văd lucruri- 
le în succesiunea lor cauzală, normală, vreau să 
merg până la curpănul sentimentelor omeneşti. 
Am oroare să mă opresc la efecte, ca orice gazetă- 
reasă-pistol. 

Cu doar câteva zile în urmă, boieru' Mircea 
Dinescu participase la conventul liberalilor de la 
Timişoara şi citise acolo un pamflet excelent 
scris: „Despărțirea de Traian Băsescu“. Că adicăte- 
lea noi, liberalii, am i anticomuniști, iar Marinelu 
stă în cap pă bârnă şi scuipă coji dă semințe dă 
bostan pîn strungăreata dinților, la Academia lu 
Mitică Dragomir şi a lu Jiji Becali după stadionu 
Ghencea. Pe când noi, cu Horia Patapievici şi alți 
români neaoși venim din Academia lu Heidegger. 
Reproducere afurisită! 

Imaginea este splendidă, ca o acuarelă de 
Slobozia. Dacă eram în locul Marinelului, râdeam 
şi io. Dar n-am fost. Adicătelea cum să stea Cârma- 
ciu în cap pe bârnă dacă nu mai are şuviță? 

Dar uite că Dumnezeul lui de Traian iar a ie- 
şit ca uleiul deasupra. Mai precis, îl loveşte coada 
de cal şi pamfletul boierului Dinescu dă până la 
urmă prost. Cum să râzi, domne, de un om aşa 
bolnav? Sitem creştini, ce mama... 

Să fie limpede, nu se poate imagina o istorie 
a pamfletului românesc, fără boierw Dinescu. 
Este cel puţin la fel de expresiv ca Tudor Arghezi 
sau ca Tribunul, chiar dacă nu se suportă ei neam. 
Boieru' otonelului cu Tribunul, adică. EI poate să- 
şi citească pamfletele oriunde, şi la Academia lu 
Heidegger, şi la mormântul lui Petrache Lupu. 
Dar când o face la plenara conventului liberal, în 

aplauze frenetice, urale prelungite, în timp ce Că- 
lin se freacă la ceafă dă râs, pamfletarul se trans- 
formă în Gâdiliciu lu Patriciu, bă! 

Că tot veni vorba de Arghezi. Maestrul a fost 
chemat de Mihai Antonescu la Consiliul de Mi- 
niştri, care i-a cerut să scrie un pamflet la adresa 
baronului Manfred von Killinger, ambasadorul 
Germaniei la Bucureşti. Mareşalul voia să vadă 
britanicii că nu s-a pierdut complet pe Axă. „Trei 
mii dă lei!“, a zis maestrul „Cimitirului Buna Ves- 
tire“. „Mult! Ai o mie de lei. Uite banii, vreau pam- 
fletul mâine“. „Da, dar cu siguranța mea cum ră- 
mâne?“ „Pentru asta l-am invitat aici pe procuro- 
rul general al României, care vă dă toate asigură- 
rile...“. Şi aşa a apărut pamfletul „Baroane!“, pe 
care l-am studiat şi noi la liceu ca model de genia- 
litate artistică, verticalitate etc. Aşa a ajuns Ar- 
ghezi în Lagărul de la Târgu-Jiu, unde juca şah cu 
directorul. 


Uite cine deconspiră! 


Şi doar i-am cântat noi cântecul matelotului 
la proră: Ce-i trebuia, bace Traiane, comisie care 


să condamne comunismul? Singur nu puteai s-o 
faci, într-o singură frază? Ca să aibă adversarii ce 
spune, că eşti cu Ana Pauker, că eşti cu Bătrâna şi 
Perversa? Aşa-ţi trebuie! Ce dacă Parlamentul din 
Europa lui Troțki a refuzat să-l supere pe Lenin şi 
pe finanţatorii lui, chiar şi în anul de graţie 2006? 
Marinelu putea lua o carte de-a lui Paul Goma, de- 
a lui Lăncrănjan, că e mort, de-a lui Dumitru Radu 
Popescu sau să vadă reportajul despre Clită, asa- 
sinul lui Gheorghe Ursu. Să stea de vorbă cu un 
țăran care a fost la Canal sau cu Dorli Blaga, fiica 
poetului din Lancrăm, ca să dau un alt exemplu la 
extremă. Ar fi fost suficient şi putea apoi să scrie 
în piatră, ca să vadă şi Mircea Dinescu, oaspetele 
lui Gogu Rădulescu: „Comunismul a fost cel mai 
criminal regim politic din istoria milenară a ro- 
mânilor“. Ar fi fost de-ajuns. Nu vă place „istoria 
milenară“, dar asta e. 

Nu! Preşedintele nostru a vrut comisie, iar 
păduche deasupra la pus pe marele „istoric“ 
Tismăneanu. Mai bine mă punea pe mine coman- 
dant de bombardier! Existau istorici adevăraţi, ca 
Florin Constantiniu sau ca Gheorghe Buzatu, ca- 
re cunosc mult mai bine istoria modernă a româ- 


[4 


„gr 





Foto: Bogdan Onofrei 

nilor, au muncit în arhive ani de zile şi nu ar fi 
avut prejudecăți. Aşa se face că Naşu presarilor i- 
a tras o bleandă peste ochi („Traiane, te termin!“) 
cu mâna lui Vladimir Alexe, care a publicat un 
excelent documentar - „Agentul Volodea“. Un 
singur citat: „Ceea ce dezvăluie Fişa din 13 august 
1987 este un fapt neaşteptat: Vladimir Tismănea- 
nu a plecat din România, în noiembrie 1981, cu 
ajutorul UM 0617, unitate a Securităţii! UM 01617 
nu este însă alta decât codificarea Direcţiei a II-a 
a Securităţii, specializată în contrainformaţii eco- 
nomice.“ Ia uite cine pe cine deconspiră! 

Şi face Poetu Otonelului un pamflet națio- 
nal, de mare capacitate, din care am dedus că noi, 
românii, la grămadă, mâncăm evrei pe pâine, că 
d-aia la pictat Vladimir Alexe pe Tismăneanu, 
fiindcă este evreu. Nu, maestre, pentru că a fost 
racolat, nu pentru că este evreu. Iar noi ştim şi de 
ce te burici aşa tare pe tema Vova Tismăneanu, 
dar nu spunem. De aceea, mai bine „Ciocu mic! 
Mic-mic!“ sau „Mucles!“ şi iar ne aducem aminte 
de Adrian Năstase. 


La integrare, tovarăși! 


S-a redactat şi raportul de ţară veselă şi 
şmecheră la UE. Procurorii au intrat la loc în gău- 
rile lor din sertare, printre dosarele mafiei de 
partid şi de stat. Show-ul lor a dat bine la Bruxel- 
les. Ce contează că nici un grangur nu a ajuns încă 
în fața instanţelor? Integrarea durează decenii, 
tovarăşi! Adică, domnilor! Percepția contează! 
Noi numărăm ouăle Împăratului-de-Mătase, în 
timp ce bulgarii îşi împuşcă mafioții în stradă, 
după model rusesc. Bulgarii nu au un spirit euro- 
pean, fireşte. Ceafă groasă! 

Miki Şpagă „stă pe croh cu urechile ciulite“, 
adică, mai este puţin şi-l saltă. Dar nu pentru ce 
ne aşteptam noi toţi, în frunte cu Adrian Năstase, 
ci pentru că a primit mită... nouă puşti de la fostul 
consilier personal Fănel Pavalache. Bietul Fănel 
este la puşcăria din Rahova pentru şase ani. EL i-a 
dat lui Miki armele, ca să rămână consilier, dar tot 
el a pretins patru milioane de dolari de la un in- 
vestitor, pe ciuci, chiar în parcarea Guvernului. 
Fără să-l vadă Miki. Drept pentru care, Miki avea 
să-i reproşeze pe sticlă: „Trebuia să vină la noi, ve- 
deam ce şi cum, şi ne despărțeam prieteni“. Adică- 
telea, cum, mă Fănele, tu vrei să furi singur? Şi Îm- 


păratu-de-Mătase nu pune botul şi el? 

Estimp, Prostănacu şi-a scos la păscut miniş- 
trii din guvernul fantomă. Să le-arătăm noi româ- 
nilor de ce am fi în stare dacă vor fi deştepţi şi ne 
votează din nou! Aşa a apărut şi ideea că n-ar fi 
rău să fie bună o alianță cu Corneliu Vadim Tu- 
dor. Altă chirăială prin târg! Propagandiştii de tip 
nou au început să ţipe că Prostănacu se face frate 
cu dracu până trece puntea din opoziție la cele 
două palate de cleştar din Împărăţia lui Oz, că 
mai e de ros. Stând drept şi judecând bătrâneşte, 
mă tot întreb care ar fi dracu gol în România uita- 
tă? Cel care strigă de 15 ani „Hoţii şi Escrocii!“, cu 
exagerările lui vituperante şi inerente, sau cel 
care a furat mii de miliarde din foamea şi frigul pe 
care le-am strâns noi toţi în toată „iepoca dă aur“? 
Să fim oneşti şi să răspundem deschis, în fața 
oglinzii din baie, la această întrebare simplă. (Eu 
nu am lipit afişe pentru Partidul România Mare). 
Iată de ce nu l-am înțeles pe Corneliu Vadim Tu- 
dor, care devine brusc prea preocupat de ce vor 
zice elitiştii de toate culorile. Alianța cu Partidul 
lui Mucles ar fi ca o pălitură în moalele capului 
pentru un electorat care l-a urmat orbeşte ani de 
zile, din diverse motive. Cu siguranță, în PRM 
există şi indivizi foarte apropiaţi de gaşca Împăra- 
tului-de-Mătase, dar să-ţi legi un asemenea bolo- 
van de gât, tocmai când eşti pe val, e mai greu de 
priceput. Oricum, Tribunul are eticheta pusă şi nu 
mai poate scăpa de ea. Nu ştiu la ce i-ar mai folosi 
să se prefacă. 


Mormoloci la plasă 


Ivan stă la copcă, îşi fumează mahorca şi se 
uită şiret la mormolocii din Dâmboviţa: au făcut 
dinți mormolocii - o mutație genetică, mormo- 
locii cu dinți! Se pot muşca între ei. Să se muşte. 
În timp ce miliţianul Vladimir Voronin îi aduce 
elogii lui Lenin şi sărbătoreşte ziua de 9 mai pen- 
tru „eliberarea de sub jugul fascist al României“, 
tinerii basarabeni i-au arătat din nou că s-au ma- 
turizat şi că nu mai pot fi minţiți. Sute de elevi ai 
Liceului „Gh. Asachi“ din Chişinău au ieşit în fața 
instituţiei în care îşi fac studiile şi au protestat îm- 
potriva modificărilor operate de directorul liceu- 
lui, care în zilele de vacanță a schimbat inscripția 
de pe frontispiciul instituţiei din „Liceul teoretic 
român-francez“ în „Liceul teoretic moldo-fran- 

cez“. Liceenii au zdrobit partea de inscripţie pe 
care era scris „moldo“ şi au pus în loc o foaie pe 
care au scris „român“. 

O agitaţie în plus. Nu-i nimic. Kakaia aghi- 
taţiia? Țarul Vova oferă armatei ruse rachete stra- 
tegice Topol-M, iar specialiştii lui lucrează Ia alte 
arme, de înaltă precizie, a căror traiectorie nu 
poate fi detectată de nici un adversar. El a vorbit 
deja despre un nou război rece, despre o nouă 
cursă a înarmărilor. Lucru perfect adevărat. „Sta- 
tele Unite sunt o fortăreață datorită sumelor mari 
cheltuite pentru apărare, iar Rusia ar trebui să 
urmeze acest exemplu, pentru a-şi asigura o apă- 
rare solidă. Washingtonul alocă pentru apărare 
de 25 de ori mai mult decât Moscova. Casa lor, 
America, este castelul lor! Bravo lor! Asta înseam- 
nă că noi trebuie să ne con-struim casa într-un 
mod cât mai sigur şi de încredere“, a subli-niat pe 
un ton foarte liniştit Vladimir Putin. Un judoca 
aşteaptă atacul şi are 10 dani. 


Rusia, tot mai puternică 


Se întrevede o alianţă strategică Germania- 
Rusia în-tr-un viitor roz al Uniunii Europene. Așa 
se explică de ce ex-cancelarul Gerhard Schroeder 


a devenit consilierul gigantului GAZPROM. O 
companie care a prins în chingi întregul conti- 
nent. Şi a venit Alexander Medvedev, vicepreşe- 
dintele GAZPROM, şi a semnat cu societatea Co- 
nef un contract de export de 50 de miliarde de 
metri cubi de gaz metan, pe o perioadă de 25 de 
ani, sub privirile marelui ministru Codruţ Şereş. 
Mormolocii nu se prind la pripon. Se foloseşte 
plasa, iar diadia Ivan ştie. Conducta Nabucco pen- 
tru gaze din Asia Centrală pentru Europa, o alter- 
nativă pentru România? Da, dar Nabucco nu se 
poate construi fără să-şi bage coada Gazprom. Nu 
mai facem sovromuri, facem rusromuri. 
Gazprom vrea să cumpere Romgaz, cu tot cu 
resursele naturale. Cum s-a întâmplat cu PETROM, 
luat de OMV din Austria, unde LUKOIL are 30% din 
acțiuni. „Mî jdiom ătăvă tendera“. Hopa, Medve- 
dev îl aşteaptă pe Tender! Nu, ruşii aşteaptă licita- 
ţia pentru Romgaz. Ivan aşteaptă la copcă. Are ner- 
vii tari şi multă mahorcă. Am dat ţiţeiul, dăm şi ga- 
zul. „Niciodată nu a controlat Rusia mai bine Euro- 
pa, ca acum. Nici pe timpul lui Stalin, nici pe timpul 
lui Brejnev sau al lui Gorbaciov. În rest, aveţi toată 
libertatea. Puteţi face orice“, a spus Vladimir Bu- 
kovski, o legendă vie a luptătorilor anticomuniști, 
dar care rămâne totuşi un rus. Un rus adevărat. 

Pledoarie pentru 
o nouă elită politică 


Motto: „Totul se petrece în mintea omului; păcatul 
este păcat al rațiunii, nu trupesc. Astfel, căpetenia 
grupului îl duce pe acesta Ia prosperitate sau la 


mizerie, Ia victorie sau Ia dezastru, la păcat sau la 
milostenie. Masa n-are nici o autonomie. “ 


Sorin Stanciu 





după 1989 separată de regimul politic 

totalitar care a precedat-o? Reprezintă par- 
tidele din România postdecembristă grupări de- 
mocratice şi moderne capabile să construiască 
administrații eficiente şi să susţină proiecte de 
dezvoltare economică şi socială corespunzătoare 
secolului XXI? 

Sursa maladiilor politice din societatea ro- 
mânească de după 1989 o reprezintă comunis- 
mul. Distrugând vechea elită politică interbelică 
care de abia începuse să capete reflexele respon- 
sabilității, după un secol de modernizare, regi- 
mul totalitar a impus prin teroare un nou model 
politic de inspiraţie sovietică. Noul model implan- 
tat s-a dezvoltat treptat din necesitatea conservă- 
rii puterii sub forma unei piramide de tirani con- 
dusă de Dictatorul comunist. Regimul comunist a 
format un om politic adaptat acestei relaţii. Dedu- 
blat şi primitiv, conducătorul comunist şi-a expri- 
mat traiectoria propriei puteri imitând modelul 
dictatorial. Prizonier între utopia comunistă a 
egalităţii şi propriile ambiţii de prestigiu şi îmbo- 
gățire, activistul comunist a învățat să mimeze pa- 
triotismul, generozitatea şi interesul pentru bi- 
nele comun. În fapt, prin ideologie şi mimetismul 
valorilor, comunismul a relativizat principiile şi 
idealurile umane. În spatele lor, el a ascuns o 
voinţă malefică de putere susținută prin teroare. 
Aceşti tirani minusculi au vascularizat violenţa şi 
ideologia comunistă în societate prin ocuparea 


p utem considera clasa politică românească 


Pergamentul diafan, loan Petru Culianu 


de funcţii în statul totalitar. Recrutaţi în majori- 
tate din clase sociale fără educaţie şi din etniile 
minore, ei au jucat rolul unei rețele în interiorul 
regimului. Această armătură socială a oferit fide- 
litate faţă de regim pentru privilegii şi pentru a 
putea exercitata puterea. Comunismul a format 
un nou tip de lider a cărui psihologie s-a dovedit 
capabilă să impună un alt mod de conduită comu- 
nitară din care erau excluse onoarea, demnita- 
tea, patriotismul, inteligența negocierii şi com- 
promisului, promovarea valorilor. Individ de suc- 
ces, acest „Om Nou“, reprodus în cadrul nomen- 

claturii, a devenit si un model social pentru româ- 
nii dezrădăcinaţi de modernizarea comunistă. Noul 
tip uman s-a multiplicat astfel aproape la nesfâr- 
şit, în condiţiile în care societatea românească a 
fost incapabilă să producă prin intermediul soli- 
darităților tradiționale centrate pe familie, comu- 
nitate şi biserică, anticorpii necesari vieții sociale. 


„Omul nou“, peste tot 


După 1989, structura piramidală a puterii s-a 
prăbuşit şi s-a fragmentat, însă „Omul Nou“ din 
interstiţiile puterii sau din zonele privilegiate ale 
societății nu a dispărut. EI a descoperit în lumea 
liberă posibilitatea convertirii influenţei, infor- 
maţiilor sale şi exerciţiului politic din statul totali- 
tar în prestigiu şi bani. Facţiunile care au supra- 
viețuit şi-au disputat moştenirea ceauşistă. De 
asemenea, ele s-au adaptat rapid la noul joc al pu- 
terii din sistemul democratic şi al economiei capi- 


taliste. Partidele apărute în România post-comu- 
nistă, indiferent de orientarea ideologică pe care 
au avut-o, au reprezentat oportunităţi de îmbogă- 
țire şi de putere pentru acest „Om Nou“ metamor- 
fozat în politician democrat şi filo-occidental. Lip- 
site de viziune, de proiecte de dezvoltare şi efici- 
ență partidele din România populate de aceste 
animale politice de pradă au compromis valorile 
libertăţii, civismului şi pluripartidismului. În 
fapt, „Omul Nou“ de esență comunistă a conti- 
nuat instictiv lupta şi discreditarea capitalismului 
prin propria lui îmbogăţire ilicită, prin încălcarea 
legilor şi constituirea unei caste de privigeliați. 
Oligarhia care conduce astăzi România acuti- 
zează, prin eşecul ei politic, dramele românității 
din întreg, secolul XX. Chiar dacă România este 
membru NATO, iar integrarea în Uniunea Euro- 
peană aparține unui orizont apropiat, viitorul ță- 
rii este nesigur. Iar această incertitudine provine 
din absenţa unei viziuni proprii de dezvoltare şi a 

unor proiecte interne complementare efortului 
de integrare euroatlantică. Partidele politice ro- 
mâneşti au fost incapabile de a imagina viitorul 
atunci când au avut acces la guvernare. Politica 
lor a fost o continuă improvizație, care a căpătat 
uneori coerenţă prin adoptarea unor decizii im- 
puse de organismele internaţionale care moni- 
torizau România. 


Un nou fel de a face politică 


Lumea românească a intrat în secolul XXI cu 
un handicap istoric manifestat prin decalaje eco- 
nomice, realități sociale şi cronicizarea sărăciei. 
România, deşi şi-a recăpătat libertatea, nu își 
poate regăsi tempoul integrării în lumea occiden- 
tală. Prizonieră încă trecutului, lumea româneas- 
că trebuie să găsească soluţii pentru înlăturarea 
pașnică a acestei ologarhii corupte provenită din 
comunism. Înlăturarea oligarhiei presupune 
schimbarea modului de a face politică. Iar schim- 
barea modului de a face politică înseamnă imagi- 
narea unor mişcări politice de o altă ţinută şi a 
unei noi elite capabile să funcționeze după alte 
reguli şi care să impună şi celorlalte partide un 
standard înalt de implicare civică. Lumii româ- 
neşti îi lipseşte solidaritatea. Societatea româ- 
nească este formată din indivizi izolați, incapabili 
de a se uni în jurul unor proiecte comunitare. In- 
dividualismul românilor ascunde maladii sociale 
grave exprimate prin egoism, scepticism, neîn- 
credere, violență şi lipsă de clarviziune. Aceste 
stări constituie efectele experimentului comunist 
şi ale neaşezării istorice seculare transformate în 
manifestări sociale ale unei conştiinţe colective 
traumatizate. Țesutului social sfâşiat cu violență 
de modernizarea comunistă şi distrus până la 
descompunere de anarhie, corupție şi degringo- 
lada post-revoluţionară, îi vor fi necesare multe 
decenii să se refacă, în condițiile inexistenței unei 
strategii concertate din partea statului şi a socie- 
tății civile de refacere a spiritului comunitar. Ma- 
sele desfigurate de manipulare şi sărăcie vor re- 
descoperi cu greu reflexele comunitare pierdute. 
Dar pentru ca solidaritatea să devină o realitate a 
României conteporane, Patriei îi trebuie o Nouă 
Elită Politică. Numai o elită politică creştină, care 
să interiorizeze la nivel uman principiile solidari- 
tății, corectitudinii, profesionalismului, decenţei 

















. E e me Ba 
şi spiritului de sacrificiu poate deveni acel liant 
care să ofere societăţii româneşti speranța unui 
viitor pe măsura potenţialului naţiunii române. 
Şi tot numai ea poate oferi modelul uman nece- 
sar reactivării instinctelor comunitare în socie- 
tate. Însă cum se poate naşte o asemenea elită 
creştină într-o societate care a fost expusă secula- 
rizării planificate de comunism şi de mentaliatea 
consumistă de factură occidentală? Cred că Bise- 
ricii, intelectualității şi societăţii civile din Româ- 
nia le revine un rol esenţial în a dezbate proble- 
ma crizei societăţii din punct de vedere al unei 
crize a omului. Această criză consistă în absența 
valorilor creştine şi civice, în scepticismul social 
care accentuează deruta istorică a românilor. Nu- 
mai punând întrebarea corectă, aidoma lui Parsi- 
fal, se pot naşte răspunsurile care pot dezlega ne- 
putinţa românităţii de a face istorie. Este impe- 
rios necesar ca această dezbatere să emane acele 
energii spirituale din care să se nască un curent 
social, politic şi economic care să schimbe fața 
întregii societăţi româneşti. lar din cadrul acestei 
efervescenţe creştine şi civice să apară acel cerc 
interior al unei Puteri politice reprezentative, 
care să reconcilieze neamul românesc cu Dumne- 
zeu şi să-l îndrume spre a se împlini în istorie pe 
măsura vocației sale. 

Dan Puric: ,, 


Poporul 


român a fost martirizat“ 


an Puric (n. 12 febr. 1959, Bucureşti) este 

[) actor, scenarist, regizor şi dansator de 
step. A absolvit Institutul de Artă Teatra- 

lă şi Cinematografică în 1985, la clasa profesoru- 
lui Dem Rădulescu. S-a făcut repede remarcat 
prin calităţile de mim. A realizat o serie de specta- 
cole în care îmbină elemente de pantomimă, 
dans şi mișcare scenică. Dan Puric a jucat în şase 
filme de lung metraj. Este angajat la Teatrul Na- 
țional „I.L. Caragiale“ din Bucureşti, dar şi preşe- 
dinte-fondator al Asociaţiei „Compania de Teatru 
Passe-Partout DP“. A adunat în jurul său mai 
mulți actori talentaţi şi colindă lumea împreună 
cu spectacolele realizate chiar de el. Trupa „Pas- 
se-Partout“ a participat la festivaluri renumite 
din Germania, Elveţia, Franța, Grecia, Slovacia, 
Croaţia, Bosnia, Ungaria. Şi a înregistrat succes 
după succes cu piesele: „Costumele“, „Made in Ro- 
mania“, „Hic sunt leones“, „Visul“, „Don Quijote“. 
Dan Puric a fost distins cu numeroase premii 

în ţară şi în străinătate, dintre care amintim doar: 











Premiul Golden Arena la Festivalul Internaţional 
de Film de la Pola - Iugoslavia, pentru rolul prin- 
cipal din „Broken Youth“; Premiul Special la Al II- 
lea Festival al Pantomimiei de Ia St. Croix - El- 
veția; Marele Premiu UNESCO pentru Dezvoltare 
Culturală; Marele Premiu la Festivalul One Man 
Show de la Chişinău; 

Premiul UNITER pentru Teatru Non-verbal. 
Iar în 2000, a fost decorat cu Ordinul Naţional 
Steaua României în grad de Cavaler - pentru ser- 
vicii excepționale în cultură. 


„Mătur poteca spre Biserică“ 


- Sînteți printre actorii care nu-și ascund 
patriotismul şi credința în Dumnezeu. Prin aceas- 
ta contraziceți flagrant opinia generală despre 
actor - văzut ca un uşuratic, om al plăcerilor şi al 
îndeletnicirilor frivole. Mai ales Biserica are o re- 
zervă semnificativă faţă de actori şi teatru. Ce 
poate face artistul creştin în teatru? 

- Ce fac eu. Mă dau drept exemplu, cu „tru- 
fie“ aş spune, în contextul în care marele duhov- 
nic care este Părintele Iustin Pârvu a spus că 
avem inflaţie de smerenie. (ride) 

Acum, serios, este vorba de responsabilitate 
şi de demnitatea actului artistic. Atitudinea Bise- 
ricii faţă de teatru este istorică. Biserica răsăritea- 
nă a fost mult mai echilibrată şi nu a formulat in- 
terdicţii în domeniu, dar cea catolică, da - totuşi, 
nu prea aspre. Apropo că eu fac mimă, au existat 
mimi sfinți: Sfîntul Porfirie şi Sfîntul Ghelasie - 
care, chemați de împărat să batjocorească taina 
botezului, au ieşit din apă şi au mărturisit credin- 
ţa. Extraordinar! Iată cum această artă se poate 
converti... 

Lucrurile lui Dumnezeu nu le putem noi car- 
tografia. O conştiinţă creştină poate apărea ori- 
unde şi oricînd. Teatrul poate fi folosit ca un gen 
de mărturisire creştină, fără ca prin asta să facem 

un teatru explicit religios, o dramă liturgică, ci să 
trăim creştin raportul dintre artă şi credință. 

Nu e vorba de a face artă bisericească, fiind- 
că aceasta este legată de spaţiul Bisericii. Perso- 
nal, mătur poteca spre Biserică. Asta e funcția 
mea. Curăţ cât pot, că mi-a dat Bunul Dumnezeu. 

- Mai sînt actori preocupaţi de aşa ceva? 

- Sînt, dar puţini. Mă gîndeam cîndva că ar- 
tistul creştin a dispărut. Artistul nu mai are exerci- 
țiul conştiinţei. Păi, de unde, dacă nu are o cultu- 
ră religioasă. A avut o cultură total ateistă, a fost 
încadrat într-o anumită zonă, cu un anumit re- 
flex. Poate o nouă generaţie... Măcar unu la sută 
din cei care vin... Cu cît e mai alienant curentul de 
secularizare care creşte, cu atit ne reîncreştinăm 
mai mult, ca o reacţie de apărare. 


„În tineretul român se 
întîlnesc doi mutilaţi: 
comunistul și consumeristul“ 


- Apropo de noua generație, ați mizat pe ti- 
neri în construirea unor spectacole deosebite, în 
jurul dvs s-a constituit o echipă tînără. Aveţi O re- 
Iaţie privilegiată cu tineretul? 

- Este cam greu să-i foloseşti pe cei mai vechi 
- şi chiar pe cei din generaţia mea, care, cu părere 
de rău o spun, au fost marcați de regimul comunist. 

Cei tineri mă ascultă, mă cred, simt şi atunci 
se declanșează altceva. Sigur, nu toţi sînt aluat 
bun, pentru că tineretul de azi are foarte multe is- 
pite. Ideea este că sîntem cu toții supuşi unui bom- 
bardament ideologic, menit să transforme popo- 
rul în populaţie. Se poartă un război în special 
prin televiziune - care este o industrie a falsului. 

Uite şi la tinerii din politică. Majoritatea sînt 
reproduşi, nu procreaţi, căci procreaţia înseamnă 
taină divină. Seamănă toţi în interior, căci au avut 
o evoluţie într-un sistem de referință... Astăzi, în 
mare parte din tineretul român se întîlnesc doi 
mutilaţi: cel de tip comunist, ateist, cu cel secula- 
rizat, consumerist. Şi unul, şi celălăt au doar sco- 
puri materiale. 

- Poate asta-i direcţia de mers a istoriei... 

- Dacă luăm istoria noastră, noi nu avem 
evoluţie. Un lucru revelat nu are evoluţie. Occi- 
dentul (n-am nimic cu Occidentul - rămîne o mare 
cultură şi un model civilizator, acum vorbesc însă 
de spirit) a trecut prin trei etape: umanistă, creşti- 


nă şi utilitaristă. Occidentalii au trecut astfel de la 
statutul de persoană cu faţa către Dumnezeu la 
cel de cetăţean cu faţa către societate, pentru a 
sfirşi să fie un instrument de construit zidul Babi- 
lonului - unde o cărămidă valora mai mult decât 
un Om. 

Pe cînd în istoria noastră, în dreptul celor 
trei epoci occidentale poți pune: creştin, creştin, 
creştin. Şi dedesubt, poţi scrie liniştit: martir. Pe 
de o parte se află cruciații, pe de alta crucificaţii - 
ăştia sîntem noi. Acest popor a fost martirizat în 
perioada comunistă. 


„Occidentul trebuie 
responsabilizat“* 


- Şi-atunci care este dialogul nostru cu 
Occidentul? 

- Noi avem nevoie de Occident pentru a 
scăpa din jungla neosecuristă, ne sînt necesare in- 
stituțiile lui - nu trebuie ignorată acestă realitate. 
Dar şi Occidentul are nevoie de noi pentru reabi- 
litarea omului. Lumea occidentală a schilodit 
această evoluţie/ involuţie a omului: occidentalul 
a fost persoană în fața lui Dumnezeu, cetățean în 
faţa societății şi acum trăieşte stadiul de cetățean 
în mîna societăţii. Noi, românii, am rămas în ra- 
port cu Dumnezeu. 

Trebuie să ne repoziționăm în fața unei întil- 
niri cu Occidentul. Nu trebuie să ne înscriem într- 
un discurs baricadist. N-avem a ne teme: nu sîn- 
tem singuri, sîntem cu Dumnezeu. 

Occidentul trebuie responsabilizat pentru 
ce-am pătimit noi. Nu condamnat, nu culpabilizat 
în masă, ci responsabilizat. Trebuie să ştie că po- 
porul român a fost martirizat, iar el, Occidentul, 
are partea sa de vină. Să ştie, că nu se rezolvă ma- 
re lucru, dar trebuie să afle, iar noi să nu uităm. 

Totodată, este nevoie ca elitele să-şi schimbe 
discursul şi faţă de propriul popor. Cum a fost po- 
sibil ca poporul acesta să schingiuiască şi să uci- 
dă? Ce ideologie a putut transforma într-atit omul 
încât l-a făcut călău? Noi am fost şi victime, şi pro- 
prii noştri călăi. Noi am murit în închisori, sub 
tortură, dar tot noi am bătut bestial, am chinuit 
inimaginabil, am blasfemiat. 

Nae Ionescu spunea că, de la Răstignire în- 
coace, nu Binele şi Răul ne dau calitatea binelui şi 
răului, ci atitudinea noastră în faţa binelui şi a 

răului. Genial. 

România are de ales astăzi între două atitu- 
dini: una de încolonare, fără creier şi fără şira spi- 
nării, în aşteptarea unei presupuse mântuiri veni- 
te de la o structură izbăvitoare - recte UE; alta 
deschisă, adevărată, de tip creştin, în care ne asu- 
măm adevărul şi îl mărturisim, construind pe el. 

- Credeţi însă că Occidentul va avea bună- 
voința să ne cunoască și să-şi asume greșelile tre- 
cutului? 

- În vremea martirizării lui Constantin Brân- 
coveanu, gazetele franceze scriau că a fost con- 
damnat la moarte un domnitor valah pentru că 
nu şi-a plătit impozitele, nu că a fost ucis pentru 
credința sa. Există o lipsă de comunicare între noi 
şi Occident, şi de aici lipsa de cunoaştere. Trebuie 
să reînvățăm dialogul împreună. Însă, nu putem 
redeveni parteneri în felul în care vor funcţiona- 





rii UE: după 50 de ani de comunism, ne-au par- 
fumat, ne-au pieptănat şi ne cer să alergăm la 100 
de metri garduri. Nu putem, că venim după o ju- 
mătate de secol de privaţiuni şi de beznă. Mă iei 
din condiţia de puşcăriaş şi mă pui să alerg să 
prind căruţa ta din spate. Nu se poate, e imoral. 
De aceea este nevoie de responsabilizare, ca să 
putem relua dialogul, pe linie morală, creştină. Să 
se ştie cine este vinovatul. Şi-apoi vor apărea alte 
dimensiuni: răbdarea, înţelegerea şi taina. 


„Cu umor am traversat 
istoria“ 


- Nu știu dacă vom i în stare să impunem 
termenii acestui dialog cu Occidentul. Asistăm la 
destructurarea societății românești, accelerată și 
de o anumită nepăsare a tinerilor, o rupere a 

acestora de rădăcini, o aruncare bezmetică în va- 
lurile consumismului. În ce tel şi-ar putea găsi ma- 
joritatea tinerilor reperele? 

- Cultura de televizor şi în general modelele 
care ne vin din afară ne inhibă raportarea la tre- 
cut, dinamitează din interior ideea de ordine şi 
scară de valori, bagă democraţia (religia şi arta 
nu cunosc democraţia) acolo unde nu trebuie; 
crează în tînăra generaţie un complex de inferio- 
ritate, un complex de cultură minoră. În timp, 
această politică dă rezultate. Mai ales că subcul- 
tura şi „diversitatea“ sînt promovate de intelec- 
tualul român, care a fost cunpărat. Cu puţine ex- 
cepții de verticalitate, de oameni care au creat in- 
stituții-izvoare de recuperare, de renaştere (Me- 
morialul Sighet, Fundaţia Anastasia - ca să mă 
opresc doar la aceste exemple mai cunoscute). 

Totuşi, speranţa ne vine de la atitudinea ro- 
mânului, care este una standard, cum zicea Blaga, 
de „boicot a istoriei“. Noi n-am avut nici un fel de 
entuziasm pentru chestiuni din astea pioniereşti, 
de sincronizare. Am stat şi am privit ca în bancul 
ăla cu podul. Badea Gheorghe trecea de 30 de ani 
un rîu cu vacile prin acelaşi loc. Într-o bună zi ve- 
de, uimit, că peste rîu a apărut un pod de lemn. 
Zice în sinea lui: „Bă, ăştia au făcut un pod“, după 
care trece tot prin apă. După un timp, ajunge la 
pod şi nea Ion, cu oile. Se uită şi el perplex. Badea 
Gheorghe îi strigă: „Bă, vezi că ăştia au făcut un 
pod!“. Şi nea Ion trece cu oile prin apă. La un mo- 
ment dat apare şi Vasile împingând de zor o roa- 
bă. Badea Gheorghe şi nea Vasile îi strigă: „Bă, 
vezi că ăştia au făcut un pod!“. Vasile trece pe pod 
şi, cînd ajunge la jumătatea lui, se dărimă podul. 
În timp ce Vasile se lupta cu valurile să iasă de sub 
spun: „Noi i-am spus că aştia au făcut un pod“. 
Asta e atitudinea poporului român... Românul e 
sceptic, conservator şi plin de umor. De aceea 
poate, Părintele Stăniloae, cel mai mare teolog al 
secolului XX, spunea: „Cel mai bun discurs către 
poporul român este umorul“. N-a spus băşcălia - 
care e de tip ateu, desacralizantă, ia în deridere 
totul. Umorul exprimă atitudinea poporului ro- 
mân față de tot ce nu e natural şi care nu vine fi- 
resc. Umorul e de tip creştin, pentru că este nădej- 
dea care transcede necazul. A face haz de necaz 
nu înseamnă a desacraliza necazul, ci a trece prin 
el cu nădejde creştină. Băşcălia n-are nimic sfint. 


Băşcălia este ruda apropiată a blasfemiei. Noi cu 
umor am am traversat istoria. Şi-apoi, să nu 
uităm că există şi un ris al Patriarhilor. 

- L-aţi „jucat“ pe Eminescu în piesa „Și mai 
potoliți-l pe Eminescul!“. Prin ce consideraţi că aţi 
reușit să faceţi un rol credibil, să ni-l aduceţi pe 
Eminescu lîngă noi azi? 

- A fost o dublă ispită acest rol, pentru că, să 
nu uităm, personalitatea lui Eminescu a fost de 
două ori mutilată. O dată de comunişti, printr-o 
fetişizare şi o confiscare ideologică. A doua oară 
prin masacrul de tip dilematic, mai pervers, după 
părerea mea, căci a fost administrat în doze ho- 
meopatice, care, în timp, trebuia să ne producă 
deznădăjduirea, lipsa de încredere în propriile 
noastre valori. 

Între aceste două mutilări, am încercat să-l 
arăt aşa cum l-am simțit eu pe Eminescu. 

Pe cînd eram la Botoşani, secretarul literar 
al teatrului mi-a spus: Eminescu a fost şi poet. Re- 
voltat, l-am întrebat: „Cum adică?“. „Păi a fost şi 
poet, căci înainte de toate a fost o conştiinţă“ - mi- 
a răspuns. Ei, eu am încercat să prezint acea con- 
ştiinţă. 

Eminescu este primul act de verticalitate al 
poporului român după voievozi. E o continuitate 
voievodală. Bine, cine mă aude spunînd asta mă 
face taliban. Dar nu mă deranjează, căci astfel de 
oameni trebuie studiaţi din punct de vedere an- 
tropologic... (ride) 


„Eminescu nu se poate juca, 
se mărturisește“ 


- Revenind Ia piesa despre Eminescu... 

- Textul era bine scris, îl înfăţişa pe Emines- 
cu acela care gîndea politic şi avea atitudine poli- 
tică în calitate de jurnalist. Concentra foarte bine 
discursul lui politic. 

Piesa s-a bucurat deopotrivă de o cronică 
proastă din partea „băieţilor de serviciu“ şi de o 
primire entuziastă a publicului. Însă, nu a avut o 
viaţă foarte lungă, mai ales că a fost condamnată 
din start. Era anul Eminescu, iar sărbătorirea lui 
se făcea în ascuns, ca o manifestare de tip sectant. 
Pînă şi la nivelul publicului se strecura un soi de 
complex, care îl împiedeca să se manifeste. To- 
tuşi, baerierele au fost depăşite destul de repede, 
dar piesa nu s-a mai jucat. 





anul IV e nr. 40-41 


33 


ROST 


SOCIETATE 





În orice caz, Eminescu nu se poate juca. Noi 
am făcut un fel de pomenire, un act liturgic, un 
act de rememorare a atitudinii lui Eminescu. Emi- 
nescu se poate mărturisi, nu se poate juca. Am fă- 
cut cîndva diferenţa dintre arta grecească, de tip 
mimetic şi arta creştină, care este de tip mărturi- 
sitor. Eminescu te obligă la mărturisire. 

- Din păcate, Eminescu a ajuns, în mod re- 
gretabil, să fie „apărat“ de serie de cabotini poli- 
tici, de falși proteți, care L-au confiscat şi încearcă 
să se legitimeze prin el. Și îi fac rău... 

- Au confiscat discursul creştin, european, 
democraţia, naționalismul. Sigur că şi Eminescu 
trebuia confiscat... E tragic că apărătorii lui Emi- 
nescu - deşi el nu are nevoie de apărare - sînt po- 
litruci pigmei, care îl îngînă pe Eminescu. În con- 
dițiile în care intelectualitatea rafinată, de la care 
ar fi fost de aşteptat o atitudine favorabilă valori- 
lor naţionale, a fost prinsă cu garda jos: căci 
această „elită“ în mare parte este născută oportu- 
nistă, nu făcută. 

Eminescu este o reintrare în rost. În rostul 
poporului român. Ieşirea din rost sînt aceşti oa- 
meni, intelectuali, care sînt, vorba lui Noica, plini 
de cunoştinţe dar fără cunoaştere. Eu aş adăuga: 
şi fără trăire, pentru că trăirea presupune risc. 


„Eminescu poate fi brand 
de ţară“ 


- Mai avem astăzi nevoie de Eminescu? 

- Nevoia de Eminescu... Nu trebuie să ne 
punem problema, să facem eforturi să-l apărăm. 
E ca şi cum am încerca să ne salvăm grupa sang- 
vină - el face parte din firea noastră... Însă, tre- 
buie să-i ajutăm pe aceşti bieţi infirmi spiritual, 
care îl contestă sau care îl ignoră, să-l descopere. 
Să ne situăm pe poziţia unui om care îndură ne- 
dreptatea, nu care o face. Am o compasiune creş- 
tină pentru cei care fac nedreptatea. Spunea Elia- 
de că, dacă poporul român dispare de pe fața pă- 
mâîntului şi rămîne o carte a lui Eminescu, lumea 
ştie cine au fost românii. Punct. Şi pentru că tot 
caută ăştia un brand de ţară: iată brandul, Emi- 
nescu! 

- Sînteţi preocupat de ce se întîmplă cu soci- 
etatea românească şi totodată sînteţi un artist de 
succes, un creator apreciat, o voce sonoră, o per- 
sonalitate cunoscută. Nu simţiți uneori nevoia de 





a vă implica mai mult în viaţa cetății şi alttel decit 
ca artist? 

- Am reținut o remarcă a poetei Ana Blan- 
diana care m-a întristat profund, dar care e justă: 
„Nu merge în România împreună“. Dar, ca să tre- 
zesc aşa cât pot eu, e un lucru pe care mi l-am asu- 
mat firesc, fără efort şi fără să fac caz de asta. Ca 
să intru în spațiul politic, ar fi ca şi cum aş intra 
întrun spaţiu virusat şi cu perspective de a nu 
mai fi curăţat. Zarurile au fost aruncate... 

- Nu mă refeream Ia o acțiune politică, ci la 
una cultural civică. 

- Da, mă interesează, dar caut încă o formu- 
lă potrivită pentru un demers de reabilitare a po- 
porului român. Nu cred că trebuie acţionat pe căi- 
le clasice. Bănuiesc că se va naşte ceva... Va fi o 
surpriză. În primul rînd trebuie să iasă un alt dis- 
curs. Trebuie să ne reaşezăm. Formele vor veni. 
Deocamdată sînt importante vocile, nucleele şi 
atitudinea. 


Interviu realizat de Claudiu Târziu 








34 


anul IV e nr. 40-41 


SOCIETATE 





România faţă cu politica 
pro-homosexualitate 


În perioada 30 mai - 4 iunie a.c,, în Bucureşti a avut loc a treia ediţie a 
festivalului homosexualilor. La ora când scriem aceste rânduri, nu ştim ce 
reacții a stârnit manitestarea. Dar acestea sunt mai puţin importante. 
Fundamental este faptul că noi, românii, suntem un popor creştin și că, în 
această calitate, nu putem rămâne indiferenți la încercările, tot mai 
îndrăzneţe, de smintire a societăţii. De această dată, militanţii pentru 
„drepturile homosexualilor“ au cerut să fie permise căsătoriile între 
persoane de același sex. La anul, vor cere, probabil, să li se dea voie să 
înfieze copii - pe care apoi să-i distrugă pe viaţă. Avem obligaţia să ne 
opunem acțiunilor de pervertire a tinerei generaţii. Și totodată, 

ca fii ai Bisericii, trebuie să-i ajutăm şi pe aceşti rătăciţi să regăsească 


drumul spre Viaţă. 


Ramona Suciu 





gur omul a fost creat după chipul şi ase- 

mănarea lui Dumnezeu. Primind un dar 
suprem, chipul lui Dumnezeu, omul are datoria 
de a duce lupta până la capăt, învrednicindu-se să 
ajungă la asemănarea cu El. 

Datoria morală a omului de a fi „împreună 
lucrător cu Dumnezeu“ (| Corinteni 3,9) decurge 
firesc din faptul că acesta reprezintă încununarea 
creaţiei: „Când privesc cerurile, lucrul mâinilor 
Tale, luna şi stelele pe care Tu le-ai întemeiat, îmi 
zic: Ce este omul că-ți aminteşti de el? Sau fiul 
omului, că-l cercetezi pe el? Micşoratu-l-ai pe dân- 
sul cu puţin față de îngeri, cu mărire şi cu cinste I- 
ai încununat pe el. Pusu-l-ai pe dânsul peste lu- 
crul mâinilor Tale, toate le-ai supus sub picioarele 
lui“. (Ps. 8, 3-6). 

Dintru început, omul a fost creat pentru o 
viaţă cerească, asemenea îngerilor. Dar să nu ui- 
tăm că, totuşi, o mare parte din îngeri au căzut, 
alături de Lucifer, prin păcatul mândriei. Diavolul 
a crezut că poate zadărnici complet creaţia lui 
Dumnezeu prin viclenie şi minciună, ducându-l 
pe om în păcatul neascultării. Ispitindu-l pe om să 
fie asemenea lui Dumnezeu, însă fără Dumnezeu, 
diavolul a reuşit să sădească îndoiala în sufletul 


C itind Sfânta Scriptură, descoperim că sin- 


omului: „Oare a zis Dumnezeu să nu mâncaţi din 
orice pom din rai?“ (Facere 3,1). 

Lucrarea de ispitire nu s-a încheiat odată cu 
căderea omului, ci continuă, sub o formă sau alta, 
distorsionând realităţile în care omul trăieşte. 

Într-o lume în care valorile sunt inversate, în 
care ateismul a fost ridicat la rangul de „religie“ 
de stat, în care media îşi impune curente de gân- 
dire şi de atitudine aşa-zis moderne în defavoa- 
rea celor tradiționale, considerate depăşite şi în- 
vechite, lupta omului cu forța răului începe să 
devină din ce în ce mai inegală. 

Vremurile noastre sunt dominate de cel pu- 
țin trei patimi: 

- patima mândriei (vanitate, invidie, dorin- 
ţa de mărire, de imagine, de succes, invidie pe 
succesul altuia); 

- patima desfrânării, păcatele trupeşti, care 
tind să fie prezentate drept o formă de normali- 
tate; 

- patima puterii (mai mulți bani, mai multe 
proprietăți). 

Păcatele nu trebuie privite doar din perspec- 
tiva clasificării acestora în grave sau mai puţin 
grave, pentru că toate ne îndepărtează de Dum- 
nezeu şi cel mai greu este întotdeauna acela pe 
care nu-l putem înfrâna. Sfântul Apostol Pavel 
arată că, spre deosebire de celelalte păcate, des- 

frânarea întinează şi trupul omului: „Fugiţi de 
desfrânare. Orice păcat pe care-l va săvârşi omul 
este în afară de trup. Cine se dedă însă desfrână- 
rii păcătuieşte în însuşi trupul său. Sau nu ştiţi că 
trupul vostru este templu al Duhului Sfânt Care 
este în voi, pe Care-L aveți de la Dumnezeu, şi că 
voi nu sunteţi ai voştri?“ (1 Corinteni 6, 18-19). 


Teorii privind 
cauzele homosexualității 


Secularismul neopăgân actual, scoțându-L 
pe Dumnezeu din sufletul omului, îl lasă pe aces- 
ta pradă înclinațiilor nefireşti, prin prezentarea 
vieţii de familie drept o formă de îngrădire a 
libertăţii. 

Homosexualitatea, ca de altfel toate perver- 
siunile, au existat din cele mai vechi timpuri, dar, 
bineînţeles, sub o altă formă. lerodiaconul Sava- 
tie Baştovoi arată că există o mare diferenţă între 
un homosexual din Grecia lui Socrate şi un homo- 
sexual din epoca modernă. Dacă un grec de atunci 
practica homosexualitatea doar pentru plăcere, 
homosexualul de azi o trăieşte ca pe o angajare 
existenţială, ca pe o dramă. Astfel, homosexualii 
de acum îşi cer tot mai insistent drepturile: de a 
avea o familie, de a adopta copii şi chiar de a avea 
o biserică lor. 

Aceste cereri se lovesc de învățătura Biseri- 
cii, de conştiinţa curată a celor care n-au uitat de 
pedeapsa dată de Dumnezeu cetăţenilor Sodo- 
mei şi Gomorei. Dar, din nefericire, lumea moder- 
nă s-a îndepărtat de adevărul biblic şi nu mai re- 
cunoaşte pedeapsa divină în tragedia celor două 
cetăţi. Conceptele moderne încearcă să şteargă 
granițele dintre bine şi rău, instalând suprematia 
senzaţiilor. Aşa că modernului nu i te mai poţi 
adresa cu formule de genul: nu este frumos ce 
faci, pentru că el are deja o «estetică a urâtului». 
Epoca modernă a creat şi a impus concepţia de- 
spre frumusețea urâtului şi despre plăcerea du- 
rerii“. 

Părintele Savatie Baştovoi consideră că „ho- 
mosexualii de azi sunt un produs al artiştilor din 
secolul XIX, sunt, pe drept cuvânt, nişte întruchi- 
pări ale teoriilor lor monstruoase. Ei sunt cumva 
nişte producţii artificiale, ceea ce îi face să fie şi 
mai dramatici, pentru că trăiesc nişte sentimente 
inventate în laborator. Toată viața lor este o 


dureroasă minciună, în numele căreia se jertfesc 
cu docilitate. 

Freud este cel care, supraevaluând puterea 
instinctului sexual în om, caută să-i ofere aces- 
tuia o justificare ştiinţifică, prin intemediul 
psihanalizei. Ulterior, au apărut o serie de teorii 
care justifică diversitatea orientării sexuale. În 
1991, neurobiologul Simon Le Vay susținea că un 
mic grup de neuroni din hipotalamusul creieru- 
lui bărbaţilor homosexuali este identic cu cel al 
femeilor heterosexuale. Totuşi, întrebarea care 
se pune este dacă mărimea redusă a nucleului 
este cauza ori consecința homosexualității. Alte 
cercetări au sprijinit, dar nu au stabilit definitiv 
justețea teoriei că genele ar juca un rol în prefe- 
rința sexuală. Oricum, toţi specialiştii insistă să 
se ia în considerare şi factorii sociali şi cei psiho- 
logici. John F. Harvey ajunge la concluzia că: „Nu 
ştim cum interacționează factorii hormonali şi 
genetici cu influenţele de mediu, pentru a deter- 
mina orientarea homosexuală într-un anume 
individ. Se poate spune, cel mult, că factorii 
genetici şi hormonali pot predispune spre o 
orientare homosexuală, dar nu pot să o deter- 
mine dinainte. Numai factorii genetici care pre- 
dispun spre o asemenea orientare nu conduc la 
orientarea sexuală“. 

Alte teorii susțin că homosexualitatea e pur 
şi simplu o „construcţie socială“, adică o idee in- 
ventată la sfârşitul secolului XVIII, cu scopul ca o 
anumită categorie de oameni să iasă de sub auto- 
ritatea Bisericii. 

După cum am arătat, trei teorii indepenente 
una faţă de alta - biologică, psihanalitică şi socia- 
lă - caută în mod diferit să explice unul şi acelaşi 
fenomen. Oricare are pretenţia că poate fi accep- 
tată în aceeaşi măsură în care, la o analiză seri- 
oasă, poate fi şi respinsă. 

Homosexualii militanți insistă asupra com- 
ponentei genetice, pentru a apăra teoria conform 
căreia homosexualitatea e înnăscută şi pentru a 
se putea constitui ca grup minoritar. Alții acceptă 
rolul factorilor de mediu, în general problemele 
de relaţie care apar în sânul familiei. Neavând 
cauze genetice, endocrine sau psihice, homo- 
sexualitatea „poate fi considerată un viciu, şi, ca 
orice viciu, are o influență cert nefastă atât asu- 
pra individului însuşi, cât şi asupra familiei sale, 
asupra întregii societăţi.“ 

Pledoarie de pe poziţii 
„creștine“ 


Tot referitor la homosexualitate, lerodiaco- 
nul Savatie Baştovoi afirma că „Homosexualita- 
tea nu poate fi moştenită. În schimb, s-ar putea 
transmite înclinația spre perversiuni în general. 
Există spirite atrase de varietate, de anormal, 
cum sunt, de exemplu, artiştii. Eu, care am trăit 
printre artişti, pot spune cu certitudine că există 
în această categorie de oameni o chemare irezis- 
tibilă spre tot ce poate dărgi» limitele vieții aces- 
teia, limitele firii. Şi cred că nu întâmplător, aceşti 
oameni au practicat întotdeauna o sexualitate 
deformată. Mai toate numele mari ale artei şi lite- 
raturii moderne au fost fie homosexuali, fie pe- 
dofili sau zoofili, fie toate acestea la un loc“. 

Pe lângă artiști, însă, tot mai mult se vor- 
beşte despre creştini homosexuali şi chiar de preoți 
şi pastori având astfel de metehne morale. În ace- 
laşi timp, i se cere Bisericii să binecuvânteze căsă- 
toriile între persoane de acelasi sex; se cere apoi 


hirotonirea homosexualilor, ceea ce, evident, nici 
nu se poate, nici nu se vrea. În acest context, au 
apărut tot mai multe cărți care pledează cu hotă- 
râre, de pe poziţie „creştină“ în favoarea homose- 
xualităţii. Unul dintre autori este Adrian That- 
cher, directorul Centrului de Teologie şi Educaţie 
Creştină de pe lângă Colegiul „Sf.Marcu“ şi „Sf. 
Ioan“ din Pleymon, Marea Britanie. El a predat la 
acest colegiu un curs de doi ani despre „Credinţă, 
sex şi zămislire“. La cererea studenţilor, a sinteti- 
zat ideile în lucrarea Liberting sex (Descătuşarea 
sexului ) cu bibliografia Ia zi. Este, astfel, atât de 
evidentă direcţia spre care se îndreaptă omeni- 
rea, odată cu descătușarea patimilor de orice fel. 


Puţină istorie 


Pentru iudeii monoteişti, cunoscători ai voii 
şi poruncii divine, desfrâul era un păcat. Era fi- 
resc ca într-un stat teocratic, acest păcat, conside- 
rat delict antisocial, să fie aspru pedepsit. În acest 
context, homosexualitatea era considerată ca o 

întinăciune în fața lui Dumnezeu, atrăgând bles- 
temul Lui, asemenea împreunării cu dobitoacele 
(Leviticul 18,22-23), fiind pedepsită cu moartea 
(Leviticul 20,13-16). 

Atât de mare urâciune era acest păcat în fața 
lui Dumnezeu, încât locuitorii cetăților Sodoma şi 
Gomora au fost osândite cu pieirea: „slobozind 
peste ei Dumnezeu ploaie de pucioasă şi foc din 
cer“ (Facerea 19,24). De aici şi numele păcatului 
de „sodomie“, după numele cetății distruse. 

În lumea păgână, homosexualitatea nu era 
socotită păcat, fiindcă evlavia avea un caracter 
formal şi exclusiv cultic. Mai mult, erau cazuri 
când destrâul era ridicat la rangul de cult, ierodu- 
lele depunând costul desfrâului în visteria tem- 
plului. În astfel de situaţii, homosexualitatea 
celor vechi era considerată un mod de exprimare 
a naturii umane, asemenea heterosexualității. Es- 
te cunoscut faptul că deviza vechilor înţelepţi 
este de „a-ţi trăi viața conform naturii“. Cinicii (de 
la kynos - câine, fiindcă aveau ca emblemă un 
câine) erau de părere că „naturalia non sunt tur- 














Foto: Bogdan Onofrei 


pia“ („ceea ce este natural nu este ruşinos*). 
Aceşti filosofi duceau o viață austeră, reducând 
nevoile Ia strictul necesar. Mai târziu, celebra lor 
deviză a fost compromisă, cinicii find socotiți cei 
care manifestă dispreţ faţă de orice normă mora- 
lă, motivându-şi pasiunile obscene prin aceea că 
nu este ruşinos nimic din ceea ce aparține naturii. 

Se poate constata că, dintru început, omul a 
fost fascinat de fenomenul de însămânțare şi ro- 
dire, închinându-i un cult cu ritualuri, serbări, tra- 
diții, pământul devenind „Geea mater“, care pri- 
meşte sămânța lui Uranos şi rodeşte viața. Cule- 
sul recoltelor era un prilej de bucurie pentru mul 
te dintre religiile antice. Însă, cultul fecundității s-a 
transformat într-un cult erotic ce însoţeşte fecun- 
ditatea. Plăcerea instinctivă s-a liberalizat fără 
oprelişte, neținând cont de raţiunea sănătoasă şi 
de conştiinţa curată, iar homosexualitatea a de- 
venit o formă a sexualităţii practicată de popoare- 
le antice în văpaia desfrâului lor. 

Înţelepţii vechi nu au intuit întotdeauna fap- 
tul că, aşa cum în natura macrocosmosului pot 
exista abateri, care, căzând de sub controlul legii 
fizice aduc dezordinea, tot astfel şi în natura mi- 
crocosmosului pot exista norme ale ordinii, care 
trebuie respectate, căci altminteri natura însăşi 
se va perverti în loc să se desăvârşească... 


Legi perverse 


Recent emisa Declaraţia Consiliului Europei 
nr. 227/1993 se referă la „drepturile homosexua- 
lilor în noile democraţii“. Una din condiţiile ade- 
rării la calitatea de membru al Consiliului Euro- 
pei pe care trebuie să o îndeplinească este respec- 
tarea drepturilor homosexualilor. 

În Anglia e deja votată legea conform căreia 
homosexualii se pot căsători şi pot inclusiv adop- 
ta copii. Dacă în Italia şi Cipru e interzisă, în ma- 
joritatea țărilor europene s-a fixat şi vârsta de la 
care poate fi practicată. Astfel, în Suedia copiii de 
15 ani pot să-şi practice liber această „aptitudine 
sexuală“, în Elveţia - la 16 ani, iar în Franţa - la 18 
ani. În România, sodomia era pedepsită cu moar- 
tea pe vremea lui Vasile Lupu. Codul Penal din 
1937, prin articolul 420 pedepsea cu închisoarea 
corecțională de la doi la cinci ani această perver- 
siune, considerată delict şi „infracţiune contra 
pudoarei“. Codul Penal din 1968, prin articolul 

200, incrimina, de asemenea, relaţiile între per- 
soane de acelaşi sex şi stabilea o pedeapsă cu în- 
chisoarea între unul şi cine ani. 

Din dorinţa de a deveni membru al Consiliu- 
lui Europei, România şi-a revizuit legislaţia privind 
homosexualitatea, publicând în Monitorul Oficial 
nr. 289/14 noiembrie 1996, modificarea articolu- 
lui 200 din codul penal, în sensul că homosexualii 
sunt pedepsiți numai dacă „au produs scandal pu- 
blic“, cu închisoare de la doi la şapte ani. 


Ce spune Biserica 


Poziţia Bisericii Ortodoxe este că toate fapte- 
le homosexuale sunt inacceptabile din punct de 
vedere moral: ele denaturează scopul şi funcțiu- 
nea firească a organelor trupeşti. Ele reprezintă o 
parodie a iubirii „într-un singur trup“. O reală, 
autentică iubire într-un singur trup se realizează 
doar între un bărbat şi o femeie. De altfel, e evi- 
dent faptul - menţionat adesea şi în literatura de 
specialitate - că actele homosexuale sunt dăună- 
toare celor angajaţi în ele. Prin homosexualitate 
se transmite virusul HIV, care provoacă SIDA. În 
plus, homosexualitatea aduce omul în starea de 
robire, de dependență, deşi susţinătorii practici- 
lor homosexuale se străduiesc să dovedească fap- 
tul că mulți dintre homosexuali pot iubi la fel de 
mult ca şi cei cu orientări fireşti şi pot fi chiar 
mult mai fideli. Pentru a înţelege această afirma- 
ție, este necesar să facem distincție între act şi ori- 
entare. Dacă o anumită orientare e datorată me- 
diului şi factorului genetic, atunci orientarea ho- 
mosexuală nu reprezintă un păcat. Ceea ce con- 
stituie răul, păcatul, este punerea acesteia în prac- 
tică. Deci, persoanele cu această orientare sunt 
chemate să crească alături de celelalte, spre ase- 
mănarea divină. Atunci când luptă pentru a-şi 
schimba orientarea sexuală sau pentru a-şi păstra 
castitatea, homosexualii au nevoie de sprijinul 
Bisericii. 

Dintr-o grijă pastorală pentru sănătatea spi- 
rituală, psihică şi fizică a membrilor săi, „normali 
sau homosexuali“, Biserica respinge astfel de re- 
laţii, aşa cum trebuie să se opună adopțiilor în ca- 
zul unor cupluri homosexuale. Cu toate acestea, 
Biserica nu-i poate abandona pe aceşti oameni, 
dintre care majoritatea sunt, dacă nu din convin- 
gere, cel puţin prin Botez, fiii ei. Astfel, Biserica 


trebuie să şi-i apropie, ştiută fiind puterea de con- 
vertire a Cuvântului lui Dumnezeu, a rugăciunii 
şi a harului Sfintelor Taine. 

Pentru a putea fi primiţi la Sfânta Împărtăşa- 
nie, cei care practică această patimă trebuie să re- 
nunţe la ea printr-un act de sinceră pocăință. 

E într-adevăr o prejudecată să credem că Cu- 
vântul lui Dumnezeu ajunge mai greu la inima 
oamenilor cu păcate mai mari. Părintele Savatie 
Baştovoi argumentează acest lucru, arătând că 
aceşti oameni sunt capabili de o mare suferință, 
fiind mereu „altfel“, într-o permanentă opoziție 
cu lumea şi cu normele ei. De aceea, când aud de 
un Dumnezeu, prieten al vameşilor şi al păcăto- 
şilor, şi care îndeamnă să fim „nebuni“ pentru EI, 
sunt cel puţin curioşi. Această curiozitate însă le 
poate lipsi intelectualilor călduți, funcționarilor, 
„burghezilor“, care se identifică cu mersul acestei 
lumi. 

Deşi păcatele trupeşti sunt foarte greu de în- 
vins, nu e deloc exclus ca lupta împotriva păcatu- 
lui să fie câştigată, întrucât totul este posibil cu 
ajutorul lui Dumnezeu. Singura condiţie este ca 
omul să se întoarcă radical şi sincer la Dumnezeu. 

Din mulțimea de păcătoşi, doar aceia care au 
„trăit“ păcatul cu toate implicaţiile lui, pot trăi în 
mod autentic şi pocăinţa, „pe când ceilalţi nu înţe- 
leg pocăinţa, deoarece nu au înţeles nimic nici 
măcar din păcatele pe care le-au făcut, pentru că 
le-au făcut ca nişte dobitoace, nu ca nişte oameni, 
fără să înțeleagă şi fără să se întrebe vreodată de 
ce fac cutare sau cutare lucru. 

Să nu uităm că există numeroase exemple de 
convertiri reale, când oamenii şi-au schimbat mo- 
dul păcătos în care trăiau şi chiar au ajuns Ia sfin- 
țenie, confirmând cuvintele Mântuitorului: „Cui i 
se iartă mult, iubeşte mult“. 

Cum îşi manifestă „dragostea“ faţă de români 
fraţii ortodocşi ucrainieni. După greci, bulgari şi sirbi 


Dosarul „Hagi Curda“ 


Hagi Curda este numele istoric al localității Camâşovca, sat 
românesc din sudul Basarabiei, situat pe malul lacului Chitai. 
Ela intrat în conștiința opiniei publice românești datorită 
conflictului religios care există acolo de mai mulți ani, conflict 
care ridică o serie întreagă de întrebări despre libertatea 
religioasă din Ucraina de azi şi, mai ales, despre situaţia reală 


Alex luga 





a etnicilor români din regiune. 
N 

n 1875, în perioada când sudul Basarabiei 
] era în stăpânirea României, episcopul Mel- 

chisedec Ştefănescu al Dunării de Jos sfințea 
la Hagi Curda o frumoasă biserică cu hramul Sfin- 
ților Apostoli Petru şi Pavel. Viaţa religioasă a 
continuat în limite fireşti şi după ce Rusia a ane- 
xat în 1878 cele trei judeţe din sudul Basarabiei, 
la fel şi după revenirea administraţiei româneşti 
după 1918. Pentru românii din regiune calvarul 
începe odată cu instaurarea administraţiei so- 
vietice atee. Preotul din sat (pe care oamenii şi-l 
amintesc ca popa Gheorghe) şi protopopul Nico- 
lae din Ismail sunt ridicaţi de autorităţi, fiind con- 
damnaţi ulterior la 18 ani de detenţie. Obiceiul 
autorităților sovietice era ca, după patru ani de 
„reeducare“ intensă în diverse lagăre, să permită 
preoților care acceptau unele compromisuri să 
slujească din nou. Condiţia principală era colabo- 
rarea cu KGB-ul. Popa Gheorghe nu va accepta 
compromisul şi va sta în închisoare toți cei 18 ani. 
Va reveni în cele din urmă ca preot, dar niciodată 
într-un Sat românesc (va Sluji în raionul Ismail, la 
Vasileuca, apoi în oraşul Ismail). Protopopul Ni- 
colae va ieşi din închisoare după patru ani. Bol- 
nav de TBC, el făcuse un compromis pentru a pu- 
tea supraviețui. În ceea ce priveşte Camâşovca, 
aici vor fi trimişi numai preoţi de alte naționali- 
tăţi „cu misiune specială“. Mai mult, în 1979, sub 
pretextul că biserica este în ruină, autorităţile ho- 
tărăsc demolarea ei. Astfel, din 1979 până în 


1994, în sat nu a mai fost preot şi nu s-a mai slujit 
liturghia, parohia fiind desființată. 

Însă, în 1994, a iniţiativa unui grup de cre- 
dincioşi, se hotărăşte renaşterea vieții religioase 
în Camâşovca. Este constituită comunitatea reli- 
gioasă „Sfinţii Apostoli Petru şi Pavel“ având 
drept epitrop pe Vasile Iordăchescu. Pentru cei 
obişnuiţi cu organizarea bisericească din Româ- 
nia, modul de organizare bisericesc din Camâşov- 
ca poate apărea destul de ciudat. Comunitatea în 
frunte cu epitropul hotărăşte în ceea ce priveşte 
chestiunile administrative şi are un cuvânt greu 
de spus în alegerea preotului. Preotul în schimb 
este dator să aibă grijă să ţină slujbele „după cuvi- 
ință“ şi să-şi îndeplinească în mod conştiincios 
datoriile catehetice. Se pot decela lesne tradiţiile 
„slobodei“ basarabene, un oarecare spirit şagu- 
nian, precum şi tipul de religiozitate foarte atent 
la formă, specific regiunii, care nu a fost înţeles 
de ierarhii „regăţeni“ în perioada interbelică, fapt 
care a condus la numeroase conflicte, care nu au 
fost decât spre paguba unităţii Bisericii Ortodoxe 
Române. Putem invoca aici cazurile ierarhilor Gu- 
rie Grosu şi Dionisie Erhan, acuzaţi permanent 
de spirit „separatist“, de promovare a „autono- 
miei“ bisericii basarabene. Odată constituită, 
noua comunitate îşi va căuta un preot şi, în con- 
dițiile în care apele bisericii ortodoxe din Ucraina 
erau extrem de tulburi, s-a hotărât aducerea unui 
preot din nou înființata mitropolie a Basarabiei, 
care să slujească în limba română într-un sat com- 
pus numai din români. O delegaţie, în frunte cu 

primarul de atunci, având asupra sa o cerere sem- 
nată de peste 800 de credincioşi, a mers la Î.PS. 
Petru Buburuz, mitropolit Basarabiei şi exarh al 
plaiurilor, care l-a rânduit ca slujitor în Camâşov- 
ca pe preotul Anatolie Cristea. 


Expulzarea unui preot 


Timp de doi ani, Anatolie Cristea a slujit, cu 
vrednicie spun oamenii din Camâşoveca, într-o în- 
căpere închiriată, în ideea că în curând se va ridi- 
ca din nou o biserică. Pe vechiul loc al bisericii se 
aşezase între timp un monument al eroilor „Ma- 
relui război pentru apărarea patriei“. Comunita- 
tea a cerut mutarea monumentului şi ridicarea pe 
vechiul amplasament a bisericii, în forma origi- 
nală. În acest sens s-a trecut la colecta de fonduri. 
Însă, din 1996, autorităţile ucrainene nu au mai 
privit cu ochi buni activitatea preotului Anatolie, 
care a fost calificat drept spion român, care are 
misiunea să bulverseze „armonia etnică“ din 
regiune. Profitând de faptul că mitropolia Basara- 
biei nu era recunoscută de către autorităţile Re- 
publicii Moldova, miliția ucraineană îi va pune in- 
terdicție pe cinci ani părintelui Cristea ca să mai 

intre pe teritoriul Ucrainei. Timp de alți doi ani va 
fi un joc de-a şoarecele şi pisica, preotul Cristea 
încercând din când în când să ajungă la credincio- 
şii săi, pentru a fi din nou expulzat de autorităţile 
ucrainene. 

La începutul lui 1998 se începe asaltul siste- 
matic împotriva „cuibului de naționaliști români“ 
din Camâşovca, manifestându-se o stranie con- 
vergenţă între autorităţile ucrainene şi reprezen- 
taţii Mitropoliei Odessei şi Ismailului, dependen- 
tă de Patriarhia Moscovei. Spun stranie deoarece 
guvernul ucrainean visează demult să impună 
una din cele două autoproclamate biserici auto- 
cefale ortodoxe ucrainene, pentru a combate Pa- 
triarhia Moscovei, vector şi azi al ambițiilor impe- 
rialiste ale Rusiei. Din păcate pentru ei, nici una 
nu are recunoaştere canonică din partea autori- 
tăţilor sinodale ortodoxe legiuite. Însă, în cazul 
Camâşovca, „pericolul“ românesc era mai mare, 
iar Mitropolia Odessei este atotputernică în re- 
giune, dar fiind procentul mare de ruşi şi alţi lo- 
cuitori de credință ortodoxă de altă naţionalitate 
decât cea ucraineană. S-a profitat şi de decesul 
bătrânului protopop Nicolae, persoană mult mai 
conciliantă cu „rascolnicii“ români. După tradiţie, 
la Ismail a fost ales un nou protopop, în persoana 
unui alt Nicolae, care nu va conveni mitropolitu- 
lui Agafanghel al Odessei. EL'va impune cu forța ca 
protopop pe Gheorghe Grichko, Nicolae fiind tri- 
mis preot în satul bulgăresc Kamenka. Se va do- 
vedi în curând care era de fapt misiunea acestui 
Grichko. 


Diversiuni cu popi politici 


Forţat de autorități, primarul din Camâşovca 
(S. Bujor) a cerut public oamenilor să accepte un 
preot din partea Moscovei. În fața acestei acţiuni 
de forță, la 18 ianuarie 1998 peste 300 de oameni 
s-au adunat pe locul fostei biserici şi au cerut ca, 
până la clarificarea situaţiei bisericeşti din 
Ucraina, în Camâşovca să fie preot din Mitropolia 
Basarabiei. Toată manifestaţia a fost monitoriza- 
tă de autorităţile polițieneşti, iar epitropul Vasile 
Iordăchescu a fost arestat şi trimis în judecată 
pentru că a organizat o manifestaţie publică ne- 
autorizată, procurorii cerând, pe baza articolului 
85 alin. 1 CP. Ucraina, o pedeapsă între 1 şi 3 ani 
sau o amendă de 8.000 de grivne, plătibilă de cei 

care participaseră la manifestaţie. În timpul pro- 
cesului, care a avut multe în comun cu vechile 
procese politice sovietice, Vasile Iordăchescu a 
reuşit să obțină achitarea, arătând că adunarea a 
avut caracter religios şi că, pe baza art. 34, alin. 2 
din Constituţia ucraineană, orice adunare este 
permisă dacă este anunţată autorităţilor cu o zi 
mai devreme. Or adunarea fusese anunțată auto- 
rităților raionale cu o săptămână înainte. 

Scăpat de închisoare, epitropul Iordăchescu 
se vede confruntat cu preoţii pe care Odessa îi tri- 
mite în sat. Primul venit a fost Marian, care a fost 
primit cu ostilitate de credincioşi şi a plecat la 
scurt timp. În locul lui, în 1999, va veni preotul 
Alexei Grecu, român din părţile Reniului, sau 
„moldovan“ după propria declaraţie. Până a veni 
la Hagi Curda el fusese preot la Orlovka (raionul 
Reni), unde făcuse oarecare treburi necurate. 
Drept pedeapsă mitropolitul Agafanghel îl trimi- 
te „în exil“ la Camâşovea, cu misiunea precisă de 
a „pacifica“ zona. Avertizat că nu mai are unde 
pleca în alt sat şi sigur pe sprijinul autorităților 

bisericeşti şi polițieneşti, preotul Grecu trece ime- 
diat la un program de forță. EI îl proclamă pe fos- 
tul preot Anatolie Cristea eretic şi cere ca toți co- 
pii botezați de acesta să fie rebotezaţi de el, căsă- 
toriile să fie refăcute, iar în cazul morţilor să se ia 
un pumn de țărână de pe mormânt, să fie dus la 
biserică ca să fie citit şi mai apoi să fie presărat pe 
mormânt. În plus, popa Alexei va refuza să oficie- 
ze orice slujbă de înmormântare, dacă groapa era 
făcută conform unui obicei vechi din zona: după 
ce se sapă o groapă de doi metri se face apoi o ni- 
şă laterală unde este pus mortul, pentru ca pă- 
mântul să nu cadă direct pe sicriu. Alexei a cerut 
ca groapa să se facă aşa cum se face „pe tot cuprin- 
sul patriarhiei Moscovei“. 

Gesturile lui Alexei şi presiunile autorităților 
au produs ample frământări în sat. La început, la 
slujbele făcute de Alexei asistau doar câteva rude 
ale primarului, păzite de gardieni ca să nu pără- 
sească incinta. Majoritatea erau revoltați de atitu- 
dinea dură a noului preot, denunțând în plus sla- 
ba sa pregătire teologică. Cu timpul, nevoia de a 

participa la slujbe a unei părți a populaţiei a 
învins. După cum afirma cineva din zonă: „după 
atâţia ani de ateism, poţi îmbrăca şi o maimuță în 
odăjdii, iar babele îi vor săruta mâna“. Era până 
la urmă tot popă şi Alexei, cu anteriu şi cu potcap, 
după rânduială. Alţii s-au dus de frică, o teamă 
care se va accentua pe an ce va trece. Nucleul 
„dur“ al credincioşilor a rămas alături de epitrop. 
Aceştia s-au întâlnit o perioadă fără preot, într-o 
casă din sat. Conştient de faptul că acest lucru nu 
e normal şi dorind să nu rupă în două comunita- 
tea din Hagi Curda, Vasile Iordache va căuta un 
modus vivendi cu preotul Grecu. La rândul lui, 
acesta va căuta un timp să nu intre în conflict cu 
epitropul care, legal, era administratorul paro- 
hiei sub toate aspectele materiale. 


Banii românești declanșează 
războiul 


Visul lui Vasile Iordache era să se ridice în 
sfârşit biserica, pentru ca să existe un loc în jurul 
căruia credincioşii să se adune. El va face toate 
demersurile în acest sens (proiecte, aprobări) şi 
va cere finanțare de la Departamentul Românilor 
de Pretutindeni, condus atunci de entuziaştii Vio- 
rel Badea şi Antonie Popescu. Departamentul a 
promis, în 2000, 15.000 de dolari pentru biserica 
din Hagi Curda, bani care însă nu au mai ajuns 
niciodată în mâinile epitropului, din simplul mo- 
tiv că noua putere iliesciană instaurată la Bucu- 
reşti nu era interesată de asemenea probleme. Cu 
toate acestea, mirajul banilor a produs scânteia 
care a declanşat războiul. La auzul că va exista o 
finanțare importantă, protopopul Grichko, îm- 
preună cu alţi cinci preoți, se va deplasa în sat şi-i 
va cere epitropului Iordăchescu ca 5.000 de do- 
Lari să fie daţi pentru refacerea soborului din Is- 
mail, iar toate actele parohiei să fie încredințate 
preotului Grecu. Vasile Iordăchescu a refuzat să 
dea banii deoarece aceştia aveau o destinaţie pre- 
cisă şi nu puteau fi deturnați. În plus, a fost clar că 
se dorea subordonarea cu orice preţ a comunită- 
ţii Mitropoliei Odessei, în timp ce majoritatea cre- 
dincioşilor doreau să ţină de Mitropolia Ba- 
sarabiei. 

Conflictul a continuat surd timp de alți doi 
ani, timp în care, de frică, tot mai mulți credin- 
cioşi au părăsit ideea de a fi de partea Mitropoliei 


Basarabiei, în fața permanentelor demonstraţii 
de forţă ale preotului Grecu şi a indiferenței inte- 
resate de care dădeau dovadă autorităţile locale. 
În cele din urmă, o parte a credincioşilor hotărăş- 
te să se regrupeze ca fideli ai Mitropoliei Basara- 
biei, făcând în acest sens demersuri lungi şi obosi- 
toare la reprezentații Departamentului pentru 
Probleme Religioase din Odessa şi Kiev. În acţiu- 
nea lor, ei au fost favorizați de faptul că, în cele 
din urmă, Mitropolia Basarabiei a fost recunoscu- 
tă la 30 iulie 2002 în Republica Moldova şi de 
vântul schimbării care se manifesta în rândul 
autorităților de la Kiev. 

La 26 martie 2003 este recunoscută de Ad- 
ministraţia regională de Stat Odessa Comunita- 
tea religioasă ortodoxă „Sfinţii Apostoli Petru şi 
Pavel“ din satul Camâşovca, raionul Ismail, de- 
pendentă de Mitropolia Basarabiei. Autorităţile 
raionale au trebuit să recunoască existenţa în Ca- 
mâşovca a două parohii, una care ţine de Mitro- 
polia Basarabiei şi alta dependentă de Mitropolia 
Odessei, iar primarul din localitate (M. Bulgarul) 
a acordat spaţii pentru ambele comunități, în 
aceeaşi clădire, însă la etaje diferite (e vorba de 
clădirea administrativă a fostului colhoz „Pobe- 
da“) pentru desfăşurarea cultului. 

Prin urmare, cu toate aprobările în bună re- 
gulă, preotul Anatolie Cristea a revenit în Camâ- 
şovca şi a trecut la reorganizarea comunității. Din 
păcate, oamenii nu s-au bucurat prea mult de 
drepturile obţinute, deoarece diversele servicii 
de securitate, în colaborare cu reprezentanţii Mi- 
tropoliei Odessei au trecut rapid la contracararea 
„cuibului de conspiratori români“ prin tot felul 
de mijloace de intimidare. Ei au grijă însă ca în 
față să apară acest Alexei Grecu, iar cei implicați în 
dispute să fie tot locuitorii din sat, români, astfel 
încât din exterior să pară că este vorba de un sim- 
plu conflict între românii dintr-un sat, o păruială 
între doi preoţi care-şi împart aceeaşi parohie. 


Ameninţări, bătăi, incendieri 


Cronologic, lucrurile s-au petrecut astfel: Pe 
17 iunie 2003, un număr de 19 credincioşi ţinând 
de Mitropolia Basarabiei, cu voia primarului M. 
Bulgarul au trecut la amenajarea terenului unde 
se aflase biserica, teren care ţine, conform celor 
afirmate chiar de avocaţi ucraineni, de Mitropo- 

lia Basarabiei, în virtutea faptului că a fost pro- 
prietatea Episcopiei Dunării de Jos. Ei au fost 
agresaţi verbal de soţia preotului Alexei, Elvira, 
care l-a amenințat apoi pe Vasile Iordăchescu că-i 
va da foc la casă. Sosind şi preotul Grecu, acesta a 
declarat că sudul Basarabiei a fost eliberat de ruşi 
de sub stăpânirea turcilor şi că Patriarhia Mosco- 
vei a readus credința pravoslavnică în zonă. În 
plus a afirmat că a jurat Patriarhului Moscovei şi 
că se va bate până la ultima picătură de sânge 
pentru ca să facă să dispară „schisma“ în Camâ- 
şovca. În seara zilei de 21 iunie părintele Cristea 
a săvârşit botezul copilului soților Alexei şi Viola 
Cocoş şi a ieşi apoi, cu un grup mic de credincioşi, 
pe scările clădirii administrative unde se ţin sluj- 
bele. Atunci au fost înconjurați de un număr de 
indivizi mirosind a alcool, care l-au agresat fizic şi 
verbal pe preot, cerându-i socoteală în ce calitate 
a venit să slujească în sat şi ce a făcut cu banii 
strânşi până în 1997 pentru construcţia bisericii 
(ulterior, în revista Concordia se va arăta lămurit 
ce s-a întâmplat cu banii şi cu materialele de con- 





strucție cumpărate până în 1997). 
Întâmplător sau nu, din sat erau ple- 
cați în acea zi şi primarul, şi miliţian- 
ul, iar lucrurile au fost lăsate fără re- 
zolvare. 

În noaptea de 29-30 noiembrie 
2003, gospodăria lui Vasile 
Iordăchescu a fost incendiată pentru 
prima oară. După o serie de 
amenințări telefonice, locuinţa 
epitropului este pentru a doua oară 
incendiată la 29 februarie 2004, dată 
la care este incendiată şi maşina 
preotului Anatol Cristea. În noaptea 
de 4-5 iulie 2004 (în ajunul sărbătorii 
Sfinţilor Apostoli Petru şi Pavel), 
camera care slujea drept capelă eno- 
riaşilor care ţineau de Mitropolia 
Basarabiei a fost devastată, iar 
epitropul Iordăchescu bătut. Deşi au 
fost deschise anchete de către 
autoritățile polițieneşti, niciodată 
aceste nu au fost finalizate. Fiindu-i 
teamă ca familia sa să nu păţească 
ceva, preotul Cristea va pleca în cele 
din urmă din sat. În locul său a fost 
“| orânduit părintele Nicolae Asargiu, 


care mai avusese experiențe de acest gen la 


Anadol, sat în părţile Reniului, de unde a fost la 
rândul lui expulzat pe cinci ani în Republica 
Moldova, deşi era de baştină din Anadol. Într-un 
interviu din 2005, părintele Nicolae arăta: „În 
cazul de la Hagi Curda nu se poate vorbi de două 
comunităţi ortodoxe. Este vorba doar de doi pre- 
oți, pe care nu-i deosebeşte nimic, în afară de fap- 
tul că nu-i deosebeşte nimic, în afară de faptul că 
au subordonări canonice diferite: unul este cu 
Biserica Ortodoxă a Mitropoliei Basarabiei, 
celălalt este cu Biserica Pravoslavnică Rusă. Și 
atât. Chiar şi hramul bisericii este unul şi acelaşi: 
Sfinţii Apostoli Petru şi Pavel. Vreau să ştiţi: 
comunitatea creştin-ortodoxă de la Hagi Curda 
niciodată n-a fost în dezastrul în care este astăzi. 
Ea a fost întotdeauna sub o singură oblăduire şi 
cu o singură păstorire. Şi aşa ar fi fost în contin- 
uare, dacă în viața ei nu s-ar fi amestecat au- 
torităţile politice... La Hagi Curda lumea ar fi fost 
şi ar fi rămas toată împreună, dacă în viața bi- 
sericească nu s-ar fi implicat statul“. Părintele 

Nicolae îşi exprima speranța că se va putea sărbă- 
tori cum se cuvine aniversarea celor 130 de ani 
de la sfinţirea bisericii, fapt care din păcate nu s-a 
petrecut. 

În urma repetatelor agresiuni fizice şi dat 
fiind că mai avea şi altă parohie de păstorit în Re- 
publica Moldova, părintele Nicolae va părăsi la 
rându-i Hagi Curda, la sfârşitul lui 2005, în locul 
lui sosind tânărul Anatolie Curtev. Acesta a şi fost 
întâmpinat de preotul Alexei cu amenințarea că 
mafia pe care o are în Ismail îi va omori soția şi 
copiii. În postul Paştelui din acest an amenințări- 
le vor fi concretizate în bătaia cumplită pe care 
preotul Curtev o va primi de Ia trei indivizi în 
preajma autogării din Ismail şi mai apoi, în noap- 
tea învierii, de aruncarea de gaze lacrimogene în 
capelă, fapt care a făcut ca o mare parte din cre- 
dincioşi să se împrăștie fără a serba cum se cu- 
vine învierea Domnului. 

Acest eveniment a fost punctul culminant al 
unor evenimente care au loc săptămânal. Cum 
credincioşii lui Alexei au capela la parter, iar cei 
ce țin de Mitropolia Bsarabiei la etaj, permanent 
duminica după liturghie, diverşi indivizi urcau şi 
proferau injurii la adresa „românilor“ sau arun- 
cau manifeste împotriva preoților dependenţi de 
mitropolia Basarabiei. Oamenii erau prin urmare 
destul de obişnuiţi cu acest tratament, însă ulti- 
mele evenimente se pare că i-au afectat foarte 
mult. Preotul Anatolie a plecat să-şi pună soția şi 
copii la adăpost în altă localitate, iar oamenii se 
tem să mai vină la biserică. Mai mult, terenul fos- 
tei biserici din sat a fost atribuit credincioşilor 
preotului Grecu, iar Mitropolia Odessei a dema- 
rat acţiunea de construcţie a unui locaş de cult în 
Camâşovca. În aceste condiţii este legitimă în- 
trebarea câți vor mai rămâne fideli Mitropoliei 
Basarabiei? 


Conspirația KGB 


Acestea ar fi evenimentele, în mare, până în 
prezent, iar pe marginea lor merită făcute câteva 
comentarii. În primul rând e vorba de implicarea 
directă a Mitropoliei Odessa în acţiunea de des- 
ființare a redutei româneşti din Hagi Curda. Ma- 
joritatea ierarhilor din Patriarhia Moscovei sunt 
foşti agenți KGB, care nu văd cu ochi buni dezvol- 
tarea unei conştiinţe româneşti. Preotul Alexei 


Grecu este numai un pion în această gigantică 
conspirație deoarece cei din Odessa se tem că, 
dacă ar fi lăsate în pace, majoritatea comunități- 
lor româneşti din sudul Basarabiei ar trece la mi- 
tropolia păstorită de Petru Buburuz. Implicarea 
autorităților ecleziastice din Odessa şi Ismail în 
scandal nici nu a fost ascunsă. În periodicul bise- 
ricesc editat la Ismail, Vasile Iordăchescu este cal- 
ificat cu epitete ca „satana“ sau „spion român“. În 
ultimul timp, pentru a nu exista acuze de discri- 
minare, s-a început numirea de preoți „moldo- 
veni“ în satele majoritar româneşti, însă ei sunt 
puşi sub un control strict şi sunt lipsiţi de posibili- 
tatea de a avea cărți de cult româneşti, astfel că 
limba pe care o folosesc în slujbe este departe de 
a fi satisfăcătoare. Orice carte de cult adusă din 
România este privită ca o ingerință a Patriarhiei 
Române pe un teritoriu care ţine canonic de Mos- 
cova şi este respinsă. 

În această chestiune Biserica Ortodoxă Ro- 
mână ar trebui să aibă un cuvânt de spus, însă 
până acum ea s-a păstrat într-o tăcere prudentă. 
Ea este în comuniune cu Patriarhia Moscovei şi în- 
cearcă să întreţină relaţii cât mai bune cu aceasta. 
De aici rezultă o tăcere care ar putea părea exce- 
siv de prudentă. Dintr-o anumită perspectivă po- 
ziția bisericii noastre poate fi de înţeles, deoarece 
ea are o poziţie deloc de invidiat într-o lume orto- 
doxă sfâşiată de nenumărate contradicții. Una 
din ele priveşte chestiunea jurisdicției canonice şi 
a interferenţei diverselor autorități ecleziastice, 
poate principalul motiv care împiedică convoca- 
rea multaşteptatului sinod panortodox. Interpre- 
tarea diferită a termenului etnos (tradus fie prin 
neam, fie prin provincie) conţinut de canonul 34 
Apostolic stă Ia originea tuturor disputelor. În ca- 
non se spune: „Se cade ca episcopii fiecărui neam 
(etnos) să cunoască pe cel dintâi dintre dânşii şi 
să-l socotească pe el drept căpetenie şi nimic mai 
de seamă să facă fără încuviințarea acestuia; şi 
fiecare să facă numai acelea care se referă la epar- 
hia sa. Dar nici acela (cel dintâi) să nu facă ceva 
fără încuviințarea tuturor, căci numai astfel va fi 
înțelegere şi se va mări Dumnezeu prin Domnul 
în Duhul Sfânt: Tatăl, Fiul şi Duhul Sfânt“. Nu vom 
insista asupra modului în care a fost folosit acest 
canon de-a lungul timpului. Amintim doar câteva 
repere: în momentul creştinării bulgarilor acesto- 
ra lise recunoaşte un patriarh. În momentul cuce- 

ririi Bulgariei de împăratul bizantin Vasile al II-lea, 
patriarhia bulgară este desființată şi toți credin- 
cioşii sunt aduşi sub ascultarea patriarhului de 
Constantinopol. Sub Asăneşti, patriarhatul bul- 
gar este restaurat, iar lui i se va adăuga patriarha- 
tul sârbesc. După cucerirea Peninsulei Balcanice 
de către turci, aceştia vor păstra o perioadă diver- 
sitatea autorităţilor patriarhale, însă, în secolul 
XVII, când Imperiul Otoman începea să scârţâie, 
au pus pe toţi ortodocşii din imperiu, indiferent 
de naţionalitate, sub autoritatea Patriarhiei de 
Constantinopol. Din acel moment şi mitropoliile 
româneşti, cu o mare tradiție de autonomie, au 
fost înfeudate Fanarului. Prin urmare, lupta pen- 
tru independenţa politică a popoarelor din Bal 
cani s-a îngemănat cu lupta pentru independența 
religioasă de sub autoritatea Fanarului. 


Imperiul Rus a răpit 
pămînturi și biserici 


Dacă în cazul românilor şi sârbilor, de la 
independența politică s-a trecut la independența 
religioasă, cazul bulgar a fost invers. Preoții şi cre- 
dincioşii bulgari aflați încă sub dominație tur- 
cească au cerut înființarea unui exarhat care să 
promoveze limba slavonă în biserică şi care să-i 
protejeze pe bulgari de încercările grecilor de asi- 





milare prin biserică. Această înființare de două 
autorități bisericeşti în cadrul aceluiaşi stat a stâr- 
nito imensă dispută în jurul aşa numitei probleme 
filetiste care nu se va rezolva decât în 1953 Ia pre- 
siunile Patriarhiei Moscovei, manipulată de KGB. 
În ceea ce priveşte Patriarhia Moscovei, 
aceasta, pe măsură ce Imperiul Rus cucerea noi 
teritorii, le îngloba în teritoriul ei canonic, chiar 
dacă acestea nu făcuseră niciodată parte din el. 
Aşa s-a petrecut cu Basarabia, până atunci parte 
integrantă a Mitropoliei Moldovei. La fel, nici mi- 
tropolia Kievului, nu a fost până la cucerirea rusă 
sub ascultarea Moscovei. Deşi s-a angajat să res- 
pecte diversitatea lingvistică şi etnică, Biserica 
Rusă a trecut la o amplă campanie de rusificare 
prin biserică ale cărei efecte se văd şi azi. În mo- 
mentul în care Imperiul Rus s-a prăbuşit, diverse- 
le părți desprinse s-au reorganizat în biserici ca- 
nonic recunoscute de patriarhiile Răsăritului. 
Acest lucru nu a fost acceptat niciodată de URSS 
care s-a folosit de Patriarhia Moscovei în planuri- 
le sale de dominație în Europa de Est şi Centrală. 
Teritoriile care au fost recucerite după 1944 au 
fost reînglobate în patriarhia Moscovei iar unde 
nu s-a putut, cum a fost cazul Cehoslovaciei şi Po- 
loniei, Moscova a dat o nouă „confirmare“ şi „re- 
cunoaştere“ acestor biserici locale, făcând astfel 
precum preotul Grecu când a venit prima dată la 

Hagi Curda. Prin urmare, organizarea bisericeas- 
că ortodoxă de azi este rezultatul Conferinţei 
Panortodoxe de la Moscova din 1948, făcută sub 
indicaţiile KGB-ului pentru a sluji planurile ex- 
pansioniste sovietice. Acum bisericile ortodoxe 
din țările baltice, din Ucraina sau Republica Mol- 
dova pot foarte bine, în virtutea modului cum de- 
a lungul istoriei a fost interpretat canonul 34 să-şi 
proclame autonomia, autocefalia sau să treacă de 
altă autoritate canonică decât cea moscovită. Din- 
tre aceste noi biserici ortodoxe unele au fost recu- 
noscute (în Estonia), altele sunt considerate neca- 
nonice. Acest fapt se datorează fricii pe care o 
emană în continuare Rusia şi a încercării de a se 
evita fragmentarea şi mai mult a unui organism 
al ortodoxiei deja hăcuit şi suferind. 


Cum i se răspunde 
bunăvoinţei BOR 


În lumea ortodoxă Biserica din România 
este într-o situaţie ingrată. Se poate afirma cu toa- 
tă certitudinea că, încă din perioada interbelică, 
Biserica Ortodoxă Română este cea mai deschisă 
la nou şi cea mai modernă în spirit din toate bise- 
ricile ortodoxe importante. Deşi şi ea a avut une- 
le excese, totuşi în Biserica Ortodoxă Română nu 
au existat manifestările de imperialism religios 
pe care le constatăm şi azi la Biserica Rusă, nici 
manifestările de naționalism primitiv pe care le 
decelăm la sârbi sau la diversele eparhii greceşti. 
Biserica Ortodoxă Română a înființat pentru cei 
mai numeroşi credincioşi ortodocşi de altă naţio- 
nalitate decât românii, anume sârbii şi ucraine- 
nii, două vicariate dependente de Patriarhul Ro- 
mâniei, prin care aceştia îşi pot dezvolta o viață 
bisericească autonomă în limba proprie. Din pă- 
cate, nici sârbii, nici ucrainenii n-au răspuns cu 
aceeaşi monedă. Sunt binecunoscute persecuțiile 
la care sunt supuşi românii din Valea Timocului, 
„vinovaţi“ de faptul că vor slujbă în limba româ- 
nă, iar situaţia din Ucraina am prezentat-o deja. 
Din perspectiva canoanelor bisericeşti, aceasta ar 
fi soluţia cea mai bună: înființarea unui vicariat 
ortodox român în Ucraina, care să permită dez- 
voltarea unei vieţi bisericeşti româneşti. Dar, 
până acum, nici o discuţie nu s-a purtat în acest 
sens (e şi greu de stabilit cu cine trebuie purtată 
această discuţie) în timp de oamenii din Hagi 


Curda nu mai pot aştepta. Totuşi, juridic, această 
parohie ţine de Mitropolia Basarabiei, oamenii 
de aici au răspuns cu entuziasm de câte ori ier- 
arhul lor le-a cerut obolul, iar Patriarhia Română 
ar trebui să ia o decizie. 

Dacă din punct de vedere bisericesc lucrurile 
sunt mai complicate, din punct de vedere legal 
ele sunt cât se poate de clare. Ucraina este un stat 
care recunoaşte liberul exerciţiu al cultelor reli- 
gioase şi mai multe autorități ecleziastice orto- 
doxe pe teritoriul său. Parohia din Hagi Curda 
funcţionează legal ca parohie dependentă de Mi- 
tropolia Basarabiei, conform legilor ucrainene, 
iar acest lucru nu mai poate fi schimbat. Tocmai 
pentru că nu se poate lua o măsură administra- 
tivă, servicii secrete şi autoritățile locale încura- 
jează actele de teroare împotriva românilor, care 
nu sunt apoi rezolvate niciodată, sperîndu-se ca 
oamenii din Hagi Curda vor ceda în faţa terorii. 
Acest lucru este posibil cât nimeni nu se intere- 
sează de cele ce se petrec acolo. În momentul 
când Hagi Curda ar deveni un caz dicutat în mass- 
media internaţională, acest lucru ar înceta, 
deoarece noile autorități de la Kiev, care doresc 
să obţină integrarea Ucrainei în Uniunea Euro- 
peană, sunt sensibile la semnalele venite de la 
Strasbourg. Aici trebuie să intervină autorităţile 
române şi opinia publică românească. 


Responsabilitatea noastră 


Se tot vorbeşte de cât de ticăloşi sunt ucrai- 
nenii, dar se uită partea de vină, imensă, pe care 
noi 0 avem. Ucrainenii fac tot ce fac pentru că li se 
permite acest lucru de către noi, pentru că, din 
laşitate sau comoditate, ne facem că nu-i vedem 
pe fraţii noştri din sudul Basarabiei. Teama este 
cuvântul de ordine în toate satele româneşti din 
Ucraina, teama că nu au pe cine să se bazeze în 
afară pe ei înşişi. Adesea cei de acolo spun că, 
dacă ar simți măcar puţin ajutorul din partea 
țării-mamă, ar putea să facă mult mai multe. În 
schimb, din România se aud din când în când 
zbierete isterice din partea unor iresponsabili, 
care cer unirea imediată a teritoriilor româneşti 
din Ucraina cu România, şi... atât, fără să-şi dea 
seama că ponoasele pentru o asemenea atitudine 
le trag cei din Ucraina. Din această perspectivă, 
este firească suspiciunea autorităţilor ucrainene, 

care, la fel de adevărat însă, iau măsuri dispro- 
porționate. De exemplu, dacă mergi cu maşina 
prin sudul Basarabiei, îţi poţi da seama dacă satul 
este românesc sau bulgăresc în funcţie de calita- 
tea drumurilor comunale, net superioare în al 
doilea caz. E limpede că, dacă sunt tăiate investi- 
țiile pentru sat, îţi piere cheful de a mai promova 
cauza românească. Românii din Ucraina suferă, 
iar din partea României nu vine nici un ajutor 
concret (culmea culmilor este că autorităţile ro- 
mâne nu ştiu nici acum care sunt satele cu popu- 
laţie română din Ucraina). Din acest motiv, este 
normală adoptarea hainei moldovenismului, 
care te scuteşte de neplăceri, sunt explicabile de- 
mobilizarea oamenilor şi chiar sentimentul de 
ură de sine - atât de bine manifestat în cazul ro- 
mânilor din Camâşovca. Ne putem întreba ce ar fi 
fost dacă toți românii cu influență ar fi denunțat 
viguros şi sistematic abuzurile din acel sat, la 
toate instanţele posibile. Ne putem întreba ce s-ar 
fi întâmplat dacă banii pentru biserică ar fi ajuns 
în Hagi Curda şi s-ar fi construit sfântul locaş. Nu 
putem şti precis, dar credem că am fi fost mai 
aproape de o comunitate unită în jurul bisericii, 
sigură că țara-mamă o apără. Nici acum nu e tim- 
pul pierdut, acum când românii din Hagi Curda 














sunt în cea mai neagră deznădejde. Trebuie 
atrasă atenţia tuturor celor care pot interveni ca 
abuzurile de acolo să înceteze, iar autorităţile 
ucrainene să înceapă să aplice legea. Mai mult, 
orice bănuţ dat pentru ridicarea bisericii din Hagi 
Curda va întări însutit inimile oamenilor de aco- 
lo. Ei au fost solidari cu tot neamul românesc la 
nevoie, acum e rândul nostru. Poate soluţia 
aceasta va deveni redundantă în condiţiile unei 
înțelegeri între biserici, dar cel puţin în acest mo- 
ment ea este singura ca să arătăm că suntem 
aproape de românii de acolo. 


Ce-i de făcut 


Închei aceste rânduri cu următoarele consi- 
deraţii în ceea ce priveşte relaţiile româno-ucrai- 
nene: trebuie să fim fericiți că în coasta noastră 
nu mai este monstrul rus, chiar dacă naţionalis- 
mul de azi din Ucraina este extrem de deranjant. 
Trebuie însă înțeleşi şi ucrainienii. Au fost secole 
de-a rândul sub stăpânire străină şi abia şi-au 
obținut o independență care este atacată sistema- 
tic. Cu ei va trebui să negociem în viitor şi să 
avem relaţii bune. Va trebui să negociem deschis, 
bărbăteşte, pe probleme care se pot rezolva con- 
cret şi nu pe utopii: colaborarea în bazinul Mării 
Negre (gazul din jurul Insulei Şerpilor este de 
fapt miza esenţială a relaţiilor dintre cele două 
țări, miză din care derivă totul), pe Dunăre şi pro- 
blema Transnistriei. Nu cred posibilă revenirea 
nordului Bucovinei şi a sudului Basarabiei la 
România, mai ales că am recunoscut aceste pro- 
vincii ca aparținând Ucrainei. Se poate visa la o 
unire cu Republica Moldova sau cel puţin la o Re- 
publică Moldova în graniţele de azi în afara influ- 
enței ruse, cu problema Transnistriei rezolvată şi 
cu identitatea românească asumată. În momen- 
tul în care chestiunile economice şi politice dintre 
Ucraina şi România vor fi rezolvate, nu vor mai fi 
motive ca etnicii români din Ucraina să fie consi- 
deraţi „agenți“ sau „spioni“, iar problema va fi în- 
chisă. Până atunci, autoritățile române trebuie să 
atragă permanent atenţia că este împotriva drep- 
turilor omului să limitezi libertatea de exprimare 
aunei etnii în virtutea faptului că există unele dis- 
pute cu țara-mamă a acesteia şi să apere drep- 
turile lor, chiar dacă sunt doar nişte bieţi țărani la 
margine de lume. 

Represiunea comunistă 
impotriva culturii 


Studiu de caz: Paul Goma 


Mircea Stănescu 





nistă“ înțelegem toate acele metode şi teh- 

nici ale Partidului comunist/Securităţii, folo- 
site pentru a distruge nu doar orice formă reală 
sau posibilă de opoziţie, ci şi orice manifestare 
publică a libertăţii de gîndire şi de expresie. 

În mod conex, prin „cultură“ înţelegem toate 
acele producții ale spiritului care diferă de linia 
politică oficială a regimului comunist, indiferent 
că este vorba despre artă, ştiinţă, religie sau atitu- 
dini ori comportamente politice!. 

În ilustrarea şi analiza acțiunilor represive 
ale Partidului şi/sau Securităţii am ales cazul scri- 
itorului Paul Goma, unul dintre cei mai mari pro- 
zatori postbelici, opozant al regimului şi dizident, 
militant pentru drepturile omului, atât în ţară cât 
şi în exil. Cazul este cu adevărat emblematic, mai 
întîi pentru că Paul Goma trimite sistematic în Oc- 
cident manuscrisele romanelor sale în vederea 
publicării. Apoi, pentru că odată cu Paul Goma se 
naşte dizidenţa din România comunistă, organis- 
mele regimului utilizînd toată gama de metode şi 


N 
] n prezentul studiu, prin „represiune comu- 


tehnici represive pentru a-i distruge pe el şi pe cei 
din jurul său. 

Pentru expunerea de faţă ne vom întemeia 
pe lucrările scriitorului, pe de o parte, şi pe docu- 
mentele de Securitate accesibile, pe de altă parte2. 

Putem decela trei perioade în scrierile şi acţi- 
unile lui Paul Goma: refugiul și închisoarea 
(1944-1976), dizidența (1977) şi exilul (1977- 
prezent). Documentele accesibile care reflectă 
acțiunile Aparatului Terorii acoperă parțial şi 
lacunar doar o parte din istoria personală a scrii- 
torului (1957-1977). Din acest motiv analiza 
noastră se va focaliza pe o parte din prima peri- 
oadă - cea a originilor dizidenţei scriitorului - şi 
pe cea de-a doua, lăsînd de-o parte cea de-a treia 
perioadă şi etapa dintii a primei perioade 5. 


Prima perioadă 


În 1956, în timpul Revoltei Maghiare, Goma 
este condamnat la 2 ani de închisoare „corecţio- 
nală“ pentru „agitaţie“. Este deţinut la Gherla, ex- 
periență pe care o redă în romanul cu acelaşi 
titlut. La 21 noiembrie 1958 ar fi trebuit ca pe- 


1 Pentru o analiză mai detaliată asupra scopurilor represiunii în regimul comunist, în general, şi a represiunii 
asupra gîndirii şi expresiei („crimăgîndit“, după formula lui Orwell), în particular, a se vedea studiul introductiv 
Ia cartea noastră: Organismele politice româneşti (1948-1965). Documente privind instituțiile şi practicile, 


Bucureşti, Editura Vremea, 2004, pp. 9-52. 


2 Mare parte din scrierile lui Paul Goma se găsesc, în acces liber, pe site-ul său, la adresa electronică: 
www.paulgoma.free.fr. Menţionăm, totodată, că autorul a făcut deja acea punere față-în-față a propriilor lucrări 
memorialistice cu documentele Securităţii în ediţia a III-a din Culoarea curcubeului '77, publicată în 2005 la 
Editura Polirom din Iaşi, lucrare care este însoţită de o selecţie de documente, comentate, din dosarele 
Securităţii care îl privesc pe scriitor, intitulată Cod „Bărbosul“ (Din dosarele Securităţii, 1957-1977). Pentru 
studiul de față vom trimite la această din urmă lucrare care se află pe site-ul autorului, întrucât este completă, 


deci: „standard“. 


3 Întrucât documentele Aparatului Terorii tac cu privire la ceea ce doresc să ascundă, sau ele nu sînt accesibile din 
acelaşi motiv, orice expunere trebuie să precizeze din capul locului rațiunile selecției tematice pe care o 
operează. Pentru o analiză a „momentului Goma“ în contextul general (şi ulterior) al dizidenței în România 
comunistă, a se vedea studiul nostru Despre dizidență în România comunistă (1977-1989), în „Sfera Politicii“, 
nr. 106/2004, pp. 39-47. Totodată, pentru acţiunile represive ale Securităţii asupra scriitorului şi a familiei sale a 
se vedea studiul nostru Securitatea şi terorismul (inter)naţional (1977-1989), în revista ROST, 


octombrie-decembrie 2005. 


4V. Paul Goma, Gherla, Bucureşti, Editura Humanitas, 1990. 

deapsa să-i expire, însă cu circa trei luni înainte 
de termen Securitatea se interesează de situația 
sa. La dosar există un schimb de adrese între Bi- 
roul „D“ al Regiunii de Securitate Cluj (sub juris- 
dicția căruia se afla închisoarea Gherla) - struc- 
tura locală a Direcţiei centrale „D“ a Securităţii 
(care se ocupa de deţinuţii politici) şi Serviciul/ 
Direcţia „C“ a Securităţii de la Bucureşti (care se 
ocupa de dosare - strămoșul Centrului de Infor- 
mare şi Documentare de mai tirziu). Întrucât con- 
cluzia este că Paul Goma nu s-a „reeducat“, prin 
Decizia nr. 15.157, semnată de însuşi şeful Secu- 
rității, Pintilie Gheorghe, i se fixează „domiciliu 
obligatoriu“ pe o perioadă de 36 de luni. Modul 
în care se produce această a doua condamnare 
este unul de tip extrajudiciar, Securitatea fiind în 
acest caz nu doar călăul, ci şi procurorul şi judecă- 
torul. Decizia în cauză se întemeiază pe Hotărirea 
Consiliului de Miniștri nr. 337/11 martie 1954, 
cu privire la reeducarea foștilor condamnaţi con- 
tra-revoluționari care şi-au executat pedeapsa. 
Hotărîrea însăşi face parte din legislaţia secretă a 
regimului, fiind integrată unei suite de norme 
procedurale prin care erau distruşi duşmanii re- 
gimului. Rolul măsurii, după cum este spus expli- 
cit, este unul preventiv, căci în timpul detenţiei 
Paul Goma „nu a fost semnalat informativ“? (a se 
citi: rețeaua informativă nu a obținut despre el in- 
formaţii că ar fi avut atitudini sau un comporta- 
ment împotriva regimului). Motivarea constă în 
chiar antecedentele sale: „a desfăşurat activitate 
duşmănoasă împotriva regimului [...] iar în peni- 
tenciar a avut o comportare rea“ (a se citi: a fost 
pedepsit). 

Domiciliul forţat - în fapt, un stadiu interme- 
diar între detenţie şi „libertate“ (oficialii chinezi 
au un mod sugestiv de a-i numi pe aceşti deținuți: 
„prizonieri liberi“7) - îi este stabilit în „satul nou“ 


Lăteştis. La expirare, în 1961, prin Decizia nr. 
16.285, semnată de secretarul general al MAI, Ne- 
grea Vasile, pedeapsa i se prelungeşte cu alte 24 
de luni, pe motiv că: „întreţine relaţii cu elemente 
urmărite prin acțiuni informative“. În acest con- 
text, Paul Goma redactează primul său memoriu 
către MAI, Procuratura Generală, MAN şi CC al 
PMR cerîndu-le să ancheteze decizia de a i se pre- 
lungi domiciliul forțat. Este un moment foarte im- 
portant, care poate fi integrat în tipul de acțiuni 
care țin de originile dizidenţei est-europene în ge- 
neral, şi a lui Paul Goma în special. În urma me- 
moriului, în ianuarie 1963 acelaşi Negrea Vasile 
hotărăşte „să fie pus în libertate şi lucrat informa- 
tiv şacoloţ unde se va stabili“10. 

Se stabileşte la Șercaia, la părinţii săi, unde 
lucrează ca muncitor necalificat, „la munca de 
jos“, ca toţi foştii deţinuţi politici „nereeducaţi“. 
Este în permanență urmărit. În 1965, ca urmare a 
unui decret dat de Ceauşescu în august, prin care 
foştilor deţinuţi politici li se dădea voie să-şi con- 
tinuie studiile, concurează şi reuşeşte - în urma 
unui examen - să fie admis la Facultatea de Filo- 
logie din Bucureşti. Aici este luat „în lucru“ de 
securistul de „obiectiv“, It.-maj. Achim Victor. Ca 
manieră de „lucrare activă“!! - adică de anihilare 
-, Securitatea caută să-l recruteze ca informator. 
Tentativa are loc pe 17 februarie 1967, ziua în 
care tatăl lui Paul Goma a murit. După toate pro- 
babilităţile, Organul Teorii s-a folosit de acest mo- 
ment prielnic, întrucât directivele privind modul 
de recrutare a informatorilor indică maniera de 
studiere a „candidaţilor“ şi găsirea celor mai po- 
trivite momente pentru a o face!?. În total au fost 
trei asemenea tentative - toate eşuate. 

Pentru a evita presiunile Securităţii, în toam- 
na lui 1967 Paul Goma abandonează facultatea: 
„Ca Să nu mai aibă ce pierde, ca să poată fi şanta- 


5 Paul Goma, Cod „Bărbosul“ (Din dosarele Securității, 1957-1977), la www.paulgoma.free.fr, p. 10 (fără altă 
indicație, toate trimiterile sînt la prezenta ediţie a acestei lucrări). 


6 Paul Goma, op. cit, p. 12. 


7 Vezi Hongda (Harry) Wu, Laogai, the Chinese Gulag, Westview Press Inc., 1992 (ed. franceză Paris, Dagorno, 


1996). 


8 Această experienţă este descrisă de autor în două lucrări: Bonifacia, Bucureşti, Editura Omega, 1991 şi Lătești 


(neterminată), pe site-ul autorului. 
9 Paul Goma, op. cit, p. 14. 
10 Paul Goma, op. cit, p. 17. 
1! Paul Goma, op. cit. p. 26. 


12 Vezi în acest sens Directiva despre munca cu agentura, Arhivele Securităţii, Fond „D“ (Documentare), 19 p. 

d ae Foto: Bogdan Onofrei 

jabil“13. În vară trimite în Occident prima varian- 
tă a romanului Ostinato - acest roman, eseu, 
poem epic în acelaşi timp - în vederea publicării. 
Aceste două decizii fac ele însele parte din genul 
de acțiuni care vor contura noul tip de opoziţie la 
comunism - diferit de acțiunea armată sau de re- 
zistența pasivă (subversivă) - dizidenţa. 


Fără drept de semnătură 


În 1968 - în timpul invaziei sovietice în Ce- 
hoslovacia - Paul Goma cere conducerii USR să 
intre în Gărzile Patriotice. Motivul: Basarabia. 1 se 
spune că drumul către Gărzile Patriotice trece 


prin Partid, aşa că face cerere de primire. Goma 


pauză 
VI le 


iii 


A 
SI 
———=S3I 
II 
== 








Ni 


va regreta mai tirziu că nu primise o armă, aşa 
cum spera. Pentru Partid, acest episod nici nu va 
exista: se va comporta ca şi cum evenimentul nici 
n-ar fi avut vreodată loci“. 1 se publică prima şi 
singura carte: Camera de alături. Începînd din 
1970, scrierile îi sînt refuzate sistematic de cen- 
zură şi nu i se mai publică nimic (în termenii regi- 
mului: „i se retrage dreptul de semnătură“). Ace- 
laşi lucru se întîmplă şi cu soţia şi socrul său. Con- 
comitent, prin „planul de măsuri“ de la 24 iunie 
1971, semnat de şeful Direcţiei I (Informaţii Inter- 
ne), gl.-mr. Borşan Dumitru, Securitatea acționea- 
ză pentru împiedicarea publicării scrierilor sale 


13 Paul Goma, Bio-bibliografie, la www.paulgoma.free.fr, p. 9. 


14 Sau, aşa cum îi va spune George Ivaşcu în 1973: „Nu te-am dat afară, atât că, în 1968, nu te-am primit înăuntru.“ 
Paul Goma, Bio-bibliografie, la www.paulgoma.free.fr, p. 14. Într-un mod similar se petrec lucrurile şi cu Vasile 
Paraschiv, membru de partid deziluzionat, care în 1969 îşi dă demisia din PCR, cu privire la care Securitatea 
afirmă, chiar şi în documentele sale cele mai secrete, că el ar fi fost... exclus. Vezi Vasile Paraschiv, Lupta mea 
pentru sindicate libere în România. Terorismul politic organizat de statul comunist, laşi, Polirom, 2005. 

în Occident, toate eşuate. După întoar- 
cerea din Occident, în 1973, împreună 
cu Virgil Tănase şi în înţelegere cu Du- 
mitru Țepeneag (aflat la Paris), Goma 
caută să grupeze un număr de scriitori 
tineri, ca să-i convingă să trimită man- 
uscrise pentru publicare în străină- 
tatel6. Imediat, Securitatea trece la 
represalii, pentru a „destrăma“ grupul 
contestatar pe cale de a se contitui sau, 
în termenii ei: „să desfăşurăm o activi- 
tate de influențare a lor [a componen- 
ților, n.n.] cu ajutorul rețelei sau direct 
(avertizare, contactare), să creem im- 
presia că deşi «Bărbosul» [numele de 
cod al lui Paul Goma, n.n.] îi atrage la 
activităţi ostile [a se citi: anticomunis- 
te, n.n.], le cere să acţioneze în-tr-un 
anumit fel, lui nu-i face nimeni nimic şi 
tot ei sunt traşi la răspundere.“!7. 
Aceste „măsuri“ arată că Securi- 
tatea folosea - şi era capabilă - de cele 
mai brutale acţiuni, cărora le alătura şi 
din cele subtile. Lui Paul Goma i se in- 
terceptează corespondența, este „filat“ 
(urmărit), iar la serviciu şi acasă are in- 








în străinătate!5. În cele din urmă, ediţia germană 
a romanului Ostinato apare în REG într-un mo- 
ment cum nu se poate mai potrivit: după Tezele 
din iulie ale lui Ceauşescu. 

În 1972 i se oferă paşaport pentru o călăto- 
rie în Austria, REG şi Franţa, cu speranța că va ră- 
mine în străinătate. Paul Goma pleacă fără soţie, 
tocmai pentru a se putea întoarce. Călătoreşte în 
Occident şi în anul următor, dă interviuri şi atacă 
regimul politic şi cenzura din România comunis- 
tă. Securitatea întreprinde măsuri de „influența- 
re“ - prima treaptă în arsenalul mijloacelor re- 
presive - pentru a-l face să renunţe să mai publice 


15 Paul Goma, op. cit. pp. 44-45. 


stalate microfoaneiă. Pe lingă numi- 
tele „acţiuni“, Securitatea întreprinde acum şi din 
cele de „compromitere a sa în rîndul scriitorilor, 
a relaţiilor din emigrația reacționară [exilul anti- 
comunist, n.n.]“9. Motivația Organului Terorii 
este aceea că Paul Goma „este în stare de orice 
acțiune ostilă“20. 

Acest „plan“ complex al Securităţii a primit 
numele de cod: „ETHOS*21. De unde se vede care 
era etosul securistului - naţional, cum altfel?! —; 
de a distruge ceea ce avea mai bun România ace- 
lor ani. Tocmai din acest motiv, din aprilie 1974 şi 
pînă în 1977 documentele Securității lipsesc din 
dosarul accesibil. 


15 Paul Goma, op. cit., pp. 78, 85-86, 88-80, 116. Printre aceştia erau: Florin Gabrea, Cezar Ivănescu, Leonid 
Dimov, Virgil Mazilescu, lon Negoiţescu, Daniel 'Turcea, Mihai Ursachi, Marius Robescu, Stelian Ţurlea, Ioana 


Crăciunescu. 
17 Paul Goma, op. cit. p. 104. 


18 La serviciu din 1971, iar acasă din 10 iunie 1973. Paul Goma, op. cit., p. 113. 


19 Paul Goma, op. cit. p. 105. 
20 Paul Goma, op. cit. p. 105. 
21 Paul Goma, op. cit, pp. 114 şi 117. 





52 


anul IV e nr. 40-41 


HISTORIA 





Cum pot muri și mari 


popoare! 


V-aţi gândit vreodată că şi popoarele pot muri, aşa, ca oamenii? 
Probabil că nu. Istoria învățată în şcoală pune accent pe 
pozitiv, pe mari evenimente şi personalități şi mai puțin pe 
accidente. Istoria iubeşte învingătorii. Învinşii sunt lăsaţi în 
spate, amintirea lor stăruie prin birourile istoricilor, prin 


articole de specialitate, prin biblioteci. 


Emilia Corbu 





populaţii care „au fost asimilate“ sau „s-au 

contopit în masa majoritară“. În realitate 
un popor moare atunci când oamenii care îl 
formează nu mai iubesc acelaşi pământ şi nu mai 
vorbesc aceeaşi limbă, când nu mai participă la 
aceeaşi istorie şi nu mai au acelaşi destin. 

„Noi cu pecenegii nu ne putem pune; căci nu 
ne putem război cu ei, pentru că şi țara lor e mare 
şi sunt popor mult și sunt niște oameni răi.De alt- 
cum cu vorba asta să nu vii la noi că nu ne place“ 1. 

Vom încerca în două pagini de revistă să sin- 
tetizăm ceea ce mari istorici au scris despre pece- 
negi?. Un popor care atunci când strămoşii noştri 
d-abia începeau să fie menţionaţi în documente, 
stăpâneau un teritoriu imens şi se impuneau ca 
forță militară atât în faţa Bizantinilor, stăpânii lu- 
mii de atunci, dar şi în fața ruşilor. 

Despre ei au scris împărați dar şi cronicari de 
rând, istorici, iar amintirea lor este păstrată şi azi, 


E ste drept că în manuale mai sunt pomenite 


după o mie de ani, de numeroase toponime din 
România, dar şi Ungaria, Serbia, Bulgaria. 

Mă voi opri doar asupra unor momente, care 
credem că le-a marcat sufletul dar mai ales istoria. 

Pecenegii sunt menţionaţi în cronici arabe, 
persane, bizantine, slave, maghiare, dar mă voi 
opri doar la Constantin Porfirogenetul“, împăra- 
tul care i-a cunoscut când ei erau în plină glorie şi 
la Anna Comnena, fiica împăratului Alexios Com- 
nenul (1081-1118), cel care i-a trimis în istorie „în 
aprilie, în a 29-a zi a lunii, într-o marti din săp- 
tămână“ 5. 


Gustul stepei 


Gustul stepei există aşa ca şi iubirea pentru 
mare sau munte. Nu este o metaforă, este o stare 
pe care dacă o cunoşti te leagă de stepă, de dem- 
nitatea pământului care se impune, mult ca ori- 
unde, în nemărginirea orizontului. 

Pecenegii erau organizaţi într-o confederație 
tribală compusă din 13 triburi şi vorbeau o limbă 


“In memoria arheologului Nicolae Marcel Simina, care nu a mai avut timp să scrie despre pecenegi. 

1 Răspunsul ungurilor la cererea bizantinilor de a-i ataca pe pecenegi în Constantin Porfirogentul, Carte de 
învățătură pentru fiul său Romanos, Ed. Academiei RSR, Bucureşti, 1971, p. 17, cap. 8. 

2 Bibliografia este vastă, dar menţionez câteva lucrări de referință: Petre Diaconu, Le peceneques au bas Danube, 
ed. Academiei RSR,1970; Victor Spinei, Marile migrații din estul și sud-estul Europei în sec. LX-XIII, Institutul 
European, 1999; Dimitri Obolensky, Un commonwealth medieval: Bizanțul, Ed. Corint, Bucureşti, 2002. 

3 Ca de pildă localitatea Peceneaga (jud. Constanţa), dar şi altele. 

4 În anul 952 d. Hr. un împărat bizantin înţelept, Constantin al VIHlea a scris o carte de învățătură pentru fiul său 
Romanos, în realitate un mic tratat de politică externă şi internă menit să-l iniţieze pe fiul său în lumea pe care 
urma să o stăpânească. Pecenegilor le-a dedicat un capitol vast. 

5 Anna Comnena, Alexiada, vol. II, Ed. Minerva, Bucureşti, 1977, p. 20. 


6 Victor Spinei, op. cit., p. 88. 





anul IV e nr. 40-41 


53 


ROST 


HISTORIA 





turcică. Țara lor, numită în cronici Patzinakia, era 
împărțită în opt ţinuturi şi patruzeci de districte. 
Două triburi se întinseseră până în regiunile extra- 
carpatice româneşti”, ajungând până la Sirets. 

Se ocupau cu creşterea vitelor mari, cu co- 
merțul cu vite, sclavi sau prizonieri de război dar 
şi cu jaful. Aveau încheiate tratate comerciale şi 
politice cu Imperiul Bizantin şi tot felul de înţele- 
geri cu popoarele vecine pe care nu prea le res- 
pectau. Creşterea vitelor, ocupaţia de bază, pre- 
supunea păşuni întinse pe care doar regiunile de 
stepă le ofereau. Așa că se întindeau în stepa eu- 
roasiatică. Ştim că practicau o migraţie cel puţin 
sezonieră pentru a prinde un anotimp cald cât 
mai îndelungat. Așa se face că sălaşele lor se întin- 
deau din fața Dristrei (Durostorum- Ostrov, jud. 
Călăraşi) până la Sarkel pe Don. 

Mulţi cronicari ne spun că erau nomazi de- 
plasându-se cu căruțele şi adăpostindu-se în cor- 
turi. Deplasarea lor periodică pe aceleaşi trasee 
era un spectacol măreț de şiruri de căruțe cu fe- 
mei şi copii, herghelii imense şi cirezi nenumă- 
rate de vite. Dar această plimbare cu vitele avea o 
carență psihologică, nu-i lega de o ţară”. 


Un vecin periculos 


Popor războinic, pecenegii s-au amestecat 
aproape în toate confruntările popoarelor vecine 
şi fără nici o gândire strategică, le-a atacat aproa- 
pe pe toate. În jurul anului 900 au lovit şi voievo- 
datului lui Gelu din Transilvania, slăbind  rezis- 
tența acestuia în faţa lui Arpad. După ce au îm- 
pins ungurii aşezaţi iniţial în Atelkuz în pusta 
pannonică, după constituirea statului maghiar, 
detaşamente de pecenegi au început să treacă în 
Transilvania, în secolul X, iar altele au fost coloni- 
zate de unguri pe teritoriul dintre lacul Balaton şi 
Dunăre. În 971 îi găsim pândind drujinele ruşilor 


7 Ibidem, p.99. 
3 Constantin Porfirogenetul, op. Cit., p. 60. 


lui Sviatoslav care se întorceau învinse de bizan- 
tini la Dristra după un scurt episod de stăpânire 
la Dunărea de Jos şi mândrul prinț de Kiev nu a 
mai ajuns niciodată acasăl0. Războinicii pecenegi 
au contribuit nu o dată a victoria armatelor ma- 
ghiare, dar şi la trădarea altora. 

Atacurile lor erau foarte violente, dovadă în 
acest sens fiind nivelul cu locuinţe incendiate de 
la Dinogeţia, groapa comună de la Capidava, pre- 
cum şi o serie de locuințe incendiate sau schelete 
descoperite în aşezările culturii arheologice Dri- 
du. Dealminteri o serie de arheologi români leagă 
sfârşitul acestei culturi în prima jumătate a sec. XI 
de apariția pecenegilor, iar dacă adăugăm faptul 
că această cultură a mai fost numită în literatura 
de specialitate cultură veche românească, înțele- 
gem că nu sunt chiar străini de istoria noastră. 

Deşii bizantinii i-au ţinut la distanţă prin di- 
plomaţie la începutul sec. X, pecenegii au atacat 
şi cetăţile bizantine din Dobrogea. Pe malul stâng 
al Dunării o serie de aşezări încep să fie abando- 
nate. Este cazul şi aşezării de la Vlădeni-Popina 
Blagodeasca, unde după nivelul locuinţelor aban- 
donate se află un nivel cu cuptoare mari. Într-unul 
din ele am găsit o căldare pecenegă, semn că 
într-adevăr au trecut pe acolo. Iată cum, o banală 
oală te poate identifica, la un moment dati!. Nu 
ştim ce a fost în capul lor când au atacat pe bizan- 
tini, dar s-a dovedit că, şi slăbit, Imperiul era o for- 
ță şi ei, chiar şi puternici, s-au dovedit a fi o adu- 
nătură. 


Trădarea fratelui 


Deşi pecenegii au manifestat mereu unitate 
în jurul conducătorului, totuşi sub presiunile ex- 
terne, la mijlocul sec. XI, două triburi din cele 
treisprezece îndrăznesc să susţină un alt condu- 
cător, pe Kegen. Aflaţi în evident dezechilibru de 


9 Se spune că unul din copii unei căpetenii pecenege, crescut ca ostatic la Constantinopol (exista obiceiul ca 
tratatele să fie întărite prin schimb de ostatici) nu mai voia să se întoarcă acasă, fascinat probabil de mirajul şi 
bogăţia civilizaţiei bizantine. Se spune că tânărul a revenit asupra deciziei sale când i-au trimis de acasă un braț 
de iarbă proaspăt cosită. Morala povestioarei ar fi că omul s-a întors la stepă şi nu la conaţionalii săi. 

10 Leon Diaconul, Istoria, Fontes Historiae Daco-Romanae, II, Ed. Academiei RSR, 1970, IX, 12, p. 697 


1! Emilia Corbu, Aşezarea medieval timpurie de la Vlădeni-Popina Blagodeasca (jud. Ialomiţa), în Cronica 
cercetărilor Arheologice, campania 2005 (sub tipar). Este lucrată cu mâna dintr-o pastă grosieră cu 
microprundişuri şi chiar pietricele, căldarea are urechi interioare pentru a fi agățată deasupra focului şi parcă 


are ceva din spiritul peceneg. 

RĂZBOINIC PECENEG 
(sec. al X-XIII-lea) 


GAR 





Coif descoperit pe teritoriul 
Ucrainei în mormântul 
unui nobil cuman. 


Ad 
Ad) 
EA Za 
“ME a A 
Ra 
f 
(N | 
Coif de fier, descoperit în 
Moldova în mormântul 


unui războinic nomad 
din sec. ul X-lea. 


forţe, cele două triburi (belermanii şi pagumanii) 
se refugiază în Imperiul Bizantin. Pentru un timp 
au stat în Balta Ialomiţei, iar descoperirile de la 
Vlădeni-Popina Blagodeasca, localizată la 4 km 
de Baltă, ilustrează probabil acest moment. După 
ce primesc acceptul Imperiului Bizantin li se dau 
trei cetăţi în Dobrogea şi misiunea de a apăra gra- 
nița de pe Dunăre. Kegen se botează în Dunăre 
împreună cu o parte din oamenii săi. Cam din 
aceeaşi perioadă încep să fie menţinante la Dună- 
rea de Jos, trei căpetenii pecenege: Satza, Sestlav 
şi Tathos. Poate acestui episod paşnic i se datore- 
ază şi gestul pecenegului Galinas, care, în con- 
fruntarea bizantino-pecenegă de la Diakene sal- 
vează viața comandantului bizantin Kekaumenos 
- arhonte al cetăților şi regiunilor de la Dunărea 
de Jos -, pe care la scos din luptă şi îngrijit 
atunci când acesta a fost grav rănit. Pentru că, 
spune cronicarul, Galinas ştia ce om era acela 
când era comandantul fortărețelor. 


d 


Coit cu mască, specific popoarelor 
„ |aflate la nordul Mării Negre 
(ruşi kieveni, pecenegi, uzi, cumani) 
în secolele X-XI 





Tolbă dintr-un 
mormânt cuman 
din Ucraina 


Războinic peceneg 
(Reconstituire de R. Oltean, 
SCArt. Historia SRL) 


Bizantinii, primind pe cei 20.000 de oameni 
ai lui Kegen, şi-au atras furia celor 800.000 de oa- 
meni ai lui Tirach, care îl acuză pe Kegen că face 
descinderi în teritoriile natale, răpeşte copii şi fe- 
mei pe care îi vinde ca sclavi în Imperiu. Bizanti- 
nii au întărit paza pe Dunăre. Sub pretextul pe- 
depsirii lui Kegen, toate cele 11 triburi conduse 
de Tyrach, care grupau 800 000 de oameni se în- 
dreaptă spre Bizanţ. Era prin 1048. Au trecut Du- 
nărea pe gheaţă, pe la vest de Silistra, când flota 
bizantină nu putea interveni şi s-au apucat de jaf. 


Confruntarea cu o armată 
creștină 


Orice s-ar spune despre Bizantini, un lucru 
este sigur, când simțeau primejdia se aşterneau 
cu toţii pe post şi pe metanii, cu împăratul în frun- 
te. Armata bizantină pornea la luptă cu steaguri, 
icoane şi preoți şi uneori toți soldaţii erau obli- 

gați să țină post chiar şi în timpul confruntărilor. 

Nu ştim care a fost pregătirea spirituală bi- 
zantină la apariţia pecenegilor, dar ştim că în spri- 
jinul bizantinilor alături de care lupta şi Kegen cu 
oamenii Săi, a venit şi o molimă devastatoare care 
a decimat rândurile inamice. În cele din urmă, Ty- 
rach a fost obligat să capituleze. Din acest mo- 
ment până în 1090, marţi, 29 aprilie, pecenegii au 
bântuit prin Imperiu, primind anumite teritorii 
pe care mai niciodată nu rămâneau, încheind 
alianțe, învingători sau învinşi, buni mercenari 
sau trădători. O agonie de aproape 50 de ani, în 
urma căreia au fost striviți de administraţia bi- 
zantină, de armată, de alianţe, de tot ce însemna 
maşinăria unui mare stat. 


Ultima bătălie 


În 1090, o armată pecenegă se pregătea să 
atace oraşul Chirovachi (azi loc. Kiucuk-Cekma- 
die din Turcia). Împăratul Alexios 1 Comnenul a 
luat 500 de oameni şi s-a dus în oraş. Însă, a con- 
statat că are forțe prea puţine faţă de pecenegii 
care puteau trimite 6.000 de oameni numai după 
hrană, în împrejurimi. Bizantinii atacau scurt, în 
momente propice, după care se retrăgeau. Şi pe 
când împăratul se ruga la Dumnezeu fiind din ce 
în ce mai îngrijorat, în ajutorul bizantinilor au ve- 
nit 40.000 de cumani de la nordul Dunării, 5.000 
de munteni (identificaţi de istorici cu vlahi din 
Balcani) şi 500 de celți ai contelui de Flandra, 
aflaţi în Nicomedia. 

La apusul soarelui, armata bizantină a înce- 
put rugăciunea, care a durat până târziu după 
miezul nopţii, punând în lăncile lor torţe, de lumi- 
nau tot cerul şi spune Comnena „Rugile făcute de 
armată au ajuns, fără îndoială, la cer, sau, mai 
bine spus, la Domnul Atotputernic“ 12. 

A doua zi, pe dealul Lebunion, pecenegii au 
dat ultima lor luptă. În zori „când cele două arma- 
te au ajuns față în față, s-a putut vedea un măcel 
cum nu a mai pomenit nimeni vreodată“. Se lupta 
aproape fără încetare, de vreme ce sătenii din sa- 
tele din jur îşi încărcau măgăruşii cu burdufuri cu 
apă şi duceau soldaţilor bizantini. 

Pecenegii aveau cu ei, ca de obicei, tot avu- 
tul, femeile şi copii. Cu toții au fost ucişi. Bătălia a 


12 Anna Comnena, op. cit., p. 18. 
15 Ibidem, p. 20. 


încetat seara. „Când soarele s-a apropiat de as- 
fințit şi toți sciţii (pecenegii - n.n.) au căzut pradă 
sabiei - o repet - împreună cu copii şi mamele 
lor, în timp ce o mulțime dintre ei au fost luaţi pri- 
zonieri, împăratul a poruncit să se sune încetarea 
luptei“. 13 Doar că nici acea mulțime de prizonieri 
nu a supravieţuit. În timpul nopții, soldații bizan- 
tini i-au omorât pe toţi, temându-se de numărul 
lor (aproape fiecare soldat avea în grijă treizeci 
de prizonieri). Împăratul s-a mâniat când a auzit 
aceasta, pentru că „erau și ei oameni“. 

Pecenegii care au mai scăpat cu viață au fost 
colonizați în zona Moglena. 

Dar acest popor nu a dispărut într-o zi, la 29 
aprilie 1090. Atunci a murit gloata care mai rămă- 
sese din el. Ei au murit încet, cu fiecare greşeală, 
cu fiecare trădare, cu fiecare frate vândut sclav în 
Bizanţ, cu fiecare întoarcere la stepă şi nu la pă- 
rinți şi cu fiecare jertfă adusă idolilor în plin mile- 
niu creştin. 

Pecenegii nu au avut nici o viziune politică 
adaptată timpului pe care îl trăiau, nu au avut 
lideri politici pe măsură şi acest lucru îl demon- 
strează cu prisosinţă foştii lor vecini din Asia, 
actualii noştri vecini în Europa, mă refer la bul- 
gari şi unguri. Pentru că Asparuh a trecut Dună- 
rea cu 20.000 de bulgari şi numele lor e purtat 
azi de o ţară, Tirach a trecut cu 800.000 de pe- 
cenegi şi-au umplut cu leşurile lor dealul de la 
Lebunion. Bizantinii nu pot fi acuzaţi de nimic, 
s-au purtat la fel cu toți barbarii. Pentru toţi 
aveau acelaşi tratament: creştinare, stipendii, 
un loc în care îi colonizau. Însă, în timp ce țarii 
bulgari şi regii maghiari au aplicat măsuri 
aproape de neînțeles atunci de confrații lor, 
pecenegii s-au încăpățânat să fie ce-au fost în- 
totdeauna. Au plătit cu viața. Noi nu contestăm 
că genele unora din ei mai pot să rătăcească şi 
azi prin ADN-ul unor indivizi din Balcani, dar ei 
nu vor mai fi niciodată ce au fost, un mare po- 
por. 

Testul pe care l-au avut de trecut popoarele 
sosite în Europa acum o mie de ani nu a fostunul 
al gloriei, ci unul în care s-a jucat însăși existența 
lor. Bulgarii şi ungurii au înțeles, pecenegii nu. Şi 
niciodată stepa nu a mai tremurat sub copitele 
cailor lor. 

Figurile rezistenţei 
anticomuniste 


Există o catholită, cum ar diagnostica Noica maladia culturii 





ză 
Dă 


del 


p lecarea dintre noi, cu o discreţie desăvâr- 


Constantin Mihai 





şită, a unuia dintre ultimii mohicani ai re- 
zistenței anticomuniste, Ion Gavrilă-Ogo- 
ranu, cel care a pus în alertă Securitatea comu- 
nistă între 1948-1976, prin organizarea unui pu- 
ternic front de rezistență armată în Făgăraş, a re- 
deschis Cutia Pandorei. E bine ca măcar în aceste 
momente triste pentru omenia românească, pu- 
blicul să iasă din starea de ignoranță, în care a 
fost sistematic ţinut, dar în care s-a şi complăcut, 
şi să afle despre ceea ce a însemnat salvarea 
onoarei unei națiuni din iadul comunist. 
Dispariţia unor modele nu înseamnă doar o 
pierdere pentru preconizata sau mult așteptată 
condamnare a comunismului de către autorități- 
le statului, care încă se simt legate, datorită unor 
complicităţi, de trecutul roşu, ci apusul unei lumi 
în care curajul, atitudinea, cinstea, generozitatea, 
onoarea, competența, bunul-simţ, credința ade- 
vărata, şi nu cea mimată, dădeau măsura valorii 
sale. Bădia Gavrilă-Ogoranu a întrupat toate aces- 
te trăsături ale unei tradiții aristocratice interbeli- 
ce a cărei normalizare încercăm s-o regăsim astăzi. 
Se cuvine să ne plecăm cu smerenie şi bucu- 
rie, deopotrivă în faţa tuturor martirilor apoca- 
lipsei comuniste care au dat o lecţie de cinste şi 
onoare, într-un moment decisiv al parcursului na- 
țiunii române. Mişcarea de Rezistență Armată din 
România, prima de o asemenea amploare în Eu- 
ropa Răsăriteană se constituie într-o prelungire a 
luptei începută în temnițele comuniste, ca un răs- 


române, predispusă adeseori la spiritul funebru, prin care se 
încearcă revigorarea unui spaţiu intelectual. Cu alte cuvinte, există 
Ia noi această „cultură a parastasului“ de care vorbea şi Andrei 
Pleşu, prin care ne redescoperim valorile, modelele, trecute altfel 
sub o tăcere suspectă. 


puns hotărât la acţiunea de satanizare a ţării. Me- 
moria colectivă va trebui să înregistreze toate 
aceste episoade ale combaterii comunismului, 
episoade esenţiale pentru recuperarea unei is- 
torii supusă atâtor falsuri. 


Oaza noastră de normalitate 


O altă figură a rezistenţei anticomuniste de 
la a cărei moarte s-au scurs trei ani, (ar fi împlinit 
în iulie, 80 de ani) este Gheorghe Stănescu, auto- 
rul volumelor: Jurnal din Prigoană (Editura Ve- 
nus, 1996); Pseudo-Jurnale Poetice (Editura Ve- 
nus, 2000) şi Cabala tăcerii și dreptul Ia replică 
(Editura Venus, 2000), de care m-am ocupat pe 
larg în „Jurnalul Literar“, „Mozaic“ şi „Povestea 
Vorbei“. Un intelectual rafinat, un poet talentat, 
Gheorghe Stănescu aparținea aceluiaşi mediu in- 
terbelic, ca şi bădia Gavrilă, cu care era în relaţii 
apropiate. Născut în comuna Negru Vodă, din ju- 
dețul Constanţa, absolvent al Liceului Spiru Ha- 
ret din Bucureşti, promoţia 1946, student al Fa- 
cultăţii de Litere şi Filosofie din Bucureşti, este 
silit, în toamna lui 1948, să-şi întrerupă studiile 
pentru a evita arestarea. Motivul era unul simplu: 
FDC-ist - pentru o mai bună lămurire a termenu- 
lui, să spunem că este vorba de Frăţiile de Cruce, 
organizaţia de tineret a Mişcării Legionare care 
aduna cei mai buni elevi din clasele de gimnaziu 
şi liceu, pentru a-i pregăti în această Şcoală a 
Caracterelor puternice. În 1949, judecat în lipsă 
de Tribunalul Militar Constanţa, Gheorghe Stă- 
nescu este condamnat la 5 ani închisoare pentru 

uneltire împotriva ordinii sociale. Arestat în 
1952, la Bucureşti, trece prin geografia peniten- 
ciară de la Constanța, Peninsula-Valea Neagră, 
Aiud, mina Cavnic, Gherla, Jilava, Iași. Este elibe- 
rat în decembrie 1956. Participant la fenomenul 
Pieței Universităţii, Gheorghe Stănescu vorbeşte 
în mai 1990, din balcon, în numele studenților tri- 
mişi de regimul comunist la „studii“ în temniţele 
şi lagărele de muncă forțată. În 1994, înființează 
la Rm.Vâlcea, filiala Fundaţiei Culturale Memoria 
pe care o conduce ca preşedinte, până la moartea 
sa, în ianuarie 2003. În această calitate, ia inițiati- 
va realizării unei emisiuni Radio şi TV „Restituiri 
din istoria confiscată“, facilitând opiniei publice 
întâlnirea cu ceea ce a însemnat rezistenţa antico- 
munistă din România. O bună parte din aceste 
emisiuni constituie un fond documentar al „Me- 
morialului Sighet“ şi al „Memorialului Fortul 13- 
Jilava“. 

Pornind de unul singur în această întreprin- 
dere salutară, Gheorghe Stănescu a contribuit la 
strângerea unui bogat fond documentar, util cer- 
cetării istorice. Acest demers, singular în spaţiul 
românesc postcomunist, este cu atât mai merito- 
riu cu cât recuperează mărturii ce se pot constitui 
în piese esenţiale ale viitorului dosar de condam- 
nare a comunismului. Noblețea şi generozitatea, 
fermitatea şi duritatea răspunsului, atunci când 
era cazul, eleganța şi bunul simţ, oratoria elevată 
şi buna dispoziție, competența şi profesionalis- 








mul, discernământul şi înțelepciunea constituiau 
trăsăturile personalităţii lui Gheorghe Stănescu, 
un reprezentant al modelului paideic interbelic. 
Asumarea unui destin implacabil este dominanta 
întregii generaţii de sacrificiu, cum foarte suges- 
tiv caracteriza Mircea Vulcănescu generaţia crite- 
rionistă, care a luat fie calea temniței comuniste, 
fie pe cea a exilului nesfârşit. 

Contactul cu Gheorghe Stănescu, precum şi 
cu alte figuri ale rezistenței anticomuniste pre- 
cum: Mircea Nicolau, Dr. Nae Nicolau, George Po- 
pescu Glogoveanu, Viorica Călinescu, Gheorghe 
Mihai, Pr. Liviu Brânzaş, Aspazia Oțel Petrescu, 
Sandu Ştefănescu ş.a., mi-a oferit fericita ocazia 
de a cunoaşte adevărate caractere, modele de ur- 
mat. Toţi aceştia întruchipează valorile unei lumi 
pe care comunismul a încercat s-o distrugă, înlo- 
cuind-o cu un surogat. 

Reconstrucţia țării, profund cangrenată de 
microbul comunist, nu se poate începe decât cu 
asemenea oameni care au trăit şi trăiesc în res- 
pectul față de semeni şi față de Dumnezeu. Pre- 
zenţa lor provoacă pentru mulți dintre cei nără- 
viţi în comunism o mustrare de conştiinţă, trezin- 
du-i la realitate. Rezistenţii anticomuniști repre- 
zintă oaza noastră de normalitate, oglinda mo- 
rală pentru o primenire a actualei stări de lucru. 
Dacă rândurile lor se reduc aici, pe pământ, ele se 
înmulţesc acolo, în cer, constituind biletul nostru 
de trecere la Judecata universală de Apoi. 

_ a bn > D= [i 

Viaţa și moartea unui 
model: dr. Virgil Velescu 


În dimineaţa zilei de 30 aprilie 2006, a plecat dintre noi inginerul 
doctor în științe economice Virgil Velescu, un naționalist-creștin 
exemplar. A trecut la Domnul, senin şi discret precum a trăit. 


Horia Brad 





1997 - 1998. Se întorsese în ţară, în 1993, 

după un exil de 53 de ani, pentru a muri pe 
pămînt românesc. Nu a acceptat nici o altă cetățe- 
nie în afară de cea română, considerînd că asta 
este măsura loialității sale faţă de România. 

L-am vizitat în apartamentul modest din Ba- 
cău pe care îl împărțea cu fratele său, Petru. Am 
păşit în acel loc conştient că voi da ochii cu un 
martor important al istoriei recente. Ştiam de la 
alți seniori anticomuniști că Virgil Velescu a fost 
implicat în constituirea Guvernului român în 
exil, la Viena, după invadarea României de sovie- 
tici. Ştiam că fusese un apropiat al lui Horia Sima, 
şeful Mişcării Legionare, şi că luptase o viață pen- 
tru România. 


ÎL, -am cunoscut pe dr. Virgil Velescu prin 


Un martor important 


Venerabilul naționalist era de o discreţie şi 
de o modestie exemplare. Îi plăcea să primească 
musafiri, dar mai mult asculta. Nu-i plăcea să vor- 
bească despre sine, chiar dacă era provocat sau 
rugat. 

N-am auzit din gura sa nici un cuvînt care 
să semene a laudă de sine. Povestea despre 
evenimente dramatice din istoria țării, la care 
participase nemijlocit, fără emfază, cu grijă 
pentru acurateţea informaţiei. Era calm, chiar 
cînd avea de combătut opinii nedrepte şi 
prejudecăți. Îşi exprima opiniile, dar nu pole- 
miza. 

În toată atitudinea sa se vedea o seniorali- 
tate de bătrân înțelept, fără ostentaţie. Aducea 


mai degrabă a anahoret decit a luptător. Cu răb- 
dare, plin de politeţea acelei şcoli vechi după care 
unii tînjim fără s-o fi cunoscut, ştia să dea răspun- 
suri definitive fără aerul că emite sentinţe. 
Concepţia sa de viață era întemeiată pe învăţătu- 
ra creştină. De aici îi veneau răspunsurile. Şi tot la 
această concepție îşi raporta şi comportamentul 
cotidian. 

Dr. Virgil Velescu trăia ca un schimnic, deşi 
avea venituri - de pe urma unei vieţi de muncă în 
Germania - care i-ar fi permis să ducă un trai lu- 
xos. Prefera să facă bine. Filantropul Velescu a 
fost o instituţie. A sprijinit financiar publicații şi 
organizaţii de dreapta, dar şi oameni care aveau 
proiecte personale lipsite de orice implicație po- 
litică. 

Cînd îl întrebai ce mai face, răspundea inva- 
riabil: „Aştept Învierea!“. În această propoziţie- 
mărturisire stătea toată viaţa sa. 


„Rebeliunea“ 


Născut la 10 martie 1914, în comuna Traian, 
judeţul Bacău,Virgil Velescu a urmat Liceul Teo- 
retic la Roman, după care s-a înscris la Politehnica 
din Bucureşti. Acolo, majoritatea studenţilor 
erau legionari. A intrat în mișcare în 1934, con- 
vins că Dumnezeu a vrut aşa, ca el să păşească în 
rând cu cei mulți. După obţinerea diplomei de in- 
giner, a fost angajat la Ministerul Lucrărilor Pu- 
blice. 

Ion I. Moţa, unul dintre fondatorii Mişcării 
Legionare, i-a cerut ajutorul pentru refacerea mă- 
surătorilor necesare la Casa Verde - Sediul Cen- 
tral al Legiunii, căci plănurile clădirii dispăruseră 
în timpul lucrărilor, în condiţii necunoscute. Cu 

Închisoarea Gherla văzută din cimitir 





acest prilej, l-a cunoscut pe Corneliu Zelea Co- 
dreanu, şeful Legiunii. 


Anti-Hitler 


Virgil Velescu a fost în primejdie de moarte 
în 1939. După asasinarea premierului Armand 
Călinescu de către o echipă de legionari, ca pe- 
deapsă pentru uciderea lui Corneliu Codreanu, 
Puterea a declanşat o represiune groaznică. 
Aproape 300 de legionari au fost ucişi fără jude- 
cată. Între aceştia, şi mare parte din elita Mişcării. 
Ministrul Lucrărilor Publice, Mihai Ghelmegea- 
nu, a reuşit să-l salveze pe Velescu, sub pretextul 
că este un specialist indispensabil ministerului. 

La 3 septembrie 1940, împreună cu un grup 
de 20 de legionari, inginerul Velescu a luat parte 
la acţiunea de la Braşov, condusă de Nicu Crăcea, 
pentru ocuparea postului de emisie Radio-Bod, a 
'Telefoanelor şi Jandarmeriei. În confruntarea cu 
jandarmii, a fost rănit. 

Evenimentele din ianuarie 1941, cunoscute 
sub denumirea de „Rebeliunea legionară“, l-au 





prins pe Virgil Velescu în Bucureşti. Cum 
era un legionar destul de vizibil, a fost 
nevoit să fugă din țară pentru a nu fi are- 
stat. În lipsă, a fost condamnat la opt ani 
de temniță pentru „procurare de arma- 
ment“. 

Bun cunoscător al limbilor engleză, 
franceză şi germană, Velescu a fost anga- 
jat în Ministerul Propagandei celui de-al 
treilea Reich. „Am aflat repede ce plă- 
nuiau nemții să facă din ţara noastră dacă 
ar fi cîştigat războiul. România trebuia di- 
vizată, să rămână numai o bucăţică, iar 
românii urmau a fi obligați să muncească 
doar în agricultură, fără a-şi putea dezvol- 
ta vreodată industria. În atari condiţii, 
| eraimposbil să iubesc regimul lui Hitler“ 
- ne-a spus Velescu, acum cîțiva ani. 








1 Arestarea 


La finele lui 1942, Velescu a fost are- 
stat şi dus, împreună cu alţi legionari 
aflați în Germania, în lagărul de extermi- 
nare de la Buchenwald. Horia Sima, şeful 
Mişcării, evadase din lagărul de la Ber- 
chenbruch, iar nemții au delanşat prigoana împo- 
triva legionarilor. „Comandantul a simțit inten- 
țiile necurate ale lui Hitler în privința României şi 
a fugit din lagăr, unde era deţinut alături de alte 
căpetenii legionare, şi i-a cerut ajutorul lui Mus- 
solini. Dar Italia l-a trimis pachet nemților. Era de 
aşteptat, întrucât Mussolini era la remorca lui 
Hitler, lucru pe care îl ştiam din minister şi pe 
care l-am comunicat şefilor Mişcării Legionare“ - 
ne-a povestit Velescu. 

Arestarea lui Velescu a fost o lovitură pentru 
legionarii din exil, fiindcă era unul dintre oa- 
menii de legătură între Horia Sima şi legionarii 
din libertate. 


Viaţa de lagăr 


În lagărul de la Buchenwald erau ţinuţi 
50.000 de oameni, în majoritate ruşi, polonezi şi 
evrei. Spre deosebire de aceştia, românii aveau 
un tratament mai bun, pentru că totuşi România 
era aliată Germaniei. „Pe ruşi şi pe polonezi îi 
duceau la muncă la o carieră de piatră. Erau nişte 

schelete ambulante, epuizați de muncă şi rupți de 
foame. Când am intrat în lagăr şi i-am văzut, 
m-am speriat. Pe poarta lagărului scria în germa- 
nă, în batjocură, «Fiecăruia ce i se cuvine»“ - îşi 
amintea seniorul. 

După evadarea lui Sima, au fost aduşi la 
Buchenwald şi ceilalți lideri legionari. Horia Sima 
a fost închis în lagărul de la Sachenhausen, unde 
nu se aflau alți legionari. A fost ținut acolo, izolat, 
pînă la 23 august 1944, când România a întors ar- 
mele. După această dată, Hitler a dispus eliber- 
area tuturor legionarilor. „Nu mai avea nevoie de 
noi închişi, nu mai puteam fi folosiți ca element 
de şantaj contra mareşalului Ion Antonescu. 
Reich-ul îl ţinea sub presiune pe şeful statului 
român, amintindu-i că dacă nu se supune dorințe- 
lor sale, ar putea să- înlocuiască de la putere cu 
noi, legionarii“ - credea Velescu. 

Lagărul de la Buchenwald şi-a luat totuşi 
obolul şi din tabăra legionarilor. La 22 august, 
înainte de a apuca să cunoască din nou libertatea, 
şase legionari au fost ucişi într-un bombardament 
al americanilor deasupra lagărului, iar alți 40 au 
fost grav răniţi. 


Guvernul și Armata din exil 


Toţi legionarii au fost duşi cu trenurile la 
Viena, unde au înființat, la 24 august 1945, Gu- 
vernul Naţional Român, sub conducerea lui Horia 
Sima. Tot la Viena a fost creată Armata Naţională, 
formată din trei regimente, avîndu-l ca şef pe ge- 
neralul Platon Chirnoagă. Ambele structuri au 
avut ca scop împiedecarea legitimării guvernului 
bolşevic de la Bucureşti. „Voiam să atragem aten- 
ţia opiniei publice internaţionale asupra celor ce 
se petrec în România şi să întreţinem flacăra spe- 
ranței pentru românii din ţară. Ştiam ce va urma 
dacă bolşevicii pun mîna pe ţara noastră. În par- 
te, ne-am îndeplinit obiectivele, dar nu i-am putut 
salva pe cei din ţară. Un regiment din Armata Na- 
țională a luptat, la cererea noastră expresă, pe 
Oder, împotriva ruşilor comunişti“ - afirma bă- 
trînul legionar. 

Virgil Velescu nu vrut să ocupe o funcţie în 
Guvernul din exil şi nici să primească gradul de 
comandant legionar. Considera că alții sînt mai 
îndreptăţiţi decât el să aibă titluri şi onoruri - mai 
ales dintre camarazii săi martirizați în țară. 


Guvernul Naţional şi Armata sa şi-au încetat 
activitatea după capitularea Germaniei, la 8 
august 1945, cînd românii din exil au realizat că 
nu mai exista nici o speranţă pentru a opri bolşe- 
vizarea țării. 


Scăpaţi de Niirnberg 


Principala preocupare a legionarilor a deve- 
nit aceea de nu fi pecetluiți cu calificativul de „co- 
laboraţionişti“ ai regimului nazist. Virgil Velescu 
a întocmit un succint memoriu despre activitatea 
Mişcării Legionare şi năzuinţele ei, pe care l-a în- 
mânat lui Robert Murpy, consilierul diplomatic 
al generalului Dwight D. Eisenhower, şeful Car- 
tierului General al Aliaților, amplasat la Frankfurt 
pe Main. Discuţia cu Velescu l-a convins pe Mur- 
phy că Mişcarea Legionară nu face parte din gru- 
pările care au colaborat cu naziștii. Avizul său pe 
memoriu a fost paşaportul pentru libertate al 
legionarilor. 

Ulterior, Virgil Velescu a urmat Facultatea de 
Economie Politică a Universităţii din Minchen şi 
a obţinut titlul de doctor la aceeaşi înaltă şcoală. 
A lucrat o vreme ca inginer în Franţa, iar din 1964 
a devenit redactor al secţiei în limba română a 
postului de radio „Deutsche Welle“, de unde a 
ieşit la pensie. 

Un martir făgărăşean: 
Părintele loan Ghindea 


Părintele Ion Ghindea s-a născut la 4 iunie 1906, în Ucea de Sus, jud. 
Făgăraş (azi jud. Brașov) în familia lui Gheorghe şi Paraschiva 
Ghindea. După absolvirea şcolii primare, urmează Școala normală de 
7 ani din Sibiu, cu examen de calificare ca învățător, apoi cursurile 
Academiei Teologice din Sibiu. Se căsătorește şi este hirotonit ca 
diacon Ia 5 martie 1935, iar la 7 martie același an ca preot, de către 
arhiereul-vicar Vasile Stan, pe seama parohiei Zdrapț, jud. Hunedoara. 
Ulterior, este transferat la parohia Drăguș, jud. Făgăraş, unde în 1941 
era semnalat ca „administrator parohial“. Aici avea să slujească până 


Adrian Nicolae Petcu 





Ia arestare. Nu a avut copiil. 

e pare că părintele Ion Ghindea avea să 
$ adere la curentul politic legionar de regă- 
sire spirituală a țării, care îşi făcea loc tot 
mai mult în rândurile preoţilor ortodocşi. În sta- 
diul actual al cercetărilor nu ştim care a fost acti- 
vitatea ui în această Mişcare, activând probabil 
încă înainte de 1938 - an în care partidele poli- 
tice au fost desființate. După acest moment, se 
pare că nu a mai activat, atâta vreme cât nu a fost 
condamnat, potrivit dosarelor de la Securitate 
care ne-au fost semnalate de deţinătorii actuali ai 
arhivelor. 

Se pare că activat în timpul guvernării na- 
țional-legionare, însă numai pe plan local, deoa- 
rece la consumarea evenimentelor din ianuarie 
1941, părintele Ghindea se afla în parohia Dră- 
guş. Cunoscut ca membru legionar, după ianua- 
rie 1941 avea să fie anchetat, împreună cu alți 
preoți „legionari“ - în urma unui ordin special al 


Jandarmeriei Generale. Astfel, la 14 martie 1941, 
părintele Ion Ghindea, împreună cu alți învăță- 
tori din localitate, a fost anchetat de şeful Pos- 
tului de jandarmi din Viştea de Sus, jud. Făgăraș, 
în legătură cu participarea lui la evenimentele 
din ianuarie acelaşi an. În anchetă, părintele a 
arătat cum în seara zilei de 21 ianuarie a primit o 
circulară ca toți legionarii din localitate să se 
adune la sediul legionar din Făgăraş, unde a şi 
fost în aceeaşi seară. Acolo avea să constate că 
există o neînțelegere între Mişcarea legionară şi 
generalul Ion Antonescu, față de care atât legio- 
narii, cât şi şeful Legiunii de jandarmi lau deter- 
minat să plece, împreună cu cei cu care venise. În 
zilele de 22-23 ianuarie, părintele Ghindea a ră- 
mas în Viştea, slujind la biserică şi ţinând orele de 
religie la şcoală2. 

La percheziţie i se găsiseră mai multe broşuri 
legionare publicate anterior guvernării legionare 
şi care fuseseră scoase de acesta din pământ, 
unde fuseseră îngropate, după 6 septembrie 


1 Adresa a Arhiepiscopiei Sibiului către Patriarhia Română, din 17 martie 2005, privitoare la martirii din eparhie, 
cu date strânse din Arhiva confesională şi mărturii de Ia preotul loan Glăjar de la Ucea de Jos. 

2 ACNSAS, fond Penal, dosar 317, vol. 1, f. 120-122. Potrivit art. 61 din Legea învățământului primar din 26 iulie 
1924, modificat şi publicat în Monitorul Oficial de Ia 22 aprilie 1932, preotul parohiei trebuia să predea două 
ore pe săptămână în mod gratuit Religia, ca disciplină obligatorie, în localul şcolii, la fiecare clasă sau divizie. 
Această obligație constituia parte esenţială a misiunii lor pastorale. Controlul religios se făcea de către organele 
specifice ale Ministerului Instrucțiunii şi de autoritatea bisericească respectivă. Acolo unde preotul nu era sau 
era infirm se preda de către învățător sau persoana indicată de autoritatea superioară bisericească ( „Apostolul“, 


an X, nr. 9-10, 1-15 mai 1933, p. 129). 

1940. Aceste publicaţii aveau să nu-i fie imputate 
părintelui, deoarece conform unui ordin din 
1941, trebuiau ridicate de şeful postului de jan- 
darmi din localitates. 

Mai mult decât atât, în data de 22 martie 
1941, la instrucția Parchetului de pe lângă Tribu- 
nalul Făgăraş a afirmat că nu a participat la vreo 
manifestaţie şi nici nu a avut armă. 

Faţă de acestea, la 8 mai 1941, cazul părinte- 
lui lon Ghindea a fost clasat de Parchetul Militar 
al Garnizoanei Braşov$. 


Arestat și sub Antonescu, 
şi sub comuniști 


Chiar dacă fusese achitat, organele Jandar- 
meriei aveau să-l urmărească în continuare pe 
părintele Ghindea, ca pe un posibil atentator la 
siguranța statului. Nu ştim dacă acesta a mai acti- 
vat în clandestinitate în Mişcarea legionară, însă 
avem date certe că, împreună cu alți preoți sus- 
pectaţi de aceleaşi manifestări, în zilele Crăciunu- 
lui din 1942, a fost internat în lagărul de la mă- 
năstirea Tismana, afectat preoților. Ca şi ceilalți 
preoți a fost eliberat în aprilie 1943, când, proba- 
bil, avea să se întoarcă în parohia sa. 

La 15 octombrie 1944 părintele Ghindea era 
arestat din nou de către jandarmi şi trimis în la- 
găr, pentru antecedentele sale politice şi în virtu- 
tea convenţie de armistițiu încheiate de statul ro- 
mân cu URSS. Faţă de aceasta, locuitorii satului 
vor protesta energic printr-un memoriu către pre- 
fectul judeţului Făgăraş, care suna astfel: „Pe noi 
credincioşii Bisericii ortodoxe din comuna Dră- 
guş ne-a întristat foarte mult acest fapt, deoarece 
nu se cuvenea, după a noastră părere, să se aplice 
o asemenea pedeapsă preotului nostru loan 
Ghindea, pe care îl avem de mult timp în mijlocul 
nostru, ca pe un bun păstor sufletesc şi care nici- 
când nu ne-a îndrumat pe căi rele, ci numai bune, 
pentru binele nostru obştesc. Prin plecarea sfin- 
ției sale dintre noi, ne cauzează o mare întristare, 
rămânând ai nimănui, fără nici un povățuitor în 
îndrumător în toate împrejurările vieţii noastre 
3 AMJDIM, fond Penal, dosar 104355, f. 5-5v. 

4 ACNSAS, fond Penal, dosar 317, vol. 1, £. 129-129v. 
5 Ibidem, f. 137. 

6 1dem, fond Documentar, dosar 74, vol. 6, f. 35. 

7 Idem, fond Informativ, dosar 6445, f. 49. 

















Ioan ghindea înainte de a fi hirotonit 


de toate zilele. [...] Faţă de aceste împrejurări, res- 
pectuos şi cu supunere, vă rugăm [...] să binevoiţi 
a se interveni locului în drept, pentru eliberarea 
părintelui nostru Ioan Ghindea, pentru a-l avea 
în mijlocul nostru pentru totdeauna“. 

În urma acestui demers, se pare că părintele 
nostru era eliberat din detenţia în care fusese tri- 
mis. Însă, persecuția la adresa sa nu se va termina 
aici, deoarece, după instaurarea comunismului, 
va culmina cu martirajul. 

Astfel, potrivit unei note informative fur- 
nizate Securităţii, aflăm că în săptămâna 14-21 
mai 1950, „la iniţiativa“ părintelui loan Ghindea, 
s-a ridicat o cruce Ia ieşirea din sat, care a fost 
sfințită de cinci preoţi printr-o „mare procesiu- 
ne“, urmată de un Maslu. Informatorul Securității 
arăta că „impresionant a fost pentru cei 400-500 
de credincioşi că [pe] lângă prapori stăteau cu 
multă evlavie şi un grup de membri PMR din or- 
ganizaţia Drăguş“, nominalizându-i, dar şi preşe- 
dintele cooperativei din localitate, de asemenea 
membru PMR. Aceeaşi sursă mai nota că pentru 
agapa ce s-a organizat ulterior, preotul Ghindea a 

strâns de la locuitorii comunei, diferite produse, 
printre care şi „8 kilograme carne vițel tăiat pro- 
babil clandestin“8. 

Ulterior, Securitatea avea să-l pună sub stric- 
tă urmărire informativă. Totodată, printr-un or- 
din abuziv al Comitetului Provizoriu local, din 
mai 1950, i se confisca locuinţa, casa parohială, 
instalându-se aici noua „casă de naşteri“ din loca- 
litate. Faţă de aceasta, părintele Ghindea a pro- 
testat, pentru care a fost ameninţat atât de orga- 
nele administrative locale, cât şi de Securitate, 
prin Miliţie?. 

3 Ibidem, f. 30-30v. 


pr 


._—. 





Totodată, se pare că, părintele Ioan Ghindea 
s-a implicat în mişcarea de rezistenţă armată anti- 
comunistă din România, spovedindu-i şi ajutîn- 
du-i pe luptătorii din grupul Olimpiu Borzea, din 
munții Făgăraşului. 

Pentru aceasta, în 1950 Securitatea avea să-l 
rețină şi să-l ancheteze la Făgăraş şi Sibiu, chiar 
de colonelul Gheorghe Crăciun. Însă, din cauza 
torturilor Ia care fusese supus, părintele avea să 
treacă la cele veşnice, acasă la Ucea de sus, la 6 
martie 195210. A fost înmormântat în cimitirul 
parohial din Ucea de Susil. 


9 Ibidem, f. 56. După ocuparea abuzivă a casei parohiale, acelaşi autorităţi locale îi puneau în vedere preotului 


10 Cicerone Ioniţoiu, Cartea de aur a rezistenţei româneşti împotriva comunismului, vol. |, Hrisovul, 1995, 
p. 63-64, 328; Vasile Manea, Preoți ortodocși în închisorile comuniste, ed. a I-a, Patmos, 2001, p. 121; Paul 
Caravia coord., The Imprisoned Church. Romania, 1944-1989, INST, Bucharest, 1999, p. 190. În această din 
urmă lucrare se precizează că acesta ar putea fi greco-catolic, ceea ce este eronat. 


1 Adresa Arhiepiscopiei Sibiului către Patriarhia Română, din 17 martie 2005, privitoare la martirii din eparhie, 
cu date strânse din Arhiva confesională şi mărturii de Ia preotul loan Glăjar din Ucea de Jos. 

Homo Sapiens 
intre îndumnezeire 
și evoluţionism 


Secolul XXI este un secol născut sub aripa morții. Prăbuşirea în 
New York a celor două turnuri ale WIC lovite de avioane kamikaze 
în septembrie 2001, Războiul din Iraq, atentatele de la Bagdad, 
Madrid şi Londra, luptele sângeroase purtate între trupele NATO şi 
insurgenții iraqieni şi abgani au reprezentat tot atâtea trepte 
coborâte de rasa umană spre străfundurile iadului. 


Marcel Răduţ Seliște 





nale nemiloase ce par să constituie un fel 
de al Treilea Război Mondial au fost făptui- 
te cu invocarea lui Dumnezeu, fiecare dintre păr- 
țile beligerante propunând oamenilor propria 
variantă de Eden, de fericire perpetuă fie în nu- 
mele unei pseudo-asumări a Islamului, fie în nu- 
mele unei democraţii globalizante de inspiraţie 
pseudo-creştină. Dobândirea fericirii, prelungi- 
rea vieții, stăpânirea pământului, altfel spus în- 
vingerea morţii sunt idealurile omenirii contem- 
porane, iar proclamarea unui aşa-zis adevăr reli- 
gios şi utilizarea instrumentelor morţii sunt mij- 
loacele prin care se doreşte împlinirea acestora. 
Secolul XXI este şi un secol al marilor spe- 
ranţe - relansarea ofensivei de cucerire a spaţiu- 
lui cosmic, descoperirile făcute de genetică, de 
medicină oferind locuitorilor planetei Pământ 
aceeaşi iluzie a unei vieți lungi şi prospere într-un 
trup scăpat de boli şi stăpân peste natura înconju- 
rătoare. Secolul XXI pare a fi, deci, un secol în 
care oamenii doresc să afle cât mai repede cu 
putință calea spre Eden, calea spre o viață fericită 
şi, eventual, veşnică. 


p aradoxal este faptul că aceste acte crimi- 


nezeu ori transformând pe Dumnezeu într-un 


agent electoral al intereselor politice, militare 
sau de altă natură, după firea noastră căzută şi 
meschină? 

Globalizarea, aşa cum este înțeleasă şi pro- 
movată de venerabilii puternici ai lumii actuale, 
care se străduiesc să se substituie lui Dumnezeu, 
ne spune că ar fi posibilă fericirea aici, pe Pământ 
şi în forma trupească şi sufletească în care este 
cuprins omul modern. Civilizația umană îşi con- 
struieşte propriul templu în care locul de venera- 
re este ocupat de Homo Sapiens, copilul precoce 
şi teribil al unui neînțeles Mare Arhitect care i-a 
dăruit spre stăpânire şi cucerire permanentă 
Cosmosul. Drepturile omului sunt acum noua 
carte sfântă, iar ştiinţa modernă îl transformă pe 
om într-un atotputernic slujitor peste tainele na- 
turii. „Apoi au zis unul către altul: «Haidem să fa- 
cem cărămizi și să le ardem cu foc! Şi au folosit 
cărămida în loc de piatră, iar smoala în loc de var. 
Și au zis iarăși: «Haidem să ne facem un Oraș şi un 
turn al cărui vârf să ajungă Ia cer şi să ne facem 
faimă înainte de a ne împrăștia pe fata a tot 
pământul!“ (Facerea XI, 3 - 4) 


„Raiul“ pe pământ 
Omul este călăuzit pe acest drum de o forță 


pe care, în lipsa lui Dumnezeu, nu o poate înţele- 
ge: frica de moarte. Cu excepţia fanaticilor, orice 

ființă umană poartă cu sine acest sentiment. Civi- 
lizaţia modernă se luptă cu moartea de pe poziţii 
orgolioase şi crede cu putere că ştiinţa modernă 
va oferi, în cele din urmă, panaceul universal 
pentru bolile ce macină trupurile noastre, conco- 
mitent cu zidirea unei noi ordini mondiale care 
ar purta germenii unui viitor Eden pământesc. 
Dumnezeu este uitat, omul îşi face chip cioplit din 
propria mândrie şi se închină acestuia... 

Civilizaţia globalizării repetă actul păcatului 
adamic, însă la dimensiuni planetare. Salvarea 
din ciclul morții este aştepată doar de la om, bol- 
navul doreşte să-şi fie propriul doctor, deşi boala 
sa este devastatoare şi îi interzice orice demers 
curativ. „Precum printr-un om a intrat păcatul în 
lume și prin păcat moartea, așa și moartea a tre- 
cut Ia toți oamenii, pentru că toți au păcătuit în 
el “(Epistola către Romani a Sfântului Apostol Pa- 
vel V, 12) Acest lanţ cauzal al păcatului şi morţii 
este ignorat, moartea fiind privită doar ca un sim- 
plu accident bilogic, o defecțiune genetică reme- 
diabilă. 

„Center for Future Human Evolution - 
CFHE“ o organizaţie non-profit din SUA - forma- 
tă din studenţi şi cercetători aparţinând diferite- 
Ț 











lor domenii ale ştiinţei de frontieră - propune 
modele de evoluţie a ființei umane pline de opti- 
mism şi bazate pe marile descoperiri ştiinţifice 
ale secolelor XX şi XXI. Ingineria genetică ocupă 
un loc central în presupusa evoluţie viitoare a 
omului şi va oferi acestuia învingerea bolilor, lon- 
gevitate extremă, capacități fizice şi intelectuale 
extraordinare şi adaptabilitate la diferite medii 
(ocean, spaţiu cosmic etc.). Miracolul dumneze- 
iesc al vieţii este redus la o simplă combinaţie de 
gene care pot fi manipulate după bunul plac. „În- 
ceputul truției omului este a părăsi pe Dumnezeu 
şi a-şi întoarce inima sa de la Cel care La făcut.“ 
(Cartea înţelepciunii lui Isus, fiul lui Sirah X, 12) 
Trufia omenească, asemănătoare trufiei luciferi- 
ce, îi determină pe oameni să-şi afle repere de 
credință aproape cu caracter religios în proiecte- 
le ştiinţei moderne. Se vorbeşte despre inteligen- 
ţa artificială, despre nanotehnologie, despre co- 
lonizarea spaţiului cosmic, imaginea unui Uni- 
vers plin de galaxii ce pare a fi infinit seduce pe 
om, acesta uitându-L pe Creator şi închinându-se 
creaturii... 

Conform unui amplu articol postat pe site-ul 
MSNBC-NEWS, „Evoluţia umană Ia răscruce“ scris 

de editorul ştiinţific Alan Boyle, comunitatea oa- 
menilor de ştiinţă evoluţionişti (formată din per- 
sonalități recunoscute la nivel mondial precum 
Richard Dawkins - un vestit biolog evoluționist 
supranumit în media de specialitate „rottweilerul 
lui Darwin“, paleonologul Peter Ward de la Uni- 
versitatea din Washington şi autorul cărții Evo- 
luţia viitoare ori Stuart Pimm - expert în biodi- 
versitate de la Universitatea Duke) susține că evo- 
luţia fiinţei umane va continua. De la Australopi- 
tecus timpuriu, Sahelantropus Tchadensis, pre- 
zumtivul strămoş al omului ale cărui fosile vechi 
de 6-7 milioane de ani au fost descoperite în Afri- 
ca, ființa umană a ajuns la actualul Homo Sapiens 
şi va continua să evolueze căpătând noi forme: 
Homo Sapiens Sapienter - rasa umană obținută 
în urma globalizării prin amestecul actualelor ra- 
se şi sintetizarea trăsăturilor rasiale în trăsături 
comune; Homo Postapocaliptycus - rasă umană 
post-cataclism (război atomic, ciocnirea planetei 
cu un meteorit etc.) împărțită în grupuri izolate şi 
răspândite pe suprafața planetei, cu trăsături pro- 
prii apărute prin adaptarea la condiţiile de mediu 
din regiunea unde au supravieţuit, Homo Geno- 
micus - rasă umană apărută ca urmare a selecţiei 
genetice aplicate în conformitate cu principii ra- 
siale politice ori religioase, rasă care va coexista 
cu rasa naturală şi pe care va căuta să o elimine; 
Homo roboticus - rasă umană mixtă robot-om 
care se va dezvolta ca urmare a descoperirilor din 
genetică şi nano-tehnologie, rasă care ar permite 
realizarea primilor paşi spre cucerirea spațiului 
cosmic; Homo Astranthropus - rasă perfectă 
creată prin selecție rasială, genetică şi nano- 
tehnologie care va transforma ființa umană în 
ființă spaţială, adaptată condiţiilor călătoriei cos- 
mice interplanetare. Această aşa-zisă evoluţie vi- 
itoare a fiinţei umane s-ar întinde pe aproximativ 
4 milioane de ani. 

O înşiruire halucinantă de supoziţii sus- 
ținute cu argumente şubrede şi formând o falsă 
structură logică ne oferă spre amăgire ştiinţa 
modernă. Puterea oamenilor de a visa este 
mare, însă uitarea de Dumnezeu transformă vi- 
sul în rătăcire. „Cel ce seamănă în trupul său 
însuși, din trup va secera stricăciune; iar cel ce 
seamănă în Duhul, din Duh va secera viață 
veşnică.“ (Epistola către Galateni a Sfântului 
Apostol Pavel VI, 8) 











Creştinul ortodox nu dispreţuieşte ştiinţa, 
căci ființa umană a fost zidită de Dumnezeu pen- 
tru a participa la creaţie şi a cunoaşte creaţia, slă- 
vindu-L pe Dumnezeu. „Și Dumnezeu i-a binecu- 
vântat, zicând: «Creșteţi şi vă înmultiți şi umpleți 
pământul şi-l supuneți; şi stăpâniti peste peştii 
mării, peste păsările cerului, peste toate anima- 
Iele, peste toate vietăţile ce se mișcă pe pământ şi 
peste tot pământul!»“ (Facerea 1, 28) Creştinul 
însă nu se închină ştiinţei, nu aşteaptă de la ea 
mântuirea. Lipsită de Dumnezeu, ştiinţa este 
doar o biată idolatrie şi se dovedeşte într-un final, 
o ispită trimisă de diavol. „Atunci se vede cât este 
de neștiutor omul, cu toată ştiinţa lui, şi orice ar- 
gintar se rușinează de idolul său, căci chipul tur- 
nat de el nu este decât minciună; n-are nici o 
suflare în el.“ (leremia X, 14) 





Frica de moarte 


Ştiinţa modernă este fără suflare, fără viață, 
deşi în aparenţă slujeşte vieţii. Creştinul ortodox 
încercat de boala trupească ştie că aceasta se vin- 
decă nu doar cu ajutorul doctoriilor prescrise de 
medicul laic, ci mai ales înlăturând păcatul care a 
cauzat-o, de aceea creştinul ortodox îl cheamă în 
ajutor, înainte de toate, pe Hristos: „Iisuse prea- 
dulce, Doctorul sufletelor şi al trupurilor noastre, 

miluieşte-ne!“ (Condacul 1 din Aacatistul pentru 
izbăvirea de boală) 

Frica de moarte este diminuată până la anu- 
lare pentru că în moarte, ca şi în viață, creştinii 
nu sunt singuri. Hristos este mereu prezent. „Eu 
sunt învierea şi viaţa; cel ce crede în Mine, chiar 
dacă va muri, va trăi.“ (Sfânta Evanghelie după 
Ioan XI, 25) 

Ştiinţa modernă ne poate prelungi viața în 
trupul stricăcios, dar ne dă ea oare vreun răspuns 
în faţa întunericului morţii? Nu. Moartea rămâne 
un mister pentru ştiinţă, un fenomen explicat 
simplist - încetarea funcţiilor organismului - o 
definiţie care nu oferă ființei umane altceva decât 
amplificarea spaimei ancestrale de necunoscut. 
Această definiţie ştiinţifică a morţii anulează val- 
oarea vieții, căci oricât am prelungi viața trupu- 
lui, la final întâlnim aceeaşi moarte dincolo de 
care ne aşteaptă un neant indefinit. 

Creştinul ortodox nu se teme de moarte căci 
el are puterea credinței care îl determină să ros- 
tească cu pace şi seninătate: „Binecuvântat fie 
Dumnezeu și Tatăl Domnului nostru lisus Hris- 
tos, Care, după mare mila Sa, prin învierea lui 
Iisus Hristos din morți, ne-a născut din nou, spre 
nădejde vie, spre moștenire nestricăcioasă şi nef- 
ntinată şi neveştejită, păstrată în ceruri pentru 
voi.“ (Întâia Epistolă Sobornicească a Sfântului 
Apostol Petru 1, 3 - 4) 

Iisus Hristos, Fiul lui Dumnezeu a murit pen- 
tru noi pe cruce, a coborât în Iad şi a omorât 
moartea şi înviind ne-a dăruit calea spre viața 

veşnică. „Îngropați fiind împreună cu EI prin bo- 
tez, cu EI aţi şi înviat prin credința în lucrarea lui 
Dumnezeu, Cel ce L-a înviat pe El din morți. Iar pe 
voi care eraţi morți, în fărădelegile şi în netăierea 
împrejur a trupului vostru, v-a făcut vii, împreu- 
năcu Sine, iertându-ne toate greșealele. Ştergând 
zapisul ce era asupra noastră, care ne era potriv- 
nic cu rânduielile lui, şi L-a luat din mijloc, piro- 
nindu-l pe cruce.“ (Epistola către Coloseni a Stân- 
tului Apostol Pavel 11, 12 - 14) 

Creştinul ortodox nu priveşte spre viitor cu 
ochi rătăciți şi orbiţi de capcanele îngerului căzut. 
Raiul nostru nu este firea stricăcioasă, oricât de 
perfecționată ar fi aceasta prin mijloacele ştiinţei 
moderne, ci firea transfigurată, nestricăcioasă, 
„Căci, când vor învia din morţi, nici nu se mai în- 
soară, nici nu se mai mărită, ci sunt ca îngerii din 
ceruri.“ (Sfânta Evanghelie după Marcu XII, 25), 
iar idealul de creştinului este viaţa veşnică la care 
ne-a rânduit Dumnezeu, aşa cum Hristos ne-a 
mărturisit „că aceasta este voia Tatălui Meu, ca 
oricine vede pe Fiul și crede în EI să aibă viață 
veșnică şi Eu îl voi învia în ziua cea de apoi.“ 
(Sfânta Evanghelie după loan VI, 40) 

Să ne întoarcem faţa de La ispitele acestor vre- 
muri şi altă laudă să nu ne fie nouă, celor ce în- 
drăznim a ne numi creştini, decât aceea despre 
care ne vorbeşte Sfânta Scriptura: „Iar mie, să nu-mi 
fie a mă lăuda, decât numai în crucea Domnului 
nostru lisus Hristos, prin care lumea este răstignită 
pentru mine, şi eu pentru lume!“ (Epistola către 
Galateni a Sfântului Apostol Pavel VI, 14) 

Păcate postmoderne w 


Alexandru Nicolin 





Punct - Într-un articol apărut iniţial în arabă 
la începutul anilor '30 şi apoi în franceză, în volu- 
mul „M6langes“, volum tradus de curând şi în 
limba română sub titlul Demiurgul și alte studii 
tradiționale (Editura Herald, 2005), Ren€ Gue- 
non insista asupra superficialităţii cu care omul 
modern priveşte binecunoscuta formulă delfică 
„enothi seauton“. În mod curent, expresia este 
văzută ca un îndemn la cunoaşterea psihicului 
uman în scopul unei mult-sperate ameliorări mo- 
rale. Sensul ei profund îndeamnă însă la cunoaş- 
terea părții nepieritoare din noi - la cunoaşterea 
sâmburelui nostru divin. Prins însă în vâltoarea 
sulfuroasă a vremurilor postmoderne, omul anu- 
lui 7514 ab origine mundiuită prea repede textul 
psalmilor biblici care spune explicit „Dumnezei 
sînteți şi toți fii ai Celui Preaînalt“ (Psalmul 81:6), 
deconstruindu-se în mod tragic. Degeaba con- 
struim zgârie-nori de mai bine de jumătate de 
kilometru înălțime, degeaba construim maşini 
cât mai rapide şi cât mai puţin poluante etc., inu- 
tile construcţiile exterioare în general, dacă nu 
construim întâi în noi. În vechime, construcțiile 
impunătoare erau semnul unei construcţii inte- 
rioare Ia fel de importante - astăzi, ele arată doar 
performanţă tehnologică. Biserica este şi ea atât 
exterioară, cât - mai ales - interioară. Până să in- 
trăm în biserica din lemn, cărămizi, mortar şi, 
după caz, beton-armat, trebuie să intrăm în bise- 
rica interioară. Nu degeaba deasupra uşii de la 





Foto: Bogdan Onofrei 











intrarea mănăstirii Antim străjuieşte cioplit în 
piatră un melc, emblema sfântului Antim Ivirea- 
nul, aceeaşi formă având-o şi prima cheie a bise- 
ricii, simbol cu tâlc. Biserica interioară o purtăm 
cu şi în noi aşa cum melcul îşi duce cochilia - 
creşte în noi ca unghia în carne. Ea este casa Dom- 
nului cum spune apostolul Pavel: „Dumnezeu, 
Care a făcut lumea şi toate cele ce sînt în ea, 
Acesta fiind Domnul cerului şi al pământului, nu 
locuieşte în temple făcute de mâini“ (Fapte 
17:24). Apoi, întreabă apostolul în prima epistolă 
către corinteni, „Nu ştiţi, oare, că voi sunteţi tem- 
plul lui Dumnezeu şi că duhul lui Dumnezeu 
locuieşte în voi?“ (| Corinteni 3:16). De altfel, sen- 
sul esotericului V.LT.R.L.O.L. (abreviere a for- 
mulei alchimice „Visita Interiora Terra Rectifi- 
cando Inveniens Occultum Lapidem“) trimite tot 
la un drum interior, doar că omul postmodern 
gândeşte acum în termeni exclusiv profani şi răs- 
punde violent atunci când simte scintilațiile sâm- 
burelui său divin; pentru cel nepregătit, poate 
chiar nedoritor, vitriolul poate fi otravă, de aici 
derivând şi identificare pe care poporul o face 
între vitriol şi acid sulfuric - esenţa pură arde. Mi- 
ar plăcea să spun că omul postmodernul rămâne 
mut în faţa lucrurilor care transced spaţiul şi tim- 
pul, însă nu pot, căci mut, mit şi mister au aceeaşi 
rădăcină etimologică, iar omul postmodern are 
oroare de mister. Muţenia în faţa misterului este 
semnul tainic al celor din vechime - postmoder- 
nii sunt invariabil locvace. Atunci când sunt gân- 
dite în termenii raționalismului, consideraţiile 
asupra misterului înseamnă, de la Vasile Lovines- 
cu citire, „0 căsătorie din dragoste cu ambiguita- 
tea“, căci misterul divin trebuie trăit şi nu disecat 
la nivel intelectual. 

Contrapunct - Analiştii câtorva ziare centrale 
devin din ce în ce mai atenţi atunci când aud de 
ortodoxie. Văzându-le agresivitatea faţă de textele 
lipsite de mult-necesarul certificat de castitate ide- 
ologică, mi-am adus aminte de ce se spunea despre 
textele membrilor grupului de la Antim: „au carac- 
ter mistic, adică dușmănos“. Semn că şi somno- 
lenţa inimii, nu numai a raţiunii, naşte monştri. 

Imaginea Sfintei Treimi 


oglindită 


în lume și în Biserică 





Arhimandrit dr. Chesarie Gheorghescu 


nitatea după imaginea Sfintei Treimi o 
U vedem înfăptuită, în mod intim, în antro- 

pologia creştină şi, îndeosebi, în Biserica 
Ortodoxă. Neţinând cont ce este omul, în ce sens 
şi în ce măsură este el după chipul şi asemănarea 
lui Dumnezeu, noi nu putem rezolva problema 
unității noastre! creştine, atât de actuală în lumea 
de față. Din revelaţia divină, din teologia patristi- 











Că şi cea ortodoxă contemporană, vedem că Bise- 
rica a existat în veşnicile paradigme dumneze- 
ieşti şi adâncurile fiinţei ei îşi au obârşia în Sfânta 
Treime. Biserica a luat naştere, ca manifestare ex- 
terioară, concretă, socială, din revărsarea iubirii 
intratrinitare asupra omenirii căzută în păcat. În 
lumina Sfintei Treimi, se descoperă străfundurile 
de taină ale ființei Bisericii şi mai ales, adevăratul 
sens al comuniunii şi unităţii tuturor în Hristos. 
În taina treimică îşi are izvorul şi cea eclesiolo- 
gică şi universală, în care totul cuprinde partea şi 
partea cuprinde plinătatea totului - credinciosul 
singurat putând fi asemenea în sfințenie cu în- 
treaga Biserică cu care este în unire prin Duhul 
Sfânt. În epistola către Efeseni, cea mai eclesiolo- 
gică între toate, Sf. Apostol Pavel arată unele feţe 
ale lucrării Persoanelor Sfintei Treimi în Biserică. 
După ce dă mulţimită lui Dumnezeu „Tatăl slavei, 
pentru darurile Sale cele bogate“ (1, 16-19), adau- 
gă că „EL a vădit puterea Lui în Iisus Hristos, că- 
ruia i-a supus toate şi L-a dat cap Bisericii“ (1, 20- 
23). „Biserica este plinirea Celui care plineşte 
toate întru toți“2. 

Privind revărsarea Duhului Sfânt în viața in- 
dividuală a omului creştin, după cruce şi înviere, 
un alt teolog ortodox, Sergiu Bulgakov spune că 
în viața Bisericii este viața Dumnezeiască, care se 
descoperă în viața făpturilor: este îndumnezeirea 
făpturii prin puterea întrupării şi a coborârii Du- 
hului Sfânt. Această viață este o realitate supremă 
şi sigură pentru toţi cei ce o trăiesc. Ea este o viață 
„duhovnicească“ ascunsă în „omul credincios“; 


* Studiu din teza de doctorat Învățătura Ortodoxă despre Iconomia Divină şi Iconomia Bisericească, sustinuță la 
Institutul Teologic Universitar-Bucureşti, în 1980, sub conducerea Pr. Prof. Dr. Dumitru Stăniloae, reeditată la 


Editura Antim Ivireanul, 2001, pp.116-120. 


1 Arhimandrit Sophrony, in „Contacts“, 10 an. (1958), nr.24, p91. 
2 Prof. N. Chiţescu, Sobornicitatea Bisericii, în „Studii teologice“, anul VII (1955), nr. 3-4, pp. 150-152. 

este mister, taină...; omul vede, concepe şi cu- 
noaşte aceste lucruri cu ochii săi duhovniceşti. 
Credinţa este organul acestei cunoaşteri, căci ea 
este, după cuvântul Apostolului, „dovedirea lu- 
crurilor nevăzute“; ea ne înalță pe aripile sale în 
lumea spiritului, ne face cetăţeni ai lumii cereşti. 
Viaţa Bisericii este viața credinței, Biserica o cu- 
noaştem prin credință, ca o unitate a tuturor oa- 
menilor. Această unitate se arată în iubires, ra- 
portată la Dumnezeu şi la semeni. 

Misterul răscumpărării şi al recapitulării tu- 
turor în Hristos reprezintă fondul cristologic al 





Si) “eige aaeă | 
Bisericii, care este exprimat, în mod deosebit, în 
viața sacramentală, împreună cu caracterul său 
de obiectivitate absolută. Dar dacă vrem să scoa- 
tem în relief un alt aspect al Bisericii, care are un 
caracter de subiectivitate tot atât de absolut, va 
trebui să-l fondăm pe iconomia unei alte persoa- 
ne divine, independente de cea a Fiului întrupat. 
Astfel am risca să depersonalizăm Biserica, supu- 
nând libertatea ipostazelor umane unui fel de de- 
terminism sacramental. Din contră, dacă vrem să 
insistăm asupra părții subiective, se va pierde, îm- 
preună cu noțiunea de trup a lui Hristos, terenul 


3 Serge Boulgakove, L'Orthodoxie, p. 5-7; Idem, Ortodoxia, în româneşte de Nicolae Grosu, Sibiu, 1933, pp.1-10. 
Biserica, întemeiată de Dumnezeu cel apropiat de oameni, este împărăția harului, în care omul este ridicat la 
comuniune cu Dumnezeu şi prin aceasta este destinat unei vieți veşnice şi fericite. Orice om ridicat în cadrul ei 
s-a mântuit de inutilitatea unei vieţi sfârşite în moarte, ca una ce este trăită numai pe planul legalităţii fizice şi 
sociale. Fiul lui Dumnezeu cel întrupat şi înălțat Ia dreapta Tatălui conduce această ridicare a oamenilor în 
planul Bisericii, al mântuirii prin comuniunea cu Sine. Acesta este adevăratul scop al istoriei mântuirii. lar 
această lucrare a lui lisus Hristos este conducerea propriu-zisă a lumii. La ea participă omenitatea noastră 
asumată de Fiul lui Dumnezeu şi participăm şi noi cu toții prin libertatea noastră şi prin puterea lui lisus Hristos 
din noi (Pr. Prof. Dr. Dumitru Stăniloae, Iisus Hristos sau restaurarea omului, p. 384; Idem, Pogorârea Duhului 
Sfânt şi începutul Bisericii, în Teologia Dogmatică Ortodoxă, vol. 2, Bucureşti, 1978, pp. 195-229. 

„logic“ al Adevărului şi se va ajunge la devierea 
credinței „individualiste“. Întruparea şi opera 
răscumpărătoare a lui Hristos, luate separat de 
iconomia Sfântului Duh, nu pot justifica multipli- 
citatea personală a Bisericii, tot atât de necesară 
ca şi unitatea naturală în Hristos. Misterul Cinci- 
zecimii este tot atât de important ca şi cel al Răs- 
cumpărării“. Opera răscumpărătoare a Mântuito- 
rului Hristos este o condiţie indispensabilă a ope- 
rei de îndumnezeire a Sfântului Duh care se re- 
varsă în lume prin Biserică. Domnul Însuşi afir- 
mă: „Foc am venit să arunc pe pământ şi cât aş 
vrea să fie acum aprins“ (Luca 12, 49). 

Fiul s-a născut asemenea nouă prin întru- 
pare; noi ne facem asemenea lui prin îndumne- 
zeire, luând parte la dumnezeire prin Duhul 








Sfânt pe care îl comunică fiecărei persoane uma- 
ne în parte. Opera răscumpărătoare a Fiului se 
raportează la natura noastră; opera de îndum- 
nezeire, de actualizare a recapitulării noastre în 
Hristos, care se face prin Sfântul Duh, se adresea- 
ză fiecărei persoane în parte. Dar şi răscumpăra- 
rea, adică mântuirea obiectivă şi îndumnezeirea, 
adică mântuirea subiectivă, sunt inseparabile şi 
de negândit una fără alta, căci ele sunt prezente 
una în alta - nu sunt în cele din urmă decât o sin- 
gură iconomie a Sfintei Treimi, împlinită prin ce- 
le două Persoane divine, trimise în lume de Tatăl. 
„Cincizecimea apare astfel ca scopul ultim al ico- 
nomiei trinitare a mântuirii“5. Sfântul Atanasie 
spune: „Cuvântul a asumat trupul, pentru ca noi 
să primim pe Duhul Sfânt. Dumnezeu s-a făcut 
purtător de trup, pentru ca noi să ne facem purtă- 
tori de duh, pneumatofori“6. 

Dumnezeu este Unul Singur şi niciodată nu 
s-ar putea concepe vreuna din cele trei Persoane 
divine, fie în ea însăşi sau în lucrarea ei, ca des- 
părțită de celelalte două. Atât în existența intratri- 
nitară, cât şi în manifestările exterioare sau în ac- 
tul iconomiei divine, Sfânta Treime lucrează 
într-o desăvârşită armonie, călăuzindu-se după 
acelaşi principiu care este iubirea perihoretică. 
Ea se arată în creaţie şi în orientare spre acelaşi 
punct al perfecțiunii, a tuturor celor create, inclu- 
siv al omului. Tradiţia şi teologia creştină sunt 
unanime în afirmarea acestui principiu general. 

Primii creştini vedeau intervenţia formală a 
fiecăreia dintre cele Trei Persoane în toate acţiu- 
nile exterioare ale Dumnezeirii. Orientali sau Oc- 
cidentali, Sfinţii Părinți au fost tot atât de afirma- 
tivi în aceasta, pe cât este în timpul de față teolo- 
gia creştină, în general şi cea ortodoxă, în special. 
Astfel, Sf. Irineu, pe de o parte, spune că „Duhul 
pregăteşte pe om pentru Fiul lui Dumnezeu, că 
Fiul îl conduce la Tatăl și că Tatăl, în sfârşit, îi dă 
viață veşnică“, iar pe de altă parte, precizează 
chiar în acelaşi capitol că se manifestă întotdeau- 
na acelaşi Dumnezeu unic, „Duhul lucrând, Fiul 
oferindu-şi slujirea şi Tatăl binevoind pentru ca 
omul să fie adus la desăvârşire, în vederea mân- 


4 Vladimir Lossky, A image et £ Ia ressemblance de Dieu, Paris, Aubier-Montaigne, 1967, pp. 107-108. 
5 Paul Evdochimov, L Esprit saint dans Ia Tradition orthodoxe, Paris, Les Editions du Cerf, 1969, p.87; Vladimir 


Lossky, op. cit. p. 108. 


6 Sfântul Atanasie, De Incarnatione, 8, PG., XXVI, 996 G; vezi la Pr. Prof. Dr. D. Stăniloae, Sfântul Duh în revelaţie 
şi în Biserică, în „Ortodoxia“, anul XXVI (1974), nr. 2, p. 220; Idem, Universalitatea și etnicitatea Bisericii 
în concepţia ortodoxă, în „Ortodoxia“, anul XXIX (1977), nr. 2, p. 145-150. 

tuirii noastre“7. În alt pasaj, Sf. Irineu al Lyonului 
atribuie fiecăreia din cele Trei Persoane, dar sub 
un anumit unghi special, acţiunea universală a 
Dumnezeirii“8. 

Alți martori ai tradiţiei patristice explică încă 
şi mai direct această lucrare comună a Persoane- 
lor Sfintei Treimi. Astfel, Sf. Chiril al lerusalimu- 
lui explică catehumenilor săi că „iconomia mân- 
tuirii noastre, cea care ne vine de la Tatăl, Fiul şi 
Duhul Sfânt, este indivizibilă şi comună, deoare- 
ce Tatăl prin Fiul şi cu Sfântul Duh, dăruieşte to- 
tul. Deci darurile nu sunt unele de la Tatăl, altele 
de la Fiul şi altele încă de la Sfântul Duh. Într-ade- 
văr, una este mântuirea, una puterea, una credin- 
ța“9. Iar Chromaciu de Aquileea spune: „Tatăl nu 
face nimic nimic fără Fiul şi Duhul, căci lucrarea 
Tatălui este cea a Fiului şi cea a Fiului este cea a 
Duhului, este un singur har şi acelaşi, care ne vine 
de la Sfânta Treime... Acum suntem mântuiți de 
către Treime, căci prin Ea am fost zidiţi dintru 
început“!0. În mod mai subtil, Sfântul Ambrozie 
afirmă acţiunea comună a Sfintei Treimi, într-o 
formulă care deosebeşte implicit pe cele trei Per- 
soane, cu ajutorul utilizării a trei propoziţii dife- 
rite: „Omnis creatura, et ex voluntate, et per ope- 


rationem, et in virtute est Trinitatis“11. Totul vine 
de la Tatăl, prin Fiul şi în Duhul“, prin Fiul creează 
Tatăl lumea, şi îndeplineşte mântuirea şi dacă pu- 
tem spune cu Sfântul Pavel că şi creştinii există 
„în Hristos“, atunci este vorba de Hristos înviat, 
devenit „Duh de viață dătător“12. 

Întreaga regenerare a omului, deşi este 
opera lucrării Sfintei Treimi întregi, este totuşi 
înfăptuită de acţiunea specifică a Duhului Sfânt, 
care o actualizează prin Biserică. „Căci Sfânta 
Treime, după cum spune Sf. Leon cel Mare, şi-a re- 
partizat sarcina privitoare la om: Tatăl de a-l crea, 
Fiul de a-l răscumpăra, iar Duhul Sfânt de a-l sfinţi 
sau a-l înflăcăra cu focul său. Și totuşi, dacă Tatăl 
a creat pe om, este în unire cu Fiul şi Duhul, Fiul 
Fa răscumpărat în unire cu Tatăl şi cu Duhul; în 
sfârşit, Duhul îl regenerează şi îl luminează, în 
unire cu Tatăl şi cu Fiul...“15. 

Această iconomie divină, comună Persoane- 
lor Sfintei Treimi, se numeşte mântuire, răscum- 
părare, recapitulare, îndumnezeire şi trebuie să 
aibă loc cu fiecare persoană în parte, în Biserică. 
Ea va fi desăvârşită în mod deplin în viața viitoa- 
re, când, după ce toate se vor uni în Hristos, Dum- 
nezeu va deveni totul în toate (1 Cor. 15, 28). 


7 Sfântul Irineu, Adversus haereses, 1, 4, C.20, nr. 5 şi 6, apud Henri de Lubac, La Foi Chrâtienne, essai sur 
Ia structure du Symbole des Apâtres, Paris, Aubier-Montaigne, 1969, p. 125. 


8 Sfântul Irineu, Adversus haereses, 1, 5.c. 18, PG., VII, 1173. 

9 Sfântul Chiril al Ierusalimului, Cateheza 17 şi 18, P.G., XXXIIL, 9764. 

10 Chromaciu de Aquileea, Homdlie 18, in „Revue bândictine“, t. 73., Editions Jean Lemari6, 1963, p. 196. 

1! Sfântul Ambrozie, De Spiritu Sancto, 1,2, c.9., P. G., XVI, 704. 

12 Frangois Szab6, S. P, Le Christ createur chez saint Ambroise, Studia Ephemeridis „Augustinianum“, 2, Rome, 


1968, pp. 103-113. 


13 Sfântul Leon cel Mare, De divinis officiis, 1.7, c. 10, PL., CLXX, 189 D; cf. De glorificatione Trinitatis, |, 1.c.16, PL., 


CXXIX, pp. 28-29. 

Mitropolitul Visarion 
Puiu şi Bisericile 
din America 


Adrian Nicolae Petcu 





n ziua de 27 februarie a.c., la Casa de Cultură 
] din Paşcani, printre altele cărţi, a fost lansat 

volumul lui Dumitru Stavarache şi Ion Ne- 
goescu, Mitropolitul Visarion Puiu. Relațiile cu Bi- 
serici din Canada şi SUA. Documente (1912-1963) 
(Bucureşti, Ed. Publirom, 2005), acesta fiind al 
treilea din seria de izvoare iniţiată truditorul is- 
toric Dumitru Stavarache. Volumul conţine 114 
documente, extrem de importante, provenite de 
la Arhivele Naţionale Istorice Centrale, Biblioteca 
Română de la Freiburg şi din ziarul Crucea, 
perioada anilor '20. Noile documente publicate 
aduc în atenţia celor interesaţi o serie de aspecte 
inedite privitoare la interesul lui Visarion Puiu 
față de viaţa religioasă a românilor din SUA şi 
Canada. Astfel, constatăm că, încă din perioada în 
care se afla episcop la Argeş, Visarion Puiu solici- 
ta la Sf. Sinod al BOR organizarea românilor 
ortodocşi din Lumea Nouă într-o eparhie, în sco- 
pul primenirii misiunii religioase din toate punc- 
tele de vedere: cler pregătit, disciplină canonică 
şi activitate social-culturală. Din volumul de față, 
putem observa că, încă din 1937, episcopul Poli- 
carp Moruşca se arăta deziluzionat de clerul ro- 
mân din America care căuta pe orice cale să-l de- 
nigreze şi să-i submineze activitatea. 

Însă, majoritatea documentelor aduc o serie 
de informaţii, credem noi concludent, în proble- 
ma spinoasă din Episcopia românească ortodoxă 
din America. Astfel, constatăm cum încă din 1946 
mitropolitul era chemat în America să aplaneze 
conflictul dintre taberele care îşi disputau autori- 
tatea la conducerea Eparhiei de la Vatra Româ- 
neacsă, în lipsa episcopului Policarp Moruşca. În 


acest context, mitropolitul condamna comporta- 
mentul politicianist al taberei din care se va re- 
marca preotul loan Truţa, care a creat condiţiile 
instalării teologului Victor "Trifa. În aceeaşi or- 
dine de idei, mitropolitul Visarion, aflat în Fran- 
ţa, condamna hirotonirea samosfeată a episcopu- 
lui Valerian Trifa, pe care, de altfel, nu l-a recunos- 
cut. Ca singurul episcop considerat canonic în 
exilul românesc, mitropolitul Visarion Puiu va 
lansa proiectul constituirii Sinodului românilor 
din exil, format din episcopul Andrei Moldovan, 
după ce se rupea canonic de Patriarhia din Bucu- 
reşti, episcopul Teofil Ionescu, după hirotonirea 
sa în 1954 cu sprijinul episcopilor ruşi albi şi înfi- 
ințarea Eparhiei din Canada şi a rehirotonirii lui 
Valerian Trifa. De altfel, mitropolitul Visarion 
aspira la concretizarea acestui proiect după mo- 
delul rusesc, care apăruse după primul război 
mondial. 

Cu toate eforturile depuse, potrivit docu- 
mentelor din acest volum, constatăm că mitro- 
politul a înregistrat un eşec, din cauza lipsei de 
sprijin din partea liderilor politici români din 
exilul românesc; a refuzului exprimat nu o dată 
de către Valerian Trifa; a alunecării canonice să- 
vârşite de Teofil lonescu, dar mai ales a campa- 
niei de denigrare la care a fost supus de toți 
aceştia, poate mult mai mult decât a vrut şi a 
reuşit regimul comunist de la Bucureşti, prin 
agenții săi din Occident. 

În concluzie, putem spune că prin editarea 
acestui volum s-au adus contribuţii serioase la 
cunoaşterea şi aprofundarea documentată a pro- 
blematicii vieţii religioase a românilor din exilul 
american, atât de mult speculat, însă foarte puţin 
cercetat. 

Elemente de teologie 


ţărănească 


Costion Nicolescu: „Elemente de teologie țărănească - 
Chipul creştin țărănesc al lui Dumnezeu“, Editura „Vremea 


XXI“ - Bucureşti, 2005, 301 pagini. 


Drd. Stelian Gomboș 





documente“, apărută cu sprijinul Ministe- 

rului Culturii şi Cultelor, este una dintre 
cărţile de referință ale autorului. Costion Nicoles- 
cu este un profund cunoscător al teologiei şi al 
tradiției naţionale şi un promotor al curentului 
de reaştere a spiritualității creştin-ortodoxe în st- 
nul poporului român. 

Volumul prezentat aici, unic în felul său, vine 
să evidenţieze tezaurul profund şi autentic al spi- 
ritualităţii popular-teologice a ţăranului român, 
care trebuie (re)adusă la lumină, cunoaştere şi 
împlinire! Nu întâmplător unul dintre mentorii şi 
înaintaşii autorului pentru realizarea acestui 
serios deziderat este nimeni altul decât Ernest 
Bernea. 

Cartea aceasta îşi atinge foarte bine scopul 
deoarece - după cum mărturiseşte şi Costion Ni- 
colescu în preambul - problema asupra credinţei 
unui popor este fundamentală. Credinţa este 
unul dintre elementele definitorii pentru un po- 
por în ceea ce priveşte ființarea sa, căci felul cre- 
dinţei sale îi structurează decisiv gândirea, viaţa, 
comportamentul în lume. Ea îi determină răspun- 
surile la problemele pe care viața zilnică, dar şi 
istoria în ansamblul ei, i le pun în ceea ce priveşte 
relaţia cu natura, cu semenii şi îndeosebi cu Dum- 
nezeu. Cu alte cuvinte, credința vorbeşte mult 
mai substanţial despre alcătuirea interioară a 
unui neam, despre structura sa dobândită prin 
etnogeneză şi construită în cursul istoriei. Este 
deja cunoscut adevărul că unul dintre elementele 
fundamentale ale etnogenezei românilor îl con- 
stituie creştinismul primar şi că pentru păstrarea 


ÎL, ucrarea aceasta din colecţia „Fapte, idei, 


nealterată a acestui creştinism genuin, pentru 
rodirea lui au fost necesare pe parcursul istoriei 
jertfe dureroase şi mărturisiri curajoase. Toate 
aceste lucruri, exemplificate, sunt foarte bine re- 
liefate în această carte care susţine că pentru po- 
porul credincios, pentru țărani în special, credin- 
ţa are exact acest înţeles şi cuprins teologic, de 
cunoaştere prin unire şi prin har. Căci țăranii nu 
caută explicaţii savante, teologale, dar ei ştiu şi 
nu se îndoiesc, sunt neclinitiți în credința lor. Ei o 
trăiesc aievea şi acționează ca atare. 


Înţelepciune și credinţă 


Elemente de teologie... este elaborată pe opt 
capitole mari - care, la rândul lor, au numeroase 
subcapitole, cum sînt, de pildă: „Cunoaşterea lui 
Dumnezeu“; „Dumnezeu Unul şi Treime de Per- 
soane“; „Cele trei slujiri şi demnități ale lui Hris- 


COSTION NICOLESCU 

tos“; „Marile «lucrări» ale lui Dumnezeu către 
umanitate“; „Atributele lui Dumnezeu în «texte» 
ţărăneşti“, „Însoţirea cu Dumnezeu în momente- 
le importante ale vieţii“; „«Crezul» - baza dogma- 
tică cea mai accesibilă ţăranului pentru cunoaş- 
terea lui Dumnezeu“; „Slăvirea sau cinstirea lui 
Dumnezeu“; „Cu Dumnezeu la masă“; „Salutul în 
numele lui Dumnezeu“; „Înrudirea lui Dumne- 
zeu“; „Tandreţea ţăranului pentru Dumnezeu“; 
„Locuința lui Dumnezeu“. Țăranii ţin cont de cu- 
noaşterea lor şi orice întâmplare este privită prin 
prisma acestei cunoaşteri, care se află în raport 
cu această învățătură izvorâtă din credință. 
Cercetarea lui Costion Nicolescu scoate în 
evidenţă faptul că modul suprem în care se poate 


Ea e 
Ș mi Lă « 





manifesta cunoaşterea în popor este înțelepciu- 
nea. Aceasta nu vine în primul rând din exersarea 
abilă şi complexă a unor mijloace intelectuale - 
după cum remarcă şi autorul -, ci din coagularea 
spectaculoasă a cunoştinţelor dobândite prin ex- 
perienţa unei vieți trăite împlicit şi în trezvie, de- 
oarece înțelepciunea este dovedită mai ales de 
capacitatea de a (stră)vedea dincolo de imanent 
şi de aparenţe, de a lua hotărâri cu discernere, de 
a fi cât mai aproape de gândul lui Dumnezeu, iar 
nu de cel al oamenilor; căci în felul acesta cel înţe- 
lept este capabil să dea sfatul cel bun şi de aceea 
este căutat de către semenul său aflat în momen- 
te de cumpănă. În concepţia țărănească - remar- 
că autorul - înțelepciunea este strâns legată de 


mi 5 

credință. Ea mai este pusă de români în legătură 
cu mintea omului, cu capacitatea lui de a gândi 
bine, inteligent, în conformitate cu darul său na- 
tural de a fi ființă raţională... Dacă îl vei întreba 
despre credinţa sa, țăranul român va răspunde 
adesea că ţine de legea strămoșească sau de legea 
românească, ceea ce denotă, după Părintele Du- 
mitru Stăniloae, faptul că ea „reprezintă astfel 
pentru el fundamentul tuturor legilor de viață, 
printr-o conviețuire de reciprocă prețuire şi con- 
lucrare, care-i asigură unitatea şi identitatea“... 


Biserica ţăranilor 


Cartea scoate în relief ideea că un merit im- 
portant în păstrarea dreptei credinţe revine, fără 
putință de tăgadă, ţăranilor. Nae Ionescu - pome- 
nit şi el aici - merge până la a vorbi despre Bise- 
rica țăranilor, care, cel puțin până la înființarea 
mitropoliilor celor trei provincii, a suplinit lipsa 
unei ierarhii bisericeşti „puternic închegate“. Fap- 
tul că pentru poporul român Ortodoxia nu a fost 
o credință alipită, formală, ci una asumată, im- 
pregnată în ființa neamului, trăită intens, îl do- 
vedesc atât comportamentul şi caracterul româ- 
nilor, atât viziunea lor despre lume şi viață, mani- 
festată în ceea ce fac, cât şi realizările lor culturale 
şi aristice. Orice drum într-un sat păstrător al ce- 
lor vechi ale sale, orice carte cu texte populare 
sau cel mai modest muzeu etnografic dă mărturie 
despre profunzimea spirituală şi rafinamentul ar- 
tistic al românului. Dacă trecem totuşi adesea ne- 
păsători, ignoranți sau aroganţi pe lângă aceste 
frumuseți este poate numai pentru că ne-am obiş- 
nuit cu existența lor în preajma noastră şi, astfel, 
ne-am blazat, mărturiseşte, cu toată seriozitatea, 
autorul!... 

Acelaşi gânditor îşi pune problema situaţiei 
de criză datorată îndeosebi asaltului civilizaţiei 
orăşeneşti moderne, cu accentul ei pus pe indus- 
trializare şi robotizare şi care conchide, trăgând 
un semnal de alarmă: „Chiar dacă nu dispare, 
chiar dacă nu există încă suficiente centre de via- 
ță creştină autentică şi puternică, o anumită disi- 
pare a crediței se face simțită, precum şi o coborâ- 
re a ei spre zone intelectuale inferioare“ Apare un 
fel de idolatrie inferioară chiar civilizației pre- 
creştine. Idolii acestui tip de societate, care ig- 
noră în prea mare măsură pe Dumnezeu, sunt ba- 


nul, mentalitatea hedonistă, ştiinţa, tehnologia 
sau, mai bine zis, unele părți ale lor; idei trăsnite 
sau false personalităţi, oportunişti şi epigoni, din 
varii domenii care caută a se afirma prin şmeche- 
rii şi violență, ajungând la vedetism şi altele! Din 
păcate sistemul de valori este foarte bulversat, 
astăzi! În ce măsură a fost afectată societatea să- 
tească contemporană de acest tip modern de ido- 
latrie, în ce măsură mai rezistă la asaltul ei, rămâ- 
ne una dintre problemele vitale ale supraviețuirii 
reale, spirituale, ca neam al românilor, depăşind 
cu mult domeniul strict al antropologiei şi etno- 
grafiei. Nu numai calitățile ci şi slăbiciunile şi 
tarele românilor sunt destule şi s-au manifestat 
adesea în cursul istoriei, cu toate implicațiile şi 
consecinţele negative aferente. Dar aceste de- 
vieri, de cele mai multe ori provin dintr-o abatere 
de la elementele normative constitutive, dintr-o 
cădere din echilibrul specific dat românilor de te- 
meinicia credinţei lor, care a fost deplin asumată. 


Chipul lui Dumnezeu în țărani 


Costion Nicolescu şi-a propus să vadă în ce 
măsură regăseşte în textele ţărăneşti osatura 
credinței noastre, teologia în formularea ei cris- 
talin dogmatică, urmărind concordanța dintre în- 
vățătura dogmatică a Bisericii şi credința țărani- 
lor. „Ceea ce a prevalat în cazul acestei lucrări a 
fost surprinderea chipului creștin țărănesc al lui 
Dumnezeu, felul în care acest chip este perceput 
şi exprimat în mod specific de țăran, direct sau in- 
direct, apoi măsura în care el concordă cu chipul 
evanghelic şi cu cel apostolic“ - scrie el. 

Aşadar, cartea este foarte bine venită pentru 
toate aceste relatări şi sesizări şi, mai cu seamă, 
pentru concluzia, mărturisită chiar de către au- 
tor, că dincolo de orice conceptualizări, specifice 
teologiei academice, poate fi constatată în recep- 
tarea țărănească a lumii o fină şi delicată teologie 
trăită şi exprimată firesc, la nivelul vieții cotidie- 
ne sau la sărbători, aflată în deplină concordanță 
şi armonie cu gândirea Bisericii. Credința țărani- 
lor şi exprimările ei sunt, deci, în cea mai strânsă 
compatibilitate cu cele ale Bisercicii, totul reflec- 
tând cum că viața ţăranului era centrată, din 
punct de vedere spaţial şi temporal, pe învăţătu- 
ra Bisericii, din punct de vedere moral, şi pe cul- 
tul ei liturgic. 

Omul care îşi 
e 
confunda soţia 
SA1y e 

cu o pălărie 
Publicată la editura Humanitas, cartea lui Oliver Sacks, Omul 
care îşi confunda soţia cu o pălărie (2005, trad. rom. Dan 
Rădulescu, 286pp.), face parte din rândul acelor cărţi pe care 


nu le poți citi doar o singură dată. Simţi nevoia să reciteşti, din 
când în când, măcar una dintre fermecătoarele povestiri - de 


fapt, cazuri de boli neurologice. 


Paul Sandu 





eventual, „o ființă de sex femeiesc, albinos, 

trisomică, de 21 de ani, [descriere] care s-ar 
putea aplica tot atât de bine unui şobolan ca şi 
unui om“ (p. 8); cio fiinţă observată în întreaga ei 
umanitate, un subiect uman, iar nu un obiect al 
unei cercetări specializate, deşi aceasta din urmă 
este prezentă amănunțit de cele mai multe ori. 

Oricărui cititor al cărții lui Oliver Sacks îi va 
fi venit în minte (chiar dacă n-ar fi existat compa- 
rația autorului), celebra poveste a celor 1001 de 
nopți, şi asta pentru că naraţiunile strânse în 
acest volum „au fost îngemănate la hotarul dintre 
fapt şi legendă, hotar ce defineşte vieţile pacien- 
ților povestite aici“ (p. 9). 

Încă de la primele pagini, cititorul pătrunde 
într-un teritoriu magic, confruntându-se - în mod 
cert uimit - cu neverosimilul bărbat care îşi con- 
funda soţia cu o pălărie, descriind un trandafir ca 
pe o figură geometrică, cu doamna care nu recu- 
noaşte a avea trup, cu „Ray cel comic şi plin de ti- 
curi“ şi cu multe alte personaje, le-am putea spu- 
ne, care suferă de boli neurologice. 

Sentimentul care străbate aceste scurte po- 
vestiri strânse sub aceeaşi copertă este că ceva 
din umanitatea noastră, aşa cum n-am cunoscut: 
o niciodată până acum, se dezvăluie tocmai prin 
aceste disfuncţii cerebrale ale anumitor oameni, 


AN 
] n centrul fiecărei narațiuni nu se găseşte, 


prezentate aici cu o naturaleţe de scriitor exersat 
şi cu o privire de neurolog pasionat (sau poate 
obsedat) de cazurile sale. 

În capitolul întâi, clasat sub titlul general de 
„pierderi“ care semnalează „o deteriorare sau o 
incapacitate a funcţiei neurologice“ (p. 13), ne 
este prezentat un caz straniu şi foarte interesant 
sub toate aspectele sale. 

„Christina era o tânără bine făcută de 
douăzeci şi şapte de ani, jucătoare de hochei pe 
iarbă şi călăreață sigură pe sine, robustă la trup şi 
la minte“ (p. 62). Nimic nu prevestea, s-ar putea 
citi în subtext, ce avea să se întâmple cu Christina. 

În ziua dinaintea unei banale operaţii este însă 
chinuită de un vis în care „se clătina nebuneşte, 
nesigură pe picioare, abia simțind pământul de 
sub ea, fără să poată ţine nimic în mâinile care 
biciuiau aerul încoace şi-n acolo, scăpând tot ce 
încercau să apuce“ (p. 63). Numai câteva ore mai 
târziu, în mod cu totul paradoxal, chiar asta avea 
să se întâmple cu ea, în ziua operaţiei starea ei 
înrăutățindu-se vizibil. 

Mâinile „se rătăceau“ dacă nu stătea cu ochii 
pe ele, aproape că nu mai putea sta în picioare. 
Naratorul înregistrează el însuşi uluit cuvintele 
ei: „Nu-mi pot simți trupul, simt ceva straniu, ca şi 
când nu aş avea trup“ (p. 64). Christina suferea 
de un sindrom bi-parietal, asta însemnând că lo- 
bii parietali nu mai primeau informaţia lor senzo- 
rială obişnuită. 

Fizioterapeutul chemat să analizeze cazul, 
după ce a recurs la teste electrice ale funcţiei ner- 
vilor şi muşchilor avea să facă incredibila consta- 
tare: „Şi-a pierdut întreaga propriocepțiune - 
aveți dreptate - din cap până în picioare. Nu are 
nici o senzație musculară, tendinoasă sau articu- 





— a 


lată. Există o uşoară pierdere a altor modalități 
senzoriale - atingere uşoară, temperatură şi du- 
rere şi o uşoară implicare a fibrelor motorii.“ 

Christina n-avea să-şi recapete niciodată pro- 
priocepţiunea şi totuşi ea avea să iasă din această 
stare, parţial, prin înlocuirea propriocepțiunii 
atât cât este cu putință, cu simțul văzului. Dacă 
povestea acestei femei poate constitui cu succes 
subiectul unei cărţi, nici unul dintre celelalte ca- 
zuri nu sînt mai prejos. Deşi țin de domeniul pato- 
logicului, ne vine foarte uşor să le subsumăm fan- 
tasticului, mai ales dacă înțelegem fantasticul în 
felul în care Roger Callois o făcea, ca o scizură, o 
irumpere în real a unui eveniment care violentea- 
ză regulile acestuia. Talentul autorului care 
renunță la registrul specializat, indigest pentru 
un public neavizat, construind fiecare caz aseme- 
nea unei scurte povestiri, joacă un rol esenţial şi 
în această suprapunere a fantasticului peste cazu- 
rile prezentate în acest volum. 

Sfârşind de citit cartea rămâi cu impresia că 
umanitatea nu a scăzut cu aceste cazuri, ci a fost 
îmbogățită. 

Basarabia lui 
Volodea Tismăneanu 


Faptul ca Vladimir (Volodea) Tismăneanu, fiul activiștilor 
comuniști şi nkvd-iști (kominterniști) de rang înalt 
Tismanetchi, a fost ales pentru a condamna genocidul 
comunist în România are şi latura lui „unionista“. 


Andrei Vartic 


rea Traian Băsescu sau nu vrea (ca el l-a 
V numit pe Volodea în scaun de Areopag), 

dar Leon Tismanetchi, tatăl lui Volodea, 
s-a născut la Soroca, în Basarabia. El a intrat de 
tânăr în mişcarea mondială comunist şi a în- 
mulțit de la Moscova, mai ales prin radio, semi- 
nţele comunismului în România mult înaintea 
lui 28 iunie 1940. Tot el a întreţinut relaţii 
strânse cu fraţii lui de comunism de la Soroca şi 
din toată Basarabia şi a fondat celule teroriste 
comuniste aşa de multe că, la 26 iunie 1940, 
oraşele basarabene erau violentate fară milă 
(există documente) de nenumărate bande 
comuniste, care împuşcau, maltratau, furau şi 
spânzurau cu o furie antidemocratică necruţă- 
toare (poliţia, armata şi siguranța române 
aveau ordin să nu riposteze). 

Aşadar, profesorul Tismăneanu va trebui 
să deschidă dosarele condamnării regimului 
comunist începînd cu Basarabia (poate chiar cu 
Soroca, unde a activat organizația anticomu- 
nistă „Arcaşii lui Ştefan“), dacă nu vrea să-şi 
păteze reputaţia lui de „savant“. Şi să înceapă 
condamnarea asta mult înainte de 1940, ba 
chiar înainte de 1924, când NKVD-ul a încercat 
distrugerea României prin provocarea aşa-zi- 
selor răscoale de la Tatarbunar şi Hotin. Fiind- 
că, după opinia noastră, documentată serios, 
genocidul comunist din România nici nu poate 
fi cercetat fără iluminarea cuibarelor comu- 
niste zidite de NKVD şi Komintern în Basarabia 
după 27 martie 1918. 





Cercetarea să înceapă 
din Basarabia 


Se vorbeşte mult în ultimul timp despre 
faptul că actuala clasă politică românească, pro- 
venită din şcoala comunistă, a furat şi revoluţia, 
şi reformele, şi democraţia postdecembristă 
pentru a se căpătui. Problema e mult mai com- 
plexă. Actuala clasă politică a fost tarată de sis- 
temul comunist atât de adânc încât nici nu a 
fost capabilă să se reformeze şi să reformeze 
România fără resursele mentale comuniste. Or, 
aceste resurse nu puteau crea (aşa cum a creat 
Kogalniceanu sau Stere) o Românie nouă, de- 
mocratică şi europeană, cu economie funcțio- 
nală de piață, din simplul motiv că ținta siste- 
mului care le-a format era distrugerea Româ- 
niei democratice şi scoaterea poporului român 
din istorie. Există în arhiva CC al PCUS docu- 
mente care arată că, mult înainte de 23 august 
1939, Stalin a „ordonat“ alfabetul latin în fosta 
RASSM (o parte din actuala Transnistrie, cu ca- 
pitala la Balta) pentru a-i învăța forțat pe 
viitorii agitatori, comisari, nkvd-işti şi funcţio- 
nari limba română şi alfabetul român, necesar 
nu numai pentru a instala „statul comunist“ în 
Basarabia a doua zi după 28 iunie 1940 (către 
acea dată până şi ştampilele sovietelor săteşti 
erau gata, iar cei vreo 5.000 doar de „predse- 
dateli selisoveta“ şedeau pe bagaje de câteva 
luni, dar Siguranța română „nu ştia“), ci pentru 
a „uni“ cu URSS toată România (acest scenariu 
stalinist a salvat limba româna în Basarabia şi 
după 1949). Fără cercetarea acestor cuibare 

„basarabene“ a comunismului românesc, cru- 
ciale pentru devenirea contemporană a Româ- 
niei, practic este imposibilă condamnarea atro- 
cităților comuniste din spaţiul de locuire (şi 
geneza) al poporului român. 


Au dispărut un milion 
de oameni 


Volens-nonlens, Volodea Tismăneanu, co- 
legul de clasă al multor odrasle de comunişti de 
rang foarte înalt, va trebui să ajungă la scenari- 
ile moscovite ale instalării comunismului în Ro- 
mânia. Fără cercetarea acelor scenarii judeca- 
rea comunismului românesc este o totală bă- 
taie de joc față de memoria sutelor de mii de 
inocenți ucişi în România. Iar acele scenarii nu 
pot fi descifrate fără cercetarea filierei basara- 
bene a Partidului Comunist Român, care a în- 
ceput realizarea lor mult înainte de 28 iunie 
1940, practic imediat după votul istoric de la 27 
martie 1918 care a declanşat procesul Marii 
Uniri a poporului român. 

Volens-nonlens, Volodea Tismăneanu va 
ajunge la dosarele martirilor români din Ba- 
sarabia, unii maltrataţi şi ucisi până la 28 iunie 
1940, alţii luaţi din casele lor chiar la 28 iunie 
1940 sau în zilele următoare, condamnaţi fără 
altă vină decât aceea de a fi români (sau evrei, 
ruşi, ucraineni, găgăuzi, bulgari), apoi ucişi cu o 
cruzime despre care, cum spuneam mai sus, 
arareori ființa omenească a dat dovadă în 
întunecata ei istorie. 

Volens-nonlens omul de ştiină Vladimir 
Tismăneanu este obligat deontologic să ajungă 
la dosarele moscovite ale acelor martiri (nevi- 
novaţi față de statul democrat român), dar şi la 
informatorii care au transmis la Moscova (din 
România democrată interbelică) informaţii ce 
au pecetluit soarta lor mult înainte de 28 iunie 
1940. De pildă, Vasile Gafencu, deputat în Sfatu- 
lui Țării, agricultor de la Sângerei, mort în Gu- 
lag, tatăl lui Valeriu Gafencu, sfântul închiso- 
rilor comuniste din România. 

Volens-nonlens Volodea Tismăneanu va tre- 
bui să ajungă măcar la cartea Naselenie Moldav- 
sckoi SSR, de E. M. Zagorodnaia şi V.S. Zelenciuc 
(Cartea Moldovenească, 1987, Chişinev) unde la 
paginile 23 şi 32 (ce oglindire numerologică!) se 


vede foarte clar faptul că, între 28 iunie 1940 şi 
28 iunie 1950, din Basarabia au dispărut un mili- 
on de oameni (din 3,3 milioane). 


Românismul, demolat cu bani 
românești? 


Azi, când aceiaşi comunişti leninişti distrug 
tot ce este românesc în Basarabia (inclusiv ma- 
nualul de istorie a românilor sau arhitectura 
sacră a poporului român), când până şi denumiri- 
le liceelor româneşti le stau în gât, când sunt ata- 
cați, ca şi în perioada interbelică, patriarhii reuni- 
ficării Basarabiei cu România (cum ar fi Paul 
Goma, Grigore Vieru sau Mihai Cimpoi), o între- 
bare grea de tot se pune şi serviciilor secrete ro- 
mâneşti, şi clasei politice de la Bucureşti: de ce 
peste zece ani pe banii statului român (Vieru este 
atacat în publicaţiile finanțate de Departamentul 
Românilor de Pretutindeni, iar Paul Goma şi Mi- 
hai Cimpoi în cele finanțate de Institutul Cultural 
Român)? De ce vestite şi foarte mediatizate 
ONG-uri, zise „democratice şi anticomuniste“, din 
România nu condamnă atrocitățile actualilor 
comunişti, aflați la putere în Republica Moldova 
(cum ar fi exodul unui milion de români)? De ce 
membri marcanți ai acestor ONG-uri bucureştene 
tac despre uriaşele monumente ale ocupantului 
comunist, pe care le ridică în Basarabia, alt Volo- 
dea, comunistul „leninist creştin ortodox“ Vladi- 
mir Voronin sau despre lichidarea institutelor 
academice de studiere a culturii şi istoriei româ- 
nilor? De ce aceşti „anticomunisti“ au luat apă în 
gură atunci când Volodea Tismăneanu a fost nu- 
mit în funcţia de „terminator“ comunist al comu- 
nismului românesc? Poporul român, ca şi popo- 
rul rus, ca şi poporul evreu, ca şi poporul italian 
sau spaniol, ca şi poporul german, are destui 
nemernici comunişti şi naziști pe sufletul său. 
Dar oare aşa de îmbolnăvit de comunism să fie 
preşedintele României (Einstein spunea că 
ştiinţă fără morală e un nonsens) încât să nu înțe- 
leagă că judecarea genocidului comunist este o 
problemă morală şi că profesorul Vladimir 
Tismaneanu va trebui să înceapă judecarea co- 
munismului românesc cu mama şi tatăl său - năs- 
cut la Soroca, în Basarabia, străvechi pământ ro- 
mânesc? 

Un atac ratat: 
„Evanghelia după 


luda“ 


Antonio Aroneasa 





avut prilejul să ia cunoştinţă despre exis- 

tența unei noi evanghelii, numită provo- 
cator „Evanghelia după Iuda“. Cine a fost Iuda, 
care a fost relaţia lui cu ceilalți apostoli şi ce rol a 
avut el în prinderea Mântuitorului Hristos pentru 
a fi crucificat ştim din cele patru Evanghelii cano- 
nice ale Noului Testament (Evanghelia după Ma- 
tei, după Marcu, după Luca şi după Ioan). Atunci 
când afli că, pe lângă cele patru evanghelii cano- 
nice, a mai apărut una în care apostolul Iuda este 
prezentat într-o imagine pozitivă şi că rolul său în 
Patimile Mântuitorului Hristos a fost unul pozitiv, 
nu poţi să nu îţi pui câteva întrebări. Sunt cele 


R ecent, lumea creştină contemporană, a 


IE 7 





patru evanghelii canonice, „Clasice“, tot ceea ce s- 
a scris despre lisus în acea vreme? Mântuitorul 
lisus Hristos a fost într-adevăr doar aşa cum ÎL 
prezintă evangheliile Noului Testament? Aposto- 
lul Iuda Iscarioteanul, cel care la vândut pe Mân- 
tuitorul este vinovat, sau imaginea lui poate fi 
reabilitată aşa cum se încearcă prin descoperirea 
recentă a „Evangheliei după Iuda“? Poate fi revo- 
luţionat creştinismul prin această descoperire? 
Sunt doar câteva dintre întrebările pe care putem 
să ni le punem în legătură cu Evanghelia după 
Iuda, pornind mai ales de la informaţiile furni- 
zate prin documentarul foarte bine realizat şi 
prezentat în programul unui cunoscut post de 
televiziune. Este firesc să încercăm să găsim 
răspunsurile la aceste întrebări ţinând seama de 

faptul că suntem creştini ortodocşi, încercând în 
acelaşi timp să ne păstrăm obiectivitatea istorică, 
cea care confirmă autenticitatea cărţilor Noului 
Testament. 


Ceva despre 
„evanghelia după luda“ 


Este întru totul adevărat faptul că Evanghe- 
lia lui Iuda, recent descoperită, se prezintă ca un 
document important, care poate aduce lămuriri 
în plus asupra primelor secole de creştinism. 
„Evanghelia“ a fost descoperită întâmplător la 
sfârşitul anilor '70, în Egipt şi este scrisă în limba 
coptă (limbă derivată din vechea limbă egipteană 
şi folosită în cultul religios de către creştinii din 
Egipt, până în zilele noastre). Documentul trece 
prin mâinile mai multor persoane, timp de mai 
mulți ani stă închis în seiful unei bănci din New 
York, după care este achiziţionat de o fundaţie 
elveţiană, în 2002. Pentru că a „zăcut“ ani în şir 
într-un seif, filele lui au ajuns într-o stare foarte 
gravă, astfel încât pentru a fi descifrat a fost ne- 
voie de munca titanică a unor oameni de ştiinţă. 
După ce a fost îndelung studiat, s-a ajuns la con- 
cluzia că documentul poate fi datat la sfârşitul 
secolului III, începutul secolului IV, presupunân- 
du-se că acesta nu ar fi originalul, ci doar o copie. 
Documentul a fost prezentat ca fiind autentic, 
chiar dacă asupra autenticităţii acestuia există 
încă destule rezerve, stârnind deja reacții nega- 
tive, atât din partea teologilor creştini cât şi din 
partea cercetătorilor. Mai amintim faptul că, în 
preajma anului 180 d.Hr, episcopul Irineu de 
Lyon vorbea despre „Evanghelia după Iuda“ în lu- 
crarea „Despre erezii“, incluzând-o în rândul 
evangheliilor apocrife, ceea ce împinge scrierea 
acestei evanghelii până la sfârşitul secolului II 
d.Hr. 


Ce cuprind Evangheliile 
canonice 


Noul Testament cuprinde în total 27 de cărți 
canonice, între care patru evanghelii scrise de 
autori diferiți. Pentru credincioşii creştini Sfânta 
Scriptură este cartea de căpătâi, întrucât cărțile 
cuprinse în ea au fost scrise sub inspirația Du- 
hului Sfânt şi de aceea ele sunt normative pentru 


mărturisirea credinței creştine. Toate cele patru 
evanghelii prezintă „Vestea cea bună“ a mântuirii 
şi Persoana centrală este cea a Mântuitorului 
isus Hristos. Evangheliile cuprind revelaţia făcu- 
tă oamenilor prin Fiul lui Dumnezeu întrupat, 
isus Hristos, pildele şi învățăturile Sale şi toate 
evenimentele majore ale vieţii trăite de lisus 
Hristos pe pământ, de la Naşterea Sa până la Înăl- 
țarea la Cer. Aşa cum spune şi părintele Teofil Pă- 
răian în multe din predicile sale, evangheliile nu 
au fost scrise de către autorii lor pentru zilele 
noastre, ci ele sunt cărți ocazionale, scrise pentru 
vremea aceea şi spre bucuria noastră au ajuns 
până în zilele noastre. Prima evanghelie a Noului 
Testament este „Evanghelia după Matei“ pe care 
autorul a scris-o pentru început în limba aramai- 
Că, în jurul anului 50 d.Hr, rescriind-o ulterior în 
limba greacă înainte de anul 70. Cea de-a doua 
evanghelie canonică este „Evanghelia după Mar- 
cu“ scrisă în jurul anului 64 în limba greacă. A 
treia evanghelie a Noului Testament este „Evan- 
ghelia după Luca“ scrisă în jurul anului 65 tot în 
limba greacă. Această evanghelie este conside- 
rată cea mai documentată dintre cele trei în pri- 
vința informaţiilor. A patra evanghelie este 
„Evanghelia după loan“ scrisă în limba greacă în 
jurul anului 100. Toate aceste patru evanghelii îl 
prezintă pe Domnul nostru lisus Hristos ca Mân- 
tuitorul lumii. Pe lângă acestea au existat la în- 
ceputurile creştinismului şi aşa-numitele evan- 
ghelii necanonice sau apocrife, contestate de că- 
tre Biserică întrucât ele nu prezintă adevărul de 
credință aşa cum l-a descoperit Mântuitorul apos- 
tolilor Săi. Foarte multe dintre acestea sunt speci- 
fice sectelor gnostice care, neprimind cărțile ca- 
nonice scrise de către Apostolii şi apropiații 
Mântuitorului, sau acceptând doar o mică parte 
dintre ele, au scris ei înşişi „evanghelii“ care sunt 
pline de elemente dualiste specifice ereziilor 
gnostice şi cale îl prezintă pe Mântuitorul Hristos 
într-o lumină falsă. Pentru a căpăta credibilitate 
în acea vreme, unele evanghelii gnostice au fost 
prezentate ca fiind scrise de către apostoli ai 
Domnului. Biserica a avut misiunea dificilă de a 
le îndepărta pe acestea şi de a menţine în rândul 
Evangheliilor şi al celorlalte cărți ale Noului 
Testament doar pe acelea care erau autentice şi 
despre care se ştia sigur că au fost scrise de către 
Apostoli sau ucenici ai Mântuitorului. 

Ce spun cei patru 
evangheliști 


Cele patru evanghelii canonice, aşa cum am 
arătat mai sus, prezintă viața lui lisus Hristos pe 
pământ, naşterea Sa, Patimile Sale, Învierea şi 
Înălțarea Sa la Cer, cu alte cuvinte, lucrarea Sa 
mântuitoare pentru eliberarea omenirii de sub 
robia păcatului. Evangheliile ne spun că un rol 
deosebit în prinderea Mântuitoru-lui, pentru a fi 
judecat şi răstignit pe cruce, l-a avut unul dintre 
apostolii Săi, Iuda Iscarioteanul. Imaginea pre- 
zentată de evanghelişti, cu referire la Iuda Isca- 
rioteanul este una total negativă. EL nu intră în 
rândul apostolilor cu gând curat, ci devine hoţ 
deoarece el era cel care „purta punga şi lua din ce 
se punea în ea“ (loan 12, 4 - 6). Iuda reprezintă 
în-tr-un fel dorințele poporului iudeu care aştepta 
un Mesia politic, care să îi elibereze de sub 
stăpânirea romană. Realizând că lisus nu este 
acel Mesia politic aşteptat, Iuda l-a vândut pe 
Mântuitorul Hristos pentru treizeci de arginți. În 
timp ce lisus se ruga în Grădina Ghetsimani, Isca- 
rioteanul a venit însoţit de ostaşi pentru a-L 
prinde, trădându-L cu o sărutare: „Iudo, prin să- 
rutare vinzi tu pe Fiul Omului?“ (Luca 22, 48). 
Realizând totuşi, gravitatea păca-tului pe care la 
făcut şi văzând că Mântuitorul a fost osândit la 
moarte, Iuda a înapoiat cei treizeci de arginți, 
recunoscând că a vândut sânge nevinovat. Căința 
lui nu a fost însă o pocăință, nu a fost însoţită de 
smerenie, ceea ce l-a făcut să se spânzure, sfârşin- 
du-şi astfel viața cel care la vândut pe Fiul lui 
Dumnezeu întrupat pentru a fi dat morţii. Prin 
urmare, imaginea lui Iuda în evangheliile canon- 
ice nu este nici pe departe una pozitivă şi nici nu 
se putea să fie altfel. Desigur, el nu a fost predes- 
tinat pentru trădarea Mântuitorului şi pentru sin- 
ucidere. Dacă s-ar fi pocăit cu smerenie, Domnul 
lisus Hristos l-ar fi reaşezat în demnitatea apos- 
tolică aşa cum a făcut şi cu Petru, cel care s-a lepă- 
dat de trei ori de El. 


Alt luda 


Documentul descoperit redă o imagine cos- 
metizată, complet diferită de cea a evangheliilor 
canonice, asupra lui Iuda Iscarioteanul. El nu 
este, nici mai mult nici mai puțin decât prietenul 


lui lisus, singurul care poate duce Ia îndeplinire 
„misiunea“ trădării. În mod sigur, acesta a şi fost 
scopul pentru care autorul anonim a scris această 
evanghelie, după moartea sfinților apostoli. 
Evanghelia vrea să scoată la suprafaţă un creşti- 
nism ezoteric, cu un mesaj destinat numai celor 
inițiați pe care nu îl poate primi mulțimea. Intro- 
ducerea evangheliei după Iuda este următoarea: 
„Povestirea secretă a revelaţiei, pe care lisus i-a 
spus-o lui Iuda Iscarioteanul“. Iuda care trans- 
pare din rândurile acestei evanghelii apocrife, 
este total diferit de cel pe care îl cunoaştem noi. 
Iuda apare ca un erou care duce la îndeplinire 
planul lui lisus, el fiind singurul în stare să îl înțe- 
leagă. De fapt Hristos îi spune lui Iuda: „Îi vei 
depăși pe toți. Vei sacritica trupul care îl înveleşte 
pe adevăratul Hristos“. Iuda devine singurul care 
poate primi învățătura secretă pe care însuşi lisus 
i-o dezvăluie: „Apropie-te de mine şi îti voi dez- 
vălui misterele Împărăției Cerurilor. Vei putea 
ajunge acolo, dar până atunci vei ti pus Ia grele 
încercări“, i-ar fi spus lisus. De asemenea, după ce 
lisus îl înştiințează pe Iuda de importanța „misiu- 
nii“ sale, îl avertizează că tocmai pentru aceasta 
va fi blestemat. Prin urmare, această evanghelie a 
fost scrisă din dorinţa de a şterge imaginea nega- 
tivă cu care Iuda a fost „îmbrăcat“ după ce la tră- 
dat pe Iisus. Pe de altă parte, cel puţin ideea lega- 
tă de trupul lui Iisus, care îl acoperă pe Hristos 
Cel adevărat, este o idee gnostică, cu alte cuvinte 
o erezie pe care biserica a respins-o dintru înce- 
put. Gnosticii vedeau în trup ceva rău, ca şi în ma- 
terie în general, ceea ce îl face pe autorul acestei 
evanghelii să spună că trupul nu este decât un 
înveliş care ascunde adevărata identitate a lui 
Hristos. Aşadar, conform acestei evanghelii, uda 
Iscarioteanul, nu este nicidecum de condamnat, 
ci dimpotrivă... 


Negarea Evangheliilor 
canonice 


Conflictul care se iveşte acum, este cel legat 
de modul în care evangheliile canonice şi evan- 
ghelia după Iuda reflectă imaginea apostolului 
care la trădat pe Mântuitorul. Să nu uităm că 
această imagine reflectată în Evanghelii s-a pro- 
pagat de-a lungul istoriei prin Sfânta Biserică şi 
pentru noi ea este cea reală. Poate fi totuşi răstur- 

nată această perspectivă? Îl putem vedea pe Iuda 
bun, spre deosebire de ceilalți apostoli? Răspun- 
sul este fără nicio îndoială negativ. Dacă Iuda ar fi 
fost singurul apostol căruia Hristos i-ar fi destăi- 
nuit tainele Împărăției, atunci toţi ceilalţi apostoli 
ar fi fost nişte mincinoşi şi ar fi răspândit în lume 
o învățătură falsă. Întreaga temelie a creştinismu- 
lui, construită de nimeni altul decât de Hristos, s-ar 
dărâma. Apar aici, două întrebări care se nasc din 
cea mai elementară logică: puteau apostolii, dacă 
erau nişte mincinoşi, să îşi sacrifice viața pentru 
a răspândi o minciună? Ar fi acaparat această 
minciună atâtea minți luminate din acele secole 
zbuciumate care au constituit istoria începutului 
Bisericii? În niciun caz. Nu. Ar trebui să fii nebun 
să îţi dai viața pentru a propovădui o minciună, şi 
la fel de nebun să accepți o învățătură minci- 
noasă pentru care să îţi dai viaţa (cazul miilor de 
martiri creştini din primele secole, dar şi din 
„luminatul“ secol XX şi nu numai). Or, învățătura 
pe care au răspândit-o Sfinții Apostoli în lume, la 
porunca Mântuitorului - „Drept aceea mergând 
învăţaţi toate neamurile, botezându-le în numele 
Tatălui şi al Fiului şi al Sfântului Duh, învățându- 
le să păzească toate câte v-am spus vouă și iată Eu 
cu voi sunt în toate zilele, până la sfârșitul veacu- 
lui. Amin.“ (Matei 28, 19-20) - nu reprezintă de- 
cât adevărul. Dacă am accepta istorisirea din 
evanghelia după Iuda ca verosimilă, atunci am 
nega veridicitatea Evangheliilor canonice. 


Revoluţionarea 
creştinismului 


După descoperirea acestei evanghelii s-a 
crezut de către mulţi că documentul respectiv va 
revoluţiona creştinismul, schimbând imaginea 
pe care acesta şi-a creat-o şi şi-a păstrat-o timp de 
două milenii. Chiar se va petrece aşa? Să nu uităm 
că au fost descoperite şi alte evanghelii apocrife 
cu mult înainte de cea a lui Iuda, iar în 1959, 
atunci când Evanghelia după Toma - o altă scrie- 
re apocrifă - a fost publicată pentru întâia oară în 
limba engleză, nu a provocat nicio „revoluţie“ în 
creştinism. Într-adevăr evanghelia lui Iuda este 
puțin picantă şi oferă oarecare senzaţie pentru 
faptul că eroul ei principal este Iuda Iscarioteanul 
căruia, dintr-o dată, i se ataşează o imagine total 
pozitivă față de cea pe care o cunoaştem din Sfin- 


tele Evanghelii. Această evanghelie nu are cum să 
sape la temeliile unui creştinism bine fundamen- 
tat pe Sfânta Scriptură şi pe Sfânta Tradiţie şi nu 
are cum Să strâmbe minţile celor înrădăcinați în 
adevărul propovăduit de Biserică. Încă o dată 
spunem: această evanghelie a fost scrisă în medi- 
ile gnostice care erau răspândite mai ales în Egipt 
şi care susțineau dualismul spirit-materie, în care 
spiritul era de esență pură, superioară, pe când 
materia era rea. Locul în care a fost descoperită 
evanghelia este recunoscut de către arheologi ca 
fiind un loc populat în primele secole d.Hr. de 
către comunități gnostice. Un cunoscut profesor 
israelian, Aviad Kleinberg de la Universitatea din 
Tel Aviv afirmă, alături de arheologul creştin Mi- 
chel Picirillo, care trăieşte la Ierusalim, că este 
naiv să credem că descoperirea acestei evanghe- 
lii va schimba creştinismul. Dacă istoria vitregă - 
mai ales cu creştinii din Răsăritul Ortodox - nu a 
reuşit să dărâme temeliile creştinismului, ba mai 
mult le-a întărit, cu atât mai puţin va reuşi acest 
lucru un document despre care se ştie că provine 
din medii ostile creştinismului autentic revelat de 
Însuşi lisus Hristos. Credem că putem primi 
„evanghelia după Iuda“ ca pe o descoperire arhe- 
ologică, importantă din punct de vedere istoric. 
Atât. În ceea ce priveşte publicitatea care i se face 
şi care pe alocuri este puţin agresivă cu „majori- 
tatea“ creştină, să nu uităm de alte încercări „cul- 
turale“ Ia care creştinii au fost puşi chiar în vre- 
murile noastre: „Codul lui Da Vinci“ scris de Dan 
Brown şi, pe meleagurile noastre creştine, 
„Evangheliştii“ Alinei Mungiu-Pippidi. Există o 
dorință ascunsă a unora de a reînvia gnosticis- 
mul? Apare o luptă de discreditare a creştinismu- 
lui şi a Mântuitorului lisus Hristos? Nu suntem 
nişte obsedaţi susţinători şi căutători de noi 
teorii conspirative care urmăresc discreditarea 
creştinismului, dar parcă evenimentele petre- 
cute în ultima vreme prea se leagă! Credem însă 
cu tărie că o eventuală sărăcire a creştinismului 
depinde cel mai mult de modul în care creştinii - 
de la cler până la laici - trăiesc învățătura 
creştină şi nu de dorințele unora de a submina 
tradiția creştină bimilenară pe care s-a zidit 
temelia Europei. Şi nu trebuie niciodată să uităm 
de datoria pe care o avem în mărturisirea lui 
Hristos prin cuvânt, prin faptă şi dacă va fi ne- 
voie chiar prin viață. 

Traian Popescu 





Experimentul Pitești 


Despre monstruosul experiment concentraționar comu- 
nist al „reeducării“, început la Piteşti şi continuat, cu o intensi- 
tate totuşi descrescătoare, la Gherla, s-a adunat în timp, o bi- 
bliografie considerabilă, de la cartea regretatului Dumitru 
Bacu (Pitești) şi cea a lui Paul Goma la volumele semnate de 
Marcel Petrişor şi Dumitru Gh. Bordeianu. În pofida atâtor 
mărturii, documente şi analize, „fenomenul“ este departe de 
a fi elucidat sub toate aspectele sale, iar fiecare nou document 
sau mărturie îşi au importanța lor. 

Traian Popescu (a nu se confunda cu editorul omonim de 





TRAIAN POPESCU 
EXPERIMENTUL PITEŞTI 


la Madrid) contribuie în bună măsură la cunoaşterea „reeducării“, printr-o scriere sinceră pînă la 
cruzime, limpede, concisă şi austeră stilistic (Ed. Criterion Publishing, Bucureşti, 2005). Mărturia lui 
Traian Popescu capătă dimensiunea ultimă a datoriei împlinite: față de Dumnezeu, de sine şi de 


memoria camarazilor de suferință. (R.C.) 


PS Calinic Argatu 


Dan Ciachir 





Sfintul Voievod Ștefan cel 
Mare între cer şi genune 





SFÂNTUL Pentru a 

VOI EVOD ȘTEFAN CEL MARE înțelege cât Su- 
INTRE CER ŞI GENUNE ” KOA 

flet şi cât talent 

a pus PS Ca- 


linic Argatu, 
Episcopul Ar- 
geşului şi Mus- 
celului, în acest 
volum (apărut 
la Ed. Eikon, 
Cluj-Napoca, 
2004), este de 
ajuns să par- 
curgem un citat din scurtul Cuvânt Înainte 
semnat de Pr. Prof. Mircea Păcurariu: „Cartea 
de «eseuri» a Prea Sfinţitului Episcop Calinic 
nu are nevoie de prea multe recomandări şi 
elogii. Ea trebuie citită cu luare aminte, con- 
siderată ca o rugăciune a unui credincios ro- 
mân ortodox, o rugăciune rostită de fiecare 
dintre noi la altarul mănăstirii Putna, acolo 
unde marele domnitor veghează...“. (S.E.) 





CALINIC ARGATU 














Luciditate și nostalgie 


Aşezată în patru trepte: „Criterion“, „Fa- 
talism sau realism?“, „Recuperări“ şi „Lucidi- 
tate şi nostalgie“, cartea (Ed. Timpul, Iaşi, 
2005) este o antologie de texte, scrise între 
1983 şi 2003, pe teme care au rădăcini comu- 
ne şi uneori se întrepătund. Capitolul final 
este o trecere printr-un lan dens de aforisme. 
Găsim un Dan Ciachir familiar, în articolele 
despre Eliade, Mircea Vulcănescu, Noica, Nae 
Ionescu, lon Barbu, Alexandru Paleologu, 
Sartre, Caragiale. Dar şi unul abia întrezărit, 
pe alocuri 
surprinză- 
tor, ultra- 
sensibil, în- 
singurat, 
îmbătat de 
nostalgie, 
dar tăios în 
sclipirile 





San “Fiachin 
CLuciditate 
lucide, în și 





nostalgie 


TIMPUL 


aforisme. 
(E.B.) 

În latină, rostrum însemna „deschizătură“, „cioc“, „plisc“, „bot“. Mai tîrziu, în latina populară, 


PI 


a început să însemne şi „gură 


în general. În româna veche, sub forma rost, a fost moştenit cu acest 


din urmă înţeles, păstrat astăzi doar în cîteva expresii de largă răspîndire (a învăţa pe de rost, a lua 
la rost) şi stînd la baza verbului a rosti. Rost a evoluat spre înțelesul „rațiune“, „sens“, „tic“, 
„Doimă“, „scop“, cu care se foloseşte astăzi în mod curent. Aşa a apărut verbul a rostui („a da sens“, 


„a pune ordine“), cu derivatele rostuire, rostuitor etc. 


Creat prin Rostirea (Cuvântul) divină, omul este el însuşi făptură rostitoare, dar şi rostuitoare. 
Omul are un rost dat de Dumnezeu, dar uneori caută să-şi facă singur alt rost, după mintea lui. In 
orice caz, starea cea mai rea a omului este aceea de a fi fără rost pe lume. Iar cel mai mare serviciu 


care poate fi făcut omului este de a-l ajuta să-şi (re)găsească rostul. 


Revista ROST îşi propune tocmai acest obiectiv la nivelul lumii româneşti, care în comunism 
şi-a pierdut rostul şi care trebuie să se redescopere pe sine, în primul rînd prin recursul la tradiție. 





În acest număr semnează: e Antonio Aroneasa - teolog, 

publicist e Răzvan Codrescu - scriitor, ultima carte publicată: 
Gâlceava dracului cu lumea. Mic tratat de demonologie aplicată 
(2005) e Emilia Corbu - doctor în istorie, arheolog 

e Iuliu Crăcană - istoric e Pr. Arhim. Chesarie Gheorghescu - 
duhovnicul Mănăstirii Dintr-un Lemn, Vâlcea, doctor în teologie, 
fost deţinut politic e Stelian Gomboş - doctorand în teologie, 
publicist e Constantin Mihai - doctorand în filologie, eseist, 

a publicat volumul Arca lui Nae. Perspective culturale 

asupra generației interbelice (2004) e Alexandru Nicolin - 
doctorand în astrofizică la Niels Bohr Institute, the Faculty of 
Science at Copenhagen University e Viorel Patrichi - jurnalist, 
ultima carte publicată: Ochii și urechile poporului. Convorbiri cu 
generalul Nicolae Pleşiţă (2001) e Dan Puric - actor, regizor, 
scenarist e Adrian Nicolae Petcu - istoric, publicist, 

a publicat (coord.) Partidul, Securitatea şi cultele (2005) 

e Marcel Răduţ Selişte - teolog, publicist e Claudiu Târziu - 
jurnalist e Paul-Gabriel Sandu - student la Facultatea de Filosofie 
a Universităţii Bucureşti e Mircea Stănescu - doctor în 

istorie, a publicat volumul Organisme politice româneşti 

(1945 - 1965) e Ramona Suciu - profesor, teolog e Andrei Vartic - 
publicist, cercetător istoric, director al postului de radio Vocea 
Basarabiei din Chişinău. 





Anunţ 
important 


Următorul număr al 
revistei ROST (42-43) 
va fi dublu, pe lunile 
august şi septembrie, şi 
va apărea la începutul 
lunii septembrie a.c. Edi- 
torul a luat această mă- 
sură din cauze adminis- 
trative. 

Începînd cu nr. 44 
(pe octombrie 2006), 
ROST îşi va relua apa- 
riția lunară regulată. 

Editorul şi redacţia 
le prezintă scuze cititori- 
lor dacă, prin această mă- 
sură, le vor pricinui 
vreun disconfort. 





Abonament 


Vă puteţi abona trimițind contravaloarea abonamentului prin mandat poştal (în care specificaţi citeţ numele, 
adresa completă, telefonul şi perioada de abonament) pe numele: Târziu Claudiu Richard, CP 27, Oficiul 
Poştal 23, Bucureşti sau achitînd contravaloarea abonamentului în contul nr. ROG61CECEISO143RON 0122556, 
deschis la CEC Iaşi pe numele Asociaţiei ROST, cod fiscal 12495302, după care veţi trimite copia chitanţei şi o 
scrisoare în care solicitați abonamentul la CP 27, Oficiul Poştal 23, Bucureşti. 

Preţul unui abonament este 180.000 lei (18 lei noi) pentru 6 luni şi de 360.000 lei (36 lei noi) pentru un an. 
Pentru cei din străinătate abonamentul este de 50 euro/an în Europa şi 70 USD/an pentru celelalte continente. 


Nr. 1-— martie 2003, dedicat lui 
Nicu Steindhardt 


Nr. 2 — aprilie 2003, dedicat lui Mircea Eliade 
Nr. 3 — mai 2003, dedicat lui Lucian Blaga 
Nr. 4- iunie 2003, dedicat lui 


Mihai Eminescu 

— iulie 2003, dedicat lui 

Nicolae Paulescu 

— august 2003, dedicat lui Sandu Tudor 

— septembrie 2003, dedicat lui 

Nae Ionescu 

Nr. 8— octombrie 2003, dedicat lui 
Valeriu Gafencu 

Nr. 9 — noiembrie 2003, dedicat părintelui 
Dumitru Stăniloae 

Nr. 10-11 — decembrie 2003, dedicat lui 
Vasile Băncilă 

Nr. 12 — februarie 2004, dedicat lui 
Nichifor Crainic 

Nr. 13 — martie 2004, dedicat lui 
Mircea Vulcănescu 

Nr. 14-15 — aprilie-mai 2004, dedicat lui 
Radu Gyr 

Nr. 16 — iunie 2004, dedicat lui Vintilă Horia 

Nr. 17 — iulie 2004, dedicat lui Ștefan cel Mare 

, i Nr. 18 — august 2004, dedicat lui 

Radu Gyr | Ernest Bernea 

| Nr. 19 — septembrie 2004, dedicat lui 
Constantin Noica 

Nr. 20 — octombrie 2004, dedicat 
Părintelui Arsenie Boca 

Nr. 21-22 — noiembrie-decembrie 2004, 
dedicat Părintelui Constantin Galeriu 

Nr. 23 — ianuarie 2005, dedicat lui 
Vasile Lovinescu 

Nr. 24 — februarie 2005, dedicat lui 
Octavian Goga 

Nr. 25-26 — martie-aprilie 2005, dedicat 

| Părintelui Constantin Voicescu 


Părintele G | axa _. 
j $ d 3 Nr. 28 — iunie 2005, dedicat 
onea emma me me me mmm - 


Părintelui Arsenie Papacioc 
Nr. 29 — iulie 2005, dedicat 
Părintelui Zosim Oancea 

91] 


.6 
7 





nem emo men —— 














Nr. 30 — august 2005, dedicat lui 
RO ST, = RO MI Valle Vaicallacă 
Nr. 31 — septembrie 2005, dedicat 
, Părintelui Liviu Brânzaș 
= / Nr. 32 — octombrie 2005, dedicat lui 
i Aron Cotruș 
4 Nr. 33 — noiembrie 2005, dedicat 
Părintele Tustin ; PA Părintelui lustin Pârvu 
purtăto! ag Ovaraă ee - Nr. 34 — decembrie 2005, dedicat lui 
Paul Goma 


Nr. 35 — ianuarie 2006, dedicat lui 
Horia Bernea 
Nr. 36 — februarie 2006, dedicat lui 
loan Alexandru 
Nr. 37 — martie 2006, dedicat 
Părintelui Teofil 
Nr. 38 — aprilie 2006, dedicat 
Părintelui Calciu 
Nr. 39 — mai 2006, dedicat lui 
Pan M. Vizirescu 
o c".vcvcooooooovoovsoovsooooosovoovcooee. 
Cei care doresc să-şi completeze colecția publicației 
ROST pot trimite contravaloarea revistei (30.000 lei 
vechi/exemplar), prin mandat poştal, pe numele: 
Târziu Claudiu Richard, CP 27, OP 23, Bucureşti. 
Precizaţi pe mandatul poştal ce număr al revistei doriți, 
în câte exemplare şi adresa dvs. 
Pentru informații sunați la tel.: 0740.103.621 



































